
KA fINGTHMU 


Bun na ki jingthoh ba la lum lang ha kane ka kot ki 
del kiba la paw ha ki sla U Kritik; tang khyndiat eh kiba 
dang thoh thynunai ha ka snem 1984. Nga nang khmih 
lynti ba kane ka jingtrei kan dep ha u Risaw ka snem ba 
la dep; hynrei kam long satia kumta. Ka jingthmu jong 
kane ka jingtrei ka long ban ai ki jingbatai ba kham lah 
ban shaniah da ki nongialeh eksamin, khamtam kito kiba 
leit pule kolej mynmiet ki bym ioh lad ban sngap ia ki 
jingbatai ki nonghikai. Nga ngeit ba ka jingpynmih ia kane 
ka kot thymmai kan kham pynryntih ia ka jingsngewthuh 
halor ki poem ba la batai. 

Lait noh kito ki poem jong u Amjad Ali ia kiba nga la 
batai ha Ka Jingpule Kyrpang nga la batai ia baroh. Ki 
jingbatai kim iaid ryntih ha ka dur, namar don kiba nga ai 
lang ia ka pasoh, don pat kiba nga batai beit ia ki poem. 
Kane kam dei ban pynshitom ia ki nongpule. Kaba ki dei 
ban leh ka long ban pule shwa ia ki text, nangta sa pule 
ia ki jingbatai. la ka Histori ka Thoh ka Tar ngam iohi 
ba donkam ia ka jingbatai; hynrei nga la kdew ia khyndai 
'tylli kiei kiei khnang ba u nongthoh un ioh nongrim ban 
pynbeit ia kito kiba nga la kdew. 

Kaba nga maham kyrpang ia ki nongialeh eksamin ka 
long ba kim dei ban pule tang ia ki jingbatai khlem da 
thied bad pule ia ki kot ba buh ka University. Shuh shuh. 
nga kyntu ba ki dei ban khmih bniah bha ia ki kyrteng ki 
nongthoh ia ki poem ne ki parom bad spel ia ki thik kumba 
paw ha ki kot. Dei ban bniah bha ha ka rukom pyniasoh 
ia ki kyntien bad ki dak, namar kat ha kolej la khmih 
lynti ba ka rukom thoh kan kham bha ban ia kaba ki la 
leh ha skul. 


H. W. Sten 


Kench’s Trace 
Shillong 793 004 
January 15, 1985 

KA SIEN SHON BAAR 


Nga la shon biang ia kane ka kot da kaba pynbeit 
thymmai ia ki lynnong. Nga la pynrting rub sa ar tylli, bad 
kinc ki paw ha ki lynnong 7 bad 8. Ki nongialeh ia ka 
Pre-University kim don kam ban pule minot ia kite, la 
kawei ka lynnong ba la don ha ka sien shon banyngkong 
pat la ich noh namar ba kam don kam shuh ia ka M.I.L. 

Ki rukom pyniasoh ia ki kyntien ki kham ph6r khyn- 
diat ha kanc ka sien shon. la ki d^w lah ban batai tang ha 
ka grammar kaba ha ka ktien Khasi bad nga la pynkhreh 
ia kata ruh. 


H. W. Sten 

Kench’s Trace 
Shillong 793 004 
April 10. 1987. 

Sheikh Muhammad Amjad Ali 


1. U NONGKHAII BAD U NAPIT 


**Kawei na ki kamram u kritik ka long baa. pynshai 
bad weng ia ka badum, ym ban buh ia ki nongpule ha ki 
jyrwit jyrwat...’*' Ha katei kajuh ka sur, ka jingpule 
jong ngi hangne ka long ban bishar ia kaba u Sheikh 
Muhammad Amjad Ali u la leh ha ka poem ba u ai kyr- 
teng, “U Nongkhaii bad u Napit/' 

Kaba ring nyngkong eh ia ka khmat u nongpule ka 
long ba ym &hym la pynbynta ia ka poem ha ki dkhot ban 
suk ban pule. Ym shym la phiah ruh ia ka lyngkhot- 
lyngkhot bad pyni ia ki mat bapher ba u la pynrung ha 
kajuh ka poem, la ka kam jong ki briew bad ki tyngshop 
ba u la jicd la shu buh lymbnep naduh basdang haduh 
bakut. U Amjad u Ich kumta hi ha baroh ki poem Jong u. 
Kaba iasyriem bad kane ka rukom thaw poem ka long 
tang “I Thakemon”" ba la thoh da u briew u bym shym 
iathuh ia la ka kyrteng. Wat lada u dang kham khynnah 
ha ka snem 1888 mynba u la pynmih ia Ka Myntoi u 
Amjad Ali u la dei ban pynbiang ia ka jingkhmih lynti ki 
nongpule. Kam long ka baeh ban pynbynta ia ka poem sha 
ki dkhot. Lada la phiah ia ka poem sha ki dkhot ka dei 
ban mih haduh 15 dkhot kat kum ki mat ba u la pashat. 

Kawei pat kaba ngi iohi ha kane ka poem ka long ba 
ka rukom spel dak bad jingpyniasoh ia ki kyntien ka 

1 




2 


U Prew 


khyllah na kaba ngi pule mynta. Ngim klet pat ba u la 
thoh ia ka poem ha ka spah snem bakhatkhyndai. Toi, 
lada u la bud rukoin na ki jingthoh u John Roberts un yra 
shcm jingeh ban spel kham bha bad ban pyniasoh ia ki 
kyntien kham bha. Kat haduh ka snem 1888, ka jingthoh 
ia ka ktien Khasi da ki dak ba ngi pyndon kam mynta ka 
dang dap tang 47 snem naduh u Thomas Jones uba la seng 
nongrim ia ka nikom thoh.* Mynta te ngim spel shuh 
“sngow** namar ngi la ‘‘sngcw*’ ba kam iadci bad kaba ngi 
kren. 

Ka poem ka duna ha ka (rhythm) haba pule ia ka. 
Ngim khmih lynti riih ia u samla ba dang 18-19 snem ba 
un jf>p ha kanc khamlam ba um dei u trai shnong. Namar 
ba dang dci ha kane ka mat, ngan kdew ruh ba ka jing- 
thew lane measure karn da laid belt. Don ki lain kiba don 
plira, hynnievv, hynriew bad san kynnoh. Lada la don ba 
pcit khmat ia ka koi naduh ba ka la mih pyrthei, katba u 
nongthoh un da lap ka la dci ban beit hi; namar ngi lap 
ba ka jingspel dak ha ka Kot Jingrwai ka Balang Presbyte- 
rian ha kito ki snem ruh ka long khohruh khohram. Hynrei 
ki trai shnong jong ka ri Khasi Pnar kin ym bakla kein 
ban iohi ia ka philosophy ne ka seng pyrkhat u nongthoh 
kaba paw bha ha ar tylli ki poem : “Synshar Riw Khasi" 
bad "Tcng ’Riw Khasi" ha ka por ba ym pat don uwei ruh 
na ki Khasi uba nud ban ang la ka shyntur ia kum kito ki 
rukom pyrkhat ba ngi don kam eh. 

Kawei pat ka mat ba iadei bad ka jingpule ia kane ka 
poem ka long ka hapkyntien (rime). U Amjad Ali um shym 
la jop ha kane ka Hang namar dang don ki lain ki bym 
biang bad ki kynnoh (syllable) kibym iahap sawa. Ka 



U NONGKHAi'l BAD U NAPIT 


3 


kyntien poi kam iahap bad uwei; kumba ka jingkyrmen 
kam iahap bad ka jingiashem. Wat la katta ruh u la jop ha 
kaba pyniahap sawa ha kajuh ka lain ha bun na ki poem 
jong u. 


2 . 

la u “Nongkhaii bad u Napit*' la thaw ha ka dur jong 
ka ballad ne rwai parom. Ha kum kanc ka jait poitri u 
nongrwai um pynpaw ia lade hangno hangno ruh; numar 
u shu iathuh belt ia ka khana kat kum ka jingsngcw bad 
jingmutdur jong u. Ha ka rwai parom ngim tip ia ka jing- 
sngew jong u kumba ngi tip ha ka lyric. Ka poem kam laid 
ryntih ha ka dur 8.6.8.6. kumba ngi pule ia ki ballad ki 
myllung ba kham hadien. U briew uba kwah ban rwai ia 
ka un shcni jingch; namar kata ka daw, ka duna khyndiat 
na ka ballad wal la ka sur ka long kumta. Hynrci lah pat 
ban ong ba kane ka poem ka lam lynti ia ki myllung ba 
hadien lada ki ioh pule ia ka kot jong u Amjad Ali. 

Ka phang pdeng jong ka poem ka long ka jingim ba- 
bha ba la ioh ia ka bainong hangne hi ha pyrthei kumba u 
nongkhaii u la ioh. Uta u nongkhaii uba la sam lut ia ka 
spah ka phew ha ki baduk u la ioh da ka ksiar nylla kaban 
ym lut shuh lano lano ruh. Pyrshah ia ka jingim hok u 
nongkhaii bad ka jinglong riewblei jong u don u Napit 
uba ju leit khap shhiuh ia u. U Napit te um ioh jingpyn- 
shai nangno nangno ruh namar kata ka daw u hap ha ka 
jingsniew. Kaba ngeit ha ka jingpynpaw ba kynja blei bad 
kaba leh ia kaba la hukum ka paw ha ka kam u nongkhaii; 
bad ka jingkwah ioh spah kloi ka paw ha ka kam u Napit. 

Ka bor basniew kaba iaiaid pyrshah ia jingthmu babha ka 
paw pen ryngkew shen; ka jinglehrain ka lap ia u briew 
balalot, babieit bad baduna jingshemphang tang ha ki 
khyndiat kynta ne khyndiat sngi hadien ba u la leh ia ka 
kam runar. 

Ka poem ka sdang kum ka parom hi. Ngi iohi ia ki 
jingjia kumne harum. 

U nongkhaii u long u khun bastad, batipsngi jong 
uwci u mahajon ba la iap. Uta u mahajon ruh u long u 
briew bahok. U khdn ruh u syriem ia u kpa, kata, ha ka 
jinglong mynsieni u long u bakhuid kum ka ior. U nong- 
khaii u kwah ban sumar ia ka spah u kpa jong u, hynrei 
um sliym la ioh ia kata ka jingkwah. Te u la rai ban leh ei 
ei; u sam ia ka spah ha ki baduk bad u la kylla pukir noh. 
Mynta u long kum ki baduk hi hynrei ka mynsiem pat ka 
suk. 

Shisien katba u iohthiah u phohsniew ba u briew u 
wan iakren bad u. Uta u briew u iathuh ba u Blei u sngew- 
bha shibun ia kaba u nongkhaii u la leh. U la kular ruh 
ba un sa ioh bainong ar shah. U la bthah ba un pyniap ia 
u Bramman lashai bad un sa iohi ba ka met uta u Bramman 
kan kylla ksiar. Ka jia shisha kumta ynda u nongkhafi u 
la khie mynstep, bad hadien ba u Napit u la khi ia u, la 
wan mih uwei u Bramman. U nongkhaii u la pduh ia uta u 
Bramman da u dieng bad ka met jong u ka kylla ksiar kumba 
la kular ha ka jingphohsniew. U nongkhaii u ot shi dkhot 
ka ksiar bad u ai ha u Napit khnang ba un ym iathuh 
briew. ^Ka kam u nongkhidi ka kut hangta. 

Uta u Napit uba la ioh shi dkhot ka ksiar u kwah ban 
ioh kham bun. U pyrkhat hi ruh, lehse, ba baroh ki riew- 
spah ki la leh kumto kuniba leh u nongkhaii. Te ynda u 
la iohi ia ki Bramman ha ka step babud ba ki iaid na jan 
i'ing jong u, u la khot ia ki bad u la pduh da u dicng. Ka 
jingjia hadien kane ka long ba ki Bramman ki la pyrta bad 
la iamih bun ki briew. Ki la kem ia u Napit. la ai sha ki 
pulit, bad hadien ba la bishar la set phatok ia ii bad u 
jynjar marwei hangta. 


3 . 

Katto katne ki mat ha ka poem ki dawa ia ka jingbi- 
shar bniah ka ban iarap ban pyn/ar ia ka jingmiit ki nong* 
pule. Ka banyngkong. U briew urn lah ban ioh kat kaba 
u kwah ha la ka jingim. nainar ba don u pud ia kiei kiei 
baroh. U nongkhaii u kwah eh ban ioh khun. hynrei um 
shyni ioh satia. U don ka spah kaba u ioh pateng na la u 
kpa, hynrei kata ka spah kam lah ban thied ia kata kaba 
u kwah. Haba ym lah ban ioh ia kaba la kwah. u nong- 
khai'i jong ngi u sngap jar. U Napil ruh u kwah ban ioh 
spah; hynrei namar ba u la pduh ia ki Bramman khicm ka 
hukum Blei u shem ia lade ba u poi sha phatok pynban. 
la u ruh la khang lad da u pud ia uba um lah ban 
ryngkang. 

Ha kaba iadci bad ka jingkwah khun u nongkhaii, u 
Amjad Ali u la pyndon kam ruh ia ka jinglaitluid jong u 
kum u myllung ban rwai ba ki mrad ki mreng ruh ki kwah 
khun kum ki briew. la kaba ki mrad ki kha khds hadien 
ba ki iakynduh bad shynrang bad kynthei ngi sngewthuh 

ba ka long ka aifi ka marlang hi; hynrei ba kin da kwah 
khdn kum u nongkhafi te ka mut ba a myllung u la ai ha 
ki ia ka bor sngewthuh kaba iaryngkat bad ka jong ki 
briew. 

Ka baar. Ka poem ka kdew ia ka bynta jong ka nusib 
ruh. Bdn ki briew ha kane ka pyrthei ki ngeit ia ka nusib; 
ha kane ka poem ruh ngi iohi ba uta u briew ba la phah da 
u Blei sha u nongkhaii u ong, *‘Nga te ba long Nusib jong 
me." Kaba ioh spah ioh' hajar ki briew ha kane ka pyrthei, 
kat kum ka jinglam lynti kane ka poem, ka long na ka 
nusib babha jong ki hi; kaba pynpaw ia ka duk ka kyrduh 
pat ka dei ka nusib ba&niew. La teh ia ki kam u briew ha 
kane ka pyrthei da ka nusib. Haba ngi iohi ia ka jing- 
kubur ia kaba u nongkhaii u la leh, bad iohsngew ia ka 
bainong kaba ar shah; ngi don hok ban khmih lynti ba un 
ioh khiin shynrang ruh. Pynban ba leit dei na ka nusib 
ba un duh, kumta um lah ban ioh. 

Ka balai. Ka jingkylla dur. Ki Greek, Roman bad ki 
Kliasi ruh ki ju iathuh khana shaphang ka jingkylla dur na 
kawei ka met sha kawei pat, kum, na ka met briew sha 
ka sla tympew, sha u kwai bad kumta terter. Kane ka la 
ioh jaka ha kane ka poem haba ngi iohi ba ka met u 
Bramman (Brahmin, ne Bamon) ka kylla ksiar. 

Ka basaw. Wat la u nongkhaii u ia ioh ia ka ksiar kat 
kum ka hukum blei na u Bramman, ka sap briew kam duh. 
U syier ioh kiwei pat ki para lok kin tip ia kaba u la leh. 
Namarkata, u ot bad ai shi dklu>t ia u Napit ktun ka bai- 
ncmg na-ka bynta ka jingsngap jar. 



U NonokhaIi bad u Napit t 

Ka basan. Ka paw ba uta u Bramman ia uba u nong* 
khali u la pynlap um del u bairn bakhih ha kane ka pyrthei; 
namar ym don ba wad ia u. Kito kiba dci shidia ki briew 
ktim ma ngi, ki lynliar kum kito kiba la shah pduh ha u 
Napit. 

Ka parcMn ba la rwai ka paw, ha nga kum kaba la don 
Ipa ha ki puriskara barim bajah jong kano kano ka ri ia 
kaba u Amjad Ali u la iohsngew na kiwei pat; hynrei ym 
lah lap satia ia ka thynunei jong ka. Kane ka jingsuba ka 
plie lynti ia ki riewstad ban wad jingtip shuh. 

Don ka jingphawer sha kawei ka jingthoh. Kata ka 
jingthoh ka iathuh kumne : 

Te uwei u nongsynshar u la kylii ia u, u da ong, 
“Ko Nonghikai babha, ngan leh kumnu ba ngan 
ioh ka jingim bymjukut ? ” 

“Me tip ia ki hukum ? Wat klim, wat pyniap, wat 
tuh, wat sakhi lamler. Burom ia la u kpa bad ia ia 
ka kmie.” U tc u la iathuh, “la kine baroh nga la 
sumar na myndang khynnah ” 

U Jisu te haba u la iohsngew ia kine kiei kiei ruh, 
u ia ong ha u “Sa kawei me dang duna. To die noh 
ia kiei kiei baroh katba me don, to s4m ruh ha ki 
baduk, te men ioh ia ka jingkynshew ha bneng; 
bad to wan bud ia nga.* 


Don kaba iasyriem ha ka poem bad katei ka jingjia. 
U nongsynshar jong u Loukas u kwah ia ka jingim bym- 
jukut, namar u sngew ba u duna sa kata. U nongkhafi pat 

u kwah khiin. Baroh ar ngut kim ioh ia kaba ki kwah. la 
u nongsynshar la bthah ban die nob ia kiei kiei batoh 
katba u don bad s£m de ha ki baduk; katba u finngHinf j 
pat u la sdm lut ia ka spah ha ki baduk bad u la rai ban 
leit sha bneng ha kaba u khmih lynti ban don ka jingkyn- 
shew ba kham kor na ka bynta jong u, U la kut jingmut 
ban pynsngewbha ia u Blei bad u la kylla pukir. Kaba jia 
ia u nongkhali ka long ba la siewspah ia u ha kane hi ka 
jingim, namar ka ksiar ka ieng pharshi ia ka jingsuk myn- 
siem naduh kane ka pyrthei; katba u nongsynshar pat u 
leit phai u briew basngewsih. 

iVga kdew ia kane namar kumba ha ka “Ieng ’Riw 
Khasi”, u Amjad Alt u pynpher na kaba la iathuh ha ka 
Kotbali; bad mb, ban lam jingmut ia ki nongwid jingtip 
ban wad ioh don shisha ka khana purisk^m kaba iasyriem 
bad ka jingshem u nongkhaii. ' 


1. Ka fingbishar Bniah (1979), pp. 120-121. 

2. Na ka Thiar ki Lmgshuwa (KAS, 2nd ed. 1981), p. 57. 

3. Baroh ki rukom spel shwa ka mem 1900 ki long kumta. 

4. Loukas 18: 18-22. 

5. la kiwei pat ki poem, kum "U Topu”, "U Tai bad u Baduk” 
khmih ha ka kot kaba kyrteng Ka Jingpuie Kyrpang, da ujuh 
u nongthoh. 




R.S. Berry 


2. KA JINGSNENC TYMMEN II 
(I - XVII) 


la Ka fingsneng Tymmen la phiah sha ki ar bynta, 
1 bad II. la ka bynta I la shon ha ka sncm 1902, bad ka 
bynta 11 pat ha ka snem 1903. Baroh ar ki bynta ki thew 
ban sncng ia ki longdien ban nang ia ka jinglong bad akor 
babha. 

La anlad ba la kha ia U Radhon Singh Berry Kharwan- 
lang ha ka snem 1833. U la khlad noh ha ka 20 tarik 
August 1904. Mynba u dang im u la long u basmat ban 
thoh bad lah ban iohi ia ki poem bad shithi jong u kham 
bun ha ki sia U Khasi Mynta, ka kot khubor ba la pynmih 
da u Hormu Rai Diengdoh. Ki bynta ba la buh ban pule 
bad sngewthuh ki long naduh ka dkhot I haduh XVII jong 
ka bynta II. Yn batai ia kawei pa kawei na kine. Ha kane 
ka jingbatai, yn kdew bad pyni ruh la ki nia bad jing- 
sngewthuh ha ki dkhot ba nga sngew ba dei ban leh 
kumta na ka bynta ka jingsngewthuh ba kham bha na ka 
tiang ki samla pule, bad ban pyntar ia ka rukom pyrkhat 
jong ki. 


I. 

Ha kane ka dkhot u nongthoh u sneng shaphaog ka 
jlngsngewrit ba naduh ka mynsiem; ym tang ban shu leh 
mynleh ban pynsngewbha ia ki rangbah briew. Ka jing- 

sneng ka kham iadei dur bad kiba dang kham poh ka rta 
kum kaba pynpaw la ka akor hajan ki new rangbah baba 
iadon lang bad ki hangno hangno la haba iashong kai ne 
baba iadon kam. U btbab ba ngi dei ban ieng na ka lyng- 
knot ne mula. sbuki ne ben kblem jingrem ban tyrwa jaka 
sbong ia ki. U nongtboh u btbab nib ba ki samla kin kiar na 
kaba dib duma-dukbew ba kbmat ki rangbab namar lada 
ki dib ki pynjab burom ia ki rangbab la jong ba kbmat u 
tbab u dab, bad ka pyrtbei bi. Ubym nang ban pynrit ia 
lade kumta u leb rangbab baba ym pat dei por, bad u pyn- 
lehraifi 'ia lade bi kumba leb don bor bad leb rangbab u 
Kui ha ka puriskam. 


Tingbatai 

IJ-li : U tbab u dab, u paid bhur, khicm rain. 

Kin Pyngkat : Kat kum ka puriskdm Khasi, ka sngi ha 
kaba ki mrdd-ki-mreng ki iash^d sngewbha dei ka sngi 
Pyngkat. Ha kata ka sngi u Kui u shah knich ia ka wait ha 
u Pyrthat. Ban ioh biang ia ka, u Kui u kynton da ka eit 
ban kiew sha suin. Ka jingmut u nongtboh ha kane ka 
dkhot ka long ba u samla ubym burom ia ki riew rangbah 
u pynlehrain ia lade hi. 


11 . 

Ha kane ka dkhot pat u nongtboh u sneng ba ki samla 
kin nang ha kaba sngap jar ha kbmat ki rangbah la ki kren 
ia ka bade! ne balait. Ka jingsnmig ka kham di diuh shuh 

namar ba ki samia kirn del ban iaai nia bad ki rangbah 
wat pyrshah ia kaba bakla nih; hynrei ki lah ban shu 
kdcw ne pyni lada kita ki rangbah ki sngap. U nongthoh 
u iai ban ba ki samia ki dei ban sngew khynnah ia lade, 
kam pher la ki la pule bad stad katno katno ruh. U pyn> 
ngeit ia ngi ba tang ka snap ne main rangbah jong ki ka la 
biang wat lada kirn don jingstad-jingtip shibun ruh. 

Ki liew rangbah, u ong, kirn ju sngcwbha ba ki khynraw 
kin kren biria, danda, bend thaw khana hi la ka sngew- 
tynnat katno katno ruh namar ki riew rangbah shisha ki 
ju long ki briew bashida ha ka jinglong jingim jong ki. 
Kaba kham eh shuh shuh ka long ba ym ju dei ban pyn- 
law kulmar ia la ka dohnud kat ban hukum kum ei ei ia ki 
rangbah briew namar lada ki samia ki Ich kumta ki pynsep 
ci ia ka jingsneng ki tymmen. 


Ka Bynrap 

Ha ki spah snem ba la Icit mynba ki Khasi kim pat ju 
tip wat tang ia ka skul luh, la hiew ia ki rangbah. khamtam 
ia ki tymmen, ba ki long kiba la (ip lut. Kane ka dang long 
kumta, namar la ngeit ba ki la mad la shorn lut ia kaba u 
samia u dang tip thymmai. Ka jingsneng ha kane ka dkhot 
ka iadci eh bad kum kita ki pdr bad ha ki kam iing kam 
sem. ym ha ki kam kamai bam. Nga don ki nia ban pyni. 

1. Lada ki samia kiba la tip bha ia ki kam ha kiba ki 
la pyntbit ia lade lyngba ka jingpule kin sngap jar kum ki 
khunlung kat ia kaba kren ki rangbah kibym tip ei ei, kin 
ai l^d ia ka jingbieit ba kan dang tap matlah ia ka jait 

bynriew. Ka long shisha kaba sngew dei ban ym iasaid bad 
kibym mon ban tip ei ei ia ka bathymmai; hynrei ban 
sngap jar pat, ngi ialam bakla sa ia ki longdien bapli. 

2. Ba u R.S. Berry u pyrkhat ba kita ki Vangbah* kim 
ju kren thawnang ruh ka bakla shibun; namar ki khana 
puriskam bym lah pynshisha da kano kano ka tnat jing- 
stad ki mih na kita ki tymmen. Nangno mih ki biria pyn- 
tap ang laiphew skit ban pynshong shit ia ki samla; ym 
dci na ki rangbah ? Lada dei ha ki kam shnong-kam thaw, 
lane kiba iadei bad ki riti-dustur shnong ne kam niam ka 
kur ka jait tc ki dci ban kham tip shisha, bad la khmih 
lynti ba yn ym don jingthawnang-thawsha kum ha kita ki 
kam. 

3. Ha kinc ki sngi thymmai, u khynnah ruh u long 
kyniad ia u rangbah. Ha ki sngi barim mynba dang bun ka 
bain ka dih ia u bricw, ka jingsneng ka lah ban iadei bha. 
Niuina lada ia ka jingsneng ha kane ka dkhot la thew tang 
ha ki kam kur ne kam shnong kan dang biang hi; hynrei 
kam long shuh kumta ha kiwei pat ki kam. la u samla 
briew ki Khasi ki mon ban jied Rangbah Shnong lane 
Tymmen Basan ha ki balang Khristan, lane nongsynshar. 
Lada ki samla ia kiba la pynkup bdr da ka sorkar kim 
hukum shuh ia ki rangbah, te bun ki nongtrei sorkar kiba 
ioh ophisar da ki samla kin ym hap trei ei ei shuh ha ki 
ophis jong ki. Lada u saheb samla um hukum ia u rangbah 
uba trei hapoh jong u lah ban sah kut ki kam batch. Kane 
ka mut ba ia ka jingsneng ha kane ka dkhot ym lah ban 
pyniadei ia ki kam batch jong ka jingim ha kine ki sngi 
jong ngi. 

III. 

Ka dkhot III ka del ka jingsneng shaphang ka akdr 
ban laid ban ieng, bad kup jain kup nep. Ha ka rukom 
laid u R.S. Berry u kyntu ba ki kynthei kin da laid “pyn- 
khia thew” ia lade. Kaba kumno kata ka laid pynkhia 
thew ? Um kwah ba ki samla kynthei kin laid suki-suloi 
ban da thew katno centimetre ki jdm, ne ba kin ym peit ia 
kamon-kadiang kat ban ym iohi briew. kali ne nongshun 
shuh. Ka dkhot kam mut kata. Ka laid khia thew kaba u 
nongthoh u mut ka long tang katne harum. 

1. Ban ym pynkhih khmat kylleng kylleng haba iaid ha 
lynti, lane phai la ka khlieh shane bad shatai khlem pyr- 
khat. Mynta te ki ong ia kum kita da kiba leh kyntnit 
namar ba ki peit briew khlang shi khlang kum ka blang. 

2. Ban ym iaid khlem akor haduh ban da ka jaihsem 
kan pynpaw sa ia ka soptipoh ne khohsiew-khohwah na- 
mar kaba leh sting ha ka kup ka sem ka pynlehraih ia ka 
briew hi. Ka ai Md ruh ia kiwei ban ioh pynrem ban 
kynnoh laiphew jait. 

Kaba u nongthoh u angnud ka long ba ki kynthei Khasi 
kin kup kin sem ha ka rukom kaba da burom ia la ka met, 
bad kaban pynlong ia ki shynrang ba kin ibha. Um shym 
sneng ei ei ia ki shynrang. 

Ka Bynrap 

Ki sngi ki iai thymmai, ki por ruh ki long kumta. Ka 
rukom phong jain ki briew, shynrang bad kynthei ruh ka 
kylla. Ki samla kyndiei ki la nang ban bujli ia ki jaifisem 

da kiwei pat kum ki sopti kiba jyndong ne da kiba jrong 
haduh matsohlah. Ki samla shynrang pat ki ieh shniuh. 
phong patlun khap tbak ne sakther. Don kiba dengkhadu 
baroh. Ki kynthei rub ki la khap shniuh, kim ieh shuh ba 
un noh rymphai kum ka kshdid. Ki leh ia kita. baroh ha 
ka kyrteng ka juk thymmai namar lehse ka juk barim kam 
iadei shuh bad ki. Lah ban don kiban ong ba kane ka jing- 
sneng jong u nongthoh kam iahap dur shuh bad ka juk 
jong ngi; hynrei ym dei pat ban klet ba lada ngim tip shuh 
ia ka riam ka bcit la jong, kan poi ka por ba ngin ym lah 
shuh ban pyniapher ia ki kynthei Khasi jong ngi na ki jong 
kiwei pat. 


IV. 

Ha kane ka dkhot u nongthoh u sneng ba ngim dei ban 
pynpaw sniew ia lade ha khmat kiwei lane pyni ba ngim 
mon ban iakren bad ki para lok. Nangta pat u hukum ba 
ngim ju dei ban sin ban mgop ia ki para briew. U da hiew 
ba ka jingsin briew ka long kaba ‘sang’. Haba ka sang, uno 
uno uba leh u ioh jingtim ha lade hi: u jynjar ha ka jingim 
ynda ka hok ki briew ka leng sakhi. Hynrei ka daw ba u 
nongthoh u ai ka long ba kita ki briew ba la shah sin ki 
sngew rem, bad ki lah ban sngew poh dor lane sngew jem 
mgiew hangne ha pyrthei bad kin kern pang bad tap noh 
na kata ka jingpyrkhat. U nemgthoh u pyni ba kam ju dei 
ba ki para lok kin ioh pang tang na ki kyntien bym larkam 
ba ngi kren. Lada leit long kumta, u Blei hi un sa 
pan jingkheih na ngi ia kawei pa kawei ka kyntien ba ngi 
kren bed u lah ban pynshitom ia ngi kum ka bainong ka 
pap ba ngi leh ia ki para briew. Nator ba u Blei um 

sngewbha ia kiba mlien ban sin kyrteng sniew ia ki para 
briew, ki briew ruh ki isih bad kiar na kiba sin la kumba 
ki isih ia u ksuid u khrei. Lada ki kem pang lei lei, ki on 
skai-dainia. Ki tih da ka thliew lai dong bad sa tep da u 
dpci bad ki tim ki tla haduh ban jia ka basniew ia kito ki 
nongsin. 


Ka Bynrap 

ia ka skai ne sakai bad ka sabuit la hiew kum ki ksuid 
am re kiba shong ha ki khmat ne ki bniat u briew ne ka 
briew. Don kiba ong ba lada thang hiuhmat ia kum uta u 
briew, lane, ynda u la khcih bniat kata ka skai ne ka 
sabuit ka la pliet hi na u. Ki Khasi ki don la ki jong ki 
rukom ban pynkoit ia u nongpang Don kaba ki shu kren 
ha ka shun bam tympew bad tah na ryndang, na neng 
sohpet bad na khmut kjat u nongpang; don pat kiba shu 
kten no dud ia kita ki ksuid thaw jingpang. Hynrei haba 
kiba ha ling ha sem jong u nongpang ki la sat ch, ki shim 
da ka shun bad ka dpci bad tcp hapoh khyndcw kumba la 
batid ha ncng. Haba ki tep kumta ki tep ruh ia ka mgiew 
jong uta u nongbat sakai ne skai, namarkata, u ruh u ioh 
nang noh hadicn, bad u lah ban lap ruh 


V. 

Ha kane ka dkhot u nongthoh u hukum ba ym ju bit 
ban khot ia ka kyrteng jongno jongno tang shiteng. Haba 
khot iano iano dei ban kynnoh lut ia kata ka kyrteng la 
ka long Radhon Singh Berry ne Rabon Singh la ka frong 
katno katno ruh. Ka daw ba u ai ka long ba ki kmie ki 

kpa hi ki la kyrkhu kyrdoh ia ki kyrteng Id khdn jong ki. 
Lada kiwei pat ki khot tang shiteng kyrteng ym ju bit ban 
thie. Ka daw ba u ai ka long ba ki nongithie ki lab ban jem 
rngiew ka long shynrang-kynthei, bad lab ban ym poi bha 
ha kano kano ka kam ba ki trei. Ki kmie ki kpa kiba la jied 
sani ia ki kyrteng jong ngi ki thud haba ki sngew ba ki para 
lok ki khot da kumwei pat. Ki lah ban shim ba kiba khot 
tang shiteng kyrteng kim hiew kdr ia u kpa tymmen bad 
kmie tymmen nyngkong jong ngi. U R.S, Berry u kdew ia 
u Thawlang bad ka Yawbei ka kur ka jait namar ha pdeng 
kiba dang bat ia ka niam Khasi, ki da leh niam haba jer 
kyrteng khun; bad a nongjer u da khot ia ka hdm u Thaw- 
lang -ka Yawbei ba kin kyrkhu kyrdoh ia u khunlung ba 
un long briew man briew. Lada ki kmie ki kpa ki sngewsih 
ne sngcwrcm haba khot shiteng kyrteng ia ki khun jong 
ki, ki duwai ha la ki Thawlang - Yawbei ban beh noh ia 
ka jingsniew - jingsmeh na ling na sem. Wei ba la leh 
kumta uta uba khot shiteng kyrteng ia kiwei pat um poi 
bha haei haei ruh namar la tim ia u ba un poi sha nutok 
ka kscw, ym sha ling u Blei. 


Ka Bynrap 

Haba la jrong than ka kyrteng, ki Khasi ne Dkhar kim 
ju khot lut shuh ba lut ei ka por. Don bun ki nongthoh 
kot Khasi ruh kibym sngew dei soit ban thoh lut ia ka 
kyrteng jong ki, kumta ki jied mon sngewbha ban thoh 
tang shiteng kum : Primrose Gatphoh ha ka jaka Primrose 
Garfield Gatphoh bad kumta ter ter. Ym don ba sngew 
jem daw ne jem rngiew shuh. Ka shong ha ka jingsngew u 

nongshah khot. Kan iarap lada agin pynthikna aa ki para 
lok jong ngi hi kumno id mon ba agin khot ia ki ban Idh 
ban pyniaid kam malu>n)ala ia kane ka dkhot ha kine ki 
sngi thynunai. 


VI. 

Ha ka dkhot VI, U R.S. Berry u pyni ba ym ju bha 
ban ihie haba don ba khot ia ngi tang shi sien. Dei ban ap 
haduh ar sien khot, khnang ban shai, nangta sa thie. f6i 
daw ka long ba ia ka jingkhot ba tang shi sien ki Khasi ki 
hiew ba dei ka jingkhot snaiap ne ka jung ki nongshun. 
Ka paw kumba u ai bor ia ki nongshahkhot ban shoh ia u 
nongkhot bad sa bishar hadicn, ne ban shoh bad khdm, 
lada mynmiet sa bishar hadien. U nongthoh u shu iathuh 
ba ki Khasi naduh mynbarim kim ju shah brn khot briew 
tang shi -sien khot Ka paw shuh shuh ba kata ka jingkhot 
ka mut eh kaba wan na bar, ym dei ha la iing la scm. 


VII. 

Ha kane ka dkhot u nongthoh u sneng ba ym dei ban 
le't sha kano ka kam, khamtam sha kaba Icit khaii tang 
lai ngut namar ba kata ka jinglcit ka jvilai (pynmih pang 
suh ka kpoh ha lynti), bad ka pynpulom ia ka jingthmu 
babha. Ban ialeit hynhiew ruh ym long ba jew, kata bym 
ju kham iakynduh tang da ka jingsngcwbha-sngewmiat ha 
ka kren-ka khana, bad ba ha ka kam ka jam ruh ym ju 
iaid belt. Khyndai ngut ruh ym long iaiaid ne iatrei lang 
namar ba “jyrwit dai dai”, ba la iabun eh k! nia bad ym 

lah iabiang shuh. Ha ka jaka ban belt ki kam, poi pynban 
sha ka basniew-basmeh. Ka mut ba lada ngi sngap ia kane 
ka jingsneng ngi dei ban pep syndon ka leit ka wan haba 
jia ba ngi iadon lai, hynniew ne khyndai. U nongsneng um 
kut tang katta. U ban ba dei ban pep syndon ka leit sha 
ka kam haba iakynduh nyngkong ha lynti mar iamih na 
iing ia ki briew bym biang ka main namar duh nong ha ka 
khai'i bad tah ban iap ruh ha lynti. 

Ka Bynrap 

"la ki ba'm biang ka main" ka mut ia ki briew ba don 
jingduna ha ka met ka phat : kum ha ka shkor, ka khmat, 
nc ka kjat-ka kti naduh dang kha. Ha ka dkhot VIII u la 
nang kham pynshai ia kane. Ha kawei ka Hang u nong* 
sneng u paw ha ngi kum uba ngeit bieit. Dang don hi kum 
kita ki briew kiba bat ia kito ki jingngeit, khamtam ha 
pdeng ki nongkhali bym pat don jingnang-jingtip. Hangne 
ruh ka shong shibun eh ha ka jingngeit ki nongleit hi, 
naba la thoh ruh ha kawei ka jaka, "kat kum ka jingngeit 
jong phi kan long ia phi." 


VIII bad IX. 

la kine ki ar dkhot dei ban pule lang, namar ka dkhot 
IX ka shu batai lane pyndap ia ka dkhot VIII. Ha ka 
dkhot VIII u hukum ia ki khdn ka ri Khasi ban kiar na ki 
hynriew tylli klei kiei. Kita ki dei kine. (1) la u shynrang 
ubym don tmaifi shyntur; (2) ia ka masi khlem reng: 
(5) ia ka kyndiei Tap tnga; (4) ia ki kyndiei khlem khdn; 

(5) ia ki khiew tong um la ki phiang. ktang, Iwa ne kdin 
basuda; bad (6) ia ki briew ne mrdd ba anna-antu. Na 
kitei hynriew tylii, ki lai banyngkong ki kham iasyriem ka 
kyrdan. la ka masi khein reng u pyniaryngkat bad ka kynthei 
lap tnga; ia ka masi khlem reng pal bad u shynrang ubym 
don tmain. Kine harum ki pynshisha ia kata ka jingsngcw. 

Ia ki thei-iap-tnga khlem khun sah iapieng, 

La ioh nam sotti, kum ka ’Si khein reng. (dk. VIIl) 

la ka masi khlem reng la ju niew sniew, 

Syriem kum ia uba khlem tmain briew. (dk. IX) 

U la batai ia ki daw ban kiar na kilo ki hynriew tylli. 
Dei ban kiar na u briew u bym don tm^ih shyntur namar 
um lah ban pynroi symbai ia ka kur ka {ait. Shuh shuh lah 
ban pyndap ba ka dorbar Khasi hyndai kam ju shah kren 
dorbar-dorsha ia uba khlem tmain Ki briew kim ju thung 
syiem ne nongsynshar ia kum uta. Kane kam mut ia u 
briew uba khi ia u tmdih, hynrei ia u briew u bym don 
tmdih hi. la ka masi khlem reng um don daw ei ei; u shu 
isih bad kwah kiar hi Lada ngi dei ban kiar haba ka dang 
im, dei ruh ban kylli na u nongdie doh masi la u la ot da 
kaba khlem reng. lada kam don, dei ban kiar na kaba 
thied doh na u ha kata ka sngi. 

la ka kynthei tap tnga dei ban kiar, u ong, namar ka 
long kum "ka rangli dukhi kupar duhja.” Kata ka mut ka 
briew basniew bok-sniew nusib; bad uno uno uba leit 
iapoi kha bad ka un hap ha kajuh ka apot. Kaba lah ban 
kdew hangne ka long : (a) ba um shym sneng ia ki kynthei 
ban kiar na u shynrang uba lap ka tnga; (b) ba u nongdioh 



20 


U Prbw 


u sngewthuh bha ia ka jingkiar na kiba kum kita ki kyn* 
thei; bad lada ka long kumta, kin sah ha ka kordit khlem 
don ba iarap-iatin namar sa tang uba kiar suda. Kam don 
jingkyrmen ban ioh khdn ne mat-pateng lada kam- pat ioh 
khdn kynthei bad shynrang na u tnga ba la khlad. Kan 
long Ipa ka jingtim ia ka kynthei tap tnga lada ka ri Khasi 
kan bud ia kane ka jingsneng. 

Dei ban kiar na ka kynthei kaba khlem khdn la kaba 
ju ioh tnga ne kaba dang sotti namar “la ju hiew kiba la 
tip atlukhi." Lada ka jingsneng ka long tang ban kiar na 
ki kynthei kiba lyngki wat haba ki don tnga nth, ngi 
sngewthuh pat ba ka ph^r na kaba kiar na kaba dang 
sotti. Kaba dang sotti kan lah kumno ban ioh khdn khlem 
tnga ? Lada u nongthoh u hiew ba kiba lyngki ki long kiba 
la tim da u Blei namar ka jinglong atlukhi jong ki, u khmih 
lynti ba baroh ki kynthei kiba don tnga kin long kiba jem- 
nud khnang kin roi kin p^; hynrei lada ki samla shynrang 
kin kiar na kaba dang sotti, kumno ka jait bynriew kan 
khmih lynti ba kan ioh khun ? Imat u nongthoh um shym 
poi pyrkhat ia kane ka mat badon kam. 

la ki jingpdiang um basuda kum u khiew, u phiang, 
u kum bad kum kita dei ban kiar haba leit tong um namar, 
u nongthoh u batai, ba ki kjit ia ka hok ioh nong ha ka 
kamai'kajih. 

la kiba annti-antu u niew khyllah bad u sneng ba ym 
bit ban shaniah ha kiban bat ia ka niam ka rukom lane ia 
ka jingsynshar ia ka shnong ka thaw; namar kaba shaniah 
ha kum kita kan wan rah ia ka jingjynjar ha ka jaitbynriew 
hi. Ha ki sngi barim hyndai haba ka jingnang jingstad kam 

pat roi, ki new rangbah ki lah shisha ban kiar na kiba 
duna ki dkhot met; hynrei ha kine ki sngi jong ngi 
(1985-87) kane ka jingsneng kam iaid kam shuh namar 
ba uba duna ka dkhot met ruh u stad bad shemphang 
kumjuh. 


X. 

Ha ka dkhot X u sncng kumno ban iasyllok para lok 
haba iakynduh ha hng ha sem ne hangno hangno. Kaba u 
sneng; ka long ba dei ban da iasong shwa da u kwai u 
tympew nangta sa sdang ban iakylli-pyrthcw ia ka koit-ka 
khiah, ka trei-ka ktah. bad ki khun-ki ksicw. llaba duna 
shun u tympew ym ju bit ban ai da ka khmut shynriah kti, 
namar kn lah ban long ka kajia>majia ne jingiapher jingmut 
hadien habud. Kaba ai bad shim para khmut shynriah kti 
ka syriem kumba on ia ka skai ka daini, lane kumba Icit 
i’uh pynban ia ki para lok na ka mattah ha ki shynriah 
kjat. Ka mut kaba iasiat pharshi kylliang hadicn habud. 
Ka long ka dak sniew. 


Ka liNGBATAl 

1. On kynphui ka mut kaba beh ia ka skai, sabuit kiba 
thaw jingpang ia ki briew. Don kiba sympat da u synsar 
ia ka ling baroh shaduh shabar ban beh ia kita ki ksuid. 
Namar kata ka daw u ong on kynphui. 

2. Shon shiw. Kane ka mut ka jingiapharshi kylliang 
la kumba iuh ia ka mattah ha ki shynriah kjat ki para lok. 
Ka jingpang kaba mih nangta ka long kaba ngam shaduh 

dohnud. Haba u nongthi^ u sneng ba ym dei ban iaby^ 
shcm ia ki khmut shynriah kti haba iaai iashim shun bam 
kwdi u mut ba kata ka jingleh kan rah ia ka jingiadei 
bakthang hapdeng ka nongai bad ka nongshim shisien ka 
sngi. 


XI. 


Ha kane ka dkhot u kyntu ia ki nongpule baroh ba ki 
dci ban hicw burom kyntang ia ki nongbatai bad nonghikai 
shaphang ka niam namar kum kita ki la loh ka bor na u 
BIci ban law ban loit ia ka pap ka sang, ka pang ka jhia. 
U lah ruh ban batai ia ka bawit-bawa bardi ha ka rukom 
bapynhun ia ki briew. U leng na ka bynta u Blei ha kane 
ka pyrthei. U nongthoh u kyntu ba dei ban hiew ia u 
nonghikai niam kham halor ban ia ki kmie ki kpa bad ban 
burom ia u la hangno hangno ba ngi iakynduh ia u. 

Ka Jingbatai 

1 . Pynadke ka mut law, pynpulom ia kano kano ka 
basnicw kaba wan jia wan hap ha ka jingim briew. 

2. Ki wit ki tUain ki dei ki jyrwit-jyrwat baroh kiba ki 
nongmane blei ki lap ha ka jingim jong ki kiba kim lah 
ban shcm phang lymda don ba batai ba pynshai. U nong- 
hikai niam te u lah ban batai ia kita baroh. 

3. Sohti-diangti ka mut kaba bat ne ksoh bad ioh 
pdiang ha la ka ktl ia ka bor na u Blei ban iarap ia ki para 
briew. 

Ianuior 

"To kynmaw ia kita kiba la synshar halor jong phi, 
kiba la kren ha phi ia ka ktien U Blei; da kaba pyrkhat nih 
ia ka bakut ka jingim jong ki, phin iapyrthuh bdd ia ka 
jingngeit jong ki. 

“To kohnguh ia kita ki nongialam jong phi, bad to 
pynhapoh ia lade ha ki; namar kita ki sharai na ka bynta 
ki mynsiem jong phi kum kiban sa ai jingkheih; ba kin ioh 
leh ia kane da ka jingkmen bad ym da ka jingsngewsih: 
namar kane ka long ka bamyntoi ia phi." 

Hebdu 13:7, 17. 


XII 

Ha kane ka dkhot u nongthoh u sneng u kyntu ia ka 
kamram ki khun sha h ki kmie ki kpa. Ki khdn kim bit 
ban tei nc kynnoh pap ia ki namar ki long kum ki blei ha 
kane ka pyrthei. Ki la kha, la ri bad sumar ia ki khdn 
kumba ki la pdiang ia ki na U Blei. Ym ju dei ruh ban 
pynshong dor ia kano kano kaba ki kmie ki kpa ki la leh 
ia ki khdn lane kaba ki khdn ki la leh na ka bynta la ki 
kmie ki kpa; lada tarn nangta dei ki khdn hi ki ban bah 
khlieh pura (khalapura) ia ka bainong sniew ka ban jia 
ha ki. 

Shaphang kaba ai isynei ia ki baduk barangli ruh a 
nongthoh u kyntu ba ym ju dei ban khmih lynti ia ka 
nongkylliang lano lano ruh. Haba ai, leh belt da ka myii* 
siem basngur. Namar dei U Blei u ban siew bainong, ym 
u briew. 

Ianuior 

1. “To buTom ia la u kpa bad ia la ka kmie : ba yn 
pynslem ia ka rta jong me ha ka khyndew ia kaba U Trai 
U Blei jong me u ai ha me.» _ jO: 12 


2. “Phi ki khun, to kohnguh ia la ki kmie ki kpa ha 
U Trai : namar kane ka long ka badei kein. To burom ia 
la u kpa bad ia la ka kmie (kaba long ka hukum ka ba- 
nyngkong ba don jingkular) ba men ioh man bha, bad be 
men ioh im slcm ha ka pyrthei/' _ Ephesians 5* 1 3 

3. “Hynrci haba me ai isynei, wat shah ba ka kti 
kadiang jong me kan tip aiu ba ka kti kamon ka leh: ba ki 
jingai isynei jong me kin long ha ka barieh : bad ba u kpa 
jong me uba iohi ha ka barieh, ma u hi un ai nong ia me 

l»kab.p.w." -Matthew 6: 34, 


XIII. 

Ym ju bit ban leh sniew ia ki lok ki jor ba lah ban 
shaniah la ki shynrang ne kynthei. Ki long ki lok bashisha 
ki bym ieh ia ngi la ha ka kmen ne ka shipa. Don ka bai- 
nong na U Blei ia kiba die ia ka jingshaniah ki lok. U 
nongthoh u hiew ia ka jingleh sniew ba ka dei ka pap bym 
lah map sh\ih lano lano ruh. U hikai ba ngi dei ban long 
kiba sngewnguh ia ka babha ba ki lok ki la leh ia np; lada 
ngim leh kumta ngin hap ha ka jynjar bad ym don ba iarap- 
iatto shuh. Bad ki briew kibym pyrto ia kiba la pynlong 
briew ia ki, dei ban kiar raimaw-raidieng namar kim 
aalia ban die ia ngi ruh. 

Ka Bynrap 

Ha kine ki sngi thymmai bun kiba la nang la stad nih 
kiba niew ia ka tnga kum ka lok. Kane ka pynbakla shi- 
bun, khamtam ia kiba dang rit. la ki lok, la ki kynthei ne 
shynrang, dei ban khot hi ki lok. 

Ka kam “leh sniew" ka iar shibun. Kaba leh bym fiiew 
burom ia u lok, kaba kren lamler shaphang jong u tang 
namar ba ngim lah ban leh ne trei hok la ka kant kum 
ma u, kaba kren pynpoh dor ia u, bad ka kren sngew don 
bor halor jong u, ne kaba kiar na u khlem kynmaw ia ka 
jingleh bha jong u kaba long hi kum ka jingpynim ei haba 
ngim don lad don lynti ban kot hi sha kata ka jingsiew 
spah, ki dei ki kam leh sniew. Ki lok jong ngi kim dei ki 
babieit ne burom ia ngi katta katta kat ban kohnguh ia 
kaba ngi hukum. Kiba leh sidr ne kren sidr ia u lok uba la 
iarap ban iada na ka khlem rain, kin ngat ha ka apot bym 
lah khie khlieh shuh shisien ka sngi. Te kaba u Radhon 
Singh Berry u sneng ka long kaba bit ban kynmaw dngong. 

Ka pyrthei lane ka jait bynriew ka "daih dong” ne daifi 
tdong ia kiba khlem akor kat ban leh sniew ia ki lok ba- 
bha. Ynda haba ki briew kim iohsngew shuh ia ki kam 
babha jong ngi na u lok uba la ju iarap ia ngi, ki briew ruh 
kin kiar na ngi. ba ki tieng ioh ki shah die burom kylla. 

Lada ki nongpule ki la ju lap kum ia kita ki lok, kin 
leh sian shibun ban ym iajan than, ne iakyrshut than bad 
ki. Kam ju bha ruh ban iaroh tohhoh iano iano, namar 
dang don bun kiwei pat kiba lah ban leh ia kata. U briew 
ne ka briew kiba set la ka shyntur na kaba iaroh briew ki 

leh &ian shibun. Bha ba iaroh ia U Blei ban ia kaba iaroh 
ia u briew. 

Khatduh eh kane ka dkhot imat ka pynshong nongrim 
la lade ha ka poem u Shakespeare kaba kren shaphang ki 
ar ngut ki lok; u bashisha bad u nongshun. 


XIV. 

Ma kanc ka dkhot u nongthoh u sneng ba ym ju bit 
ban ki'cn lamler hangno hangno nth. Ban kren lamler ka 
mut ban kren ia ka bymdei : ban iathuh ia kabym shym 
la jia lane la kren. Ka bainong ia kiba lamler ka long : 
(1) ba ki lok ki lah ban ring sakhi (saiphla) ia ngi ha ka 
bishai — ka pynshong, bad lada ngim hh pynshisha ngi 
pynkhlcm rain ia la ka long rynieng; (2) ki bniat ruh ki 
khein kloi haba kten lamler. U iathuh ba ki pap babun 
syilap ki mih na ka lamler 

lANUIOR 

'Men ym sakhi lamler ia u para marjan jong me.” 

- Exodus 20: 16 


Bynrap 

Ha kinc ki sngi thymmai uba la mong ne duh nong na 
ka jingiathuh lamler u briew um lah shisha ban ktah kti 
ia uta u riew lamler kat ban sei ia u thylliej sha bat. 
Hynrci ka long kumjuh hi kumba sei lada hap pynshisha 
ha khmat ki nongbishar ia kaba ngi la kren lamler. Nga 
mynjur bad u nongthoh ba ym ju dei ban kren ne diaw 

khana lamler shaphang ki briew la ki del ki lok ne kiba 
shu ithuh ithaw. U kdew ta kaba U Blei u la leh la ka 
tyngdb ba ka lamler la u masi k&t ban pynkohnguh la u 
ban iathuh pap ia u briew kumno ban shet ja. U Blei u la 
dom bad u la tab ia ka da ka pring na u khiew ranei. la u 
masi rub u da pyntbliew ia kawei ka krung, kat kum ka 
puriskam, Ngi dei ban kiar na ka kren lamler lane kbana 
sbu tbaw sbapbang ki briew kiba im sbisba ba kane ka 
pyrtbei. 


XV. 

Ha kane ka dkbot u nongtbob u sneng ia ka rukom 
bad akdr baba iaid da ki kjat ba ki lynti sbnong ne khlaw. 
Ym bit ban iatur pyrsbab, dei ban kiar ba ki nongiaid kin 
ym tbut nc tbnum ia ngi. Dei ban burom ia kiba la tymmen; 
baba ki biar arsut dei ban sangeb badub ba kin da lait. 
Kiba iaid kblem jingkit-jingbab lei lei ki dei ban ap belt 
badub ba kiba don jingkit-jingbab la ki tymmen ne ki 
samla ki la iaid. Ym ju dei ban leb meng ne leb kyreit- 
kyrsleit. leb babeb-babain baba iaid lynti iob kum kylla 
duk ne jynjar badien (kylla jainnep), lane iob bap kylla 
bamut bad tim ei ia ka kupar la kum ba sbab rab suid- 
tynjang ba bap kylla jainkup. 


XVI. 

Kane ka dkbot pat ka kren sbapbang ka akor jong ngi 
ia ki riew tymmen baba ki wan kai ba ling. Kaba dei ban 
leb ka long ban da pynthep ha ka pla ne iatong u kwai bad 
u tympew. Ki kynthei Kbasi ki ju ai uwei u kwai baheh 

bad san sla ki tympew; ia kane dang leh hi haduh mynta 
ha nongkyndong. Dei ban da nguh ne khublei ia ki da 
baroh ar ki kti. Haba ieh bha ia ki tymmen kiunta^ ju ioh 
jingkyrkhu bad ioh spah ioh phew haba ki la sngewbha. 

Haba don ba wan sah miet ha la iing dei ban ai bam 
ia ki; namar ka long pyrshah ia ka aih (dhorom) Blei ban 
pynduh bam ia ki. 


JiNGBATAI 

Dhorom na ka dharma ha ka Sanskrit, ka mut ka ain 
ne ka hiikum Blei. 


XVII. 

Ha kanc ka dkhot XVII u nongthoh u sneng shaphang 
ka jingmap ia ki lok ki jor. U ban jur ba shi sien ba ki la 
pdiiMig ba ki la bakla bad ba ki la pan m&p, dei ban mip 
klilcm da biih mid ei ei shuh ia ki, bad ban monjur (iatang) 
nndiih niynsicm ba ym bit kynmaw shuh ia kata ka lait ka 
let ba la leh ia ngi. 

U nongthoh u sneng shuh shuh ba ym ju bit leit kwah 
tip ia ka kam ki bricw namar ka lah ban pynsniew-pynthala 
ia ka jingmut Jong ngi. Ym ju dei ruh ban mlien rkhie 
beih ia kiwei, namar ka long ka pap ia lade hi. Ym bit ruh 
ban leh beih ne hiew beih ia ki baduk rangli namar kata 
ruh ka dei ka pap ha khmat u briew U Blei. U Blei u lah 
ban pynkylla duk ia ngi haduh ban da isangsot isynei lada 
ngi leh beih kumta. 



V. G. Bareh 


3. U TIEWDOHMAW HA SHITENG RIAT 


Ka pusoli. U myliung Victor G. Bareh u iohi ia u 
Tiewdohmaw ba u tnih bad san ha shiteng riat bad u 
khmied shata ha la ki jingpyrkhat bun jait. La pynlong 
kyrpang la ka dur uta u syntiew na kiwei pat, bad la pyn- 
syriem ia u bad i khiin tipsngi ki briew. U syntiew dohmaw 
um ju sarong ia la ka dur. U briew u kwah ban kheit, 
hynrei um lait lynti. Namarkata u shu pyrkhat shaphang 
jong u katba u pei phang. 

U syntiew dohmaw um kham long ha ki phyllaw ling 
ne ha ki jaka ba la shna da ki briew hynrei u san ha khlaw 
ha kaba lait na ki Iyer khyllah ka shnong ka thaw bad ha 
kaba ka jinglaitluid ka synshar. Kumta u nang pynphuh* 
pynphieng ia ka mariang hi. U myliung u mutdur ba u 
biiew ba dap da ki jingch suda ruh un kham sngew pyng- 
ngad lada u leit poi sha jan u syntiew dohmaw jong u. 

Wat la uta u syntiew u laitluid ha khlaw, um lait pat 
na ka jingpynwit. Ka sngi, u slap bad u phria ki shoh ia u 
haduh ba, lada u long kum ki briew, un baiong khlieh 
syndon; pynban u piyllung u iohi ba u syntiew u shu sngap 
kum u riewshlur. U myliung u phla ba un iai kynmaw sah 
ia u Tiewdohmaw katba u dang im. 

Ka JINGBATAI bad JmGPYNI NiA 


1 . 


Ka poem ka don tang lai dkhot kiba khatsan laid 
kawei. La pynbeit ia ki lain ba kin don ki kynnoh (syllables) 
kumnc : 10.8.10.10.6.8.6.6.8.6.6.10.8.10.8. la ka raim ne 

hapkyntien (rime) pat la pynbiang kumne : aa, bbb, aa, bb, 
aa, bb, aa. Ki kritik ki lah ban ai nia ba ka hapkyntien 
ka long : aa, bbb, cc, dd, ee, ff, gg, hynrei ka dkhot ba- 
khatduh kam kyrshan ia kata, namar ka kut aa. 

La ka don tang lai dkhot, ka jingpyrkhat kaba khih ha 
ka jingmut u myllung ka pait pnat. Ka paw ba la shim 
ia u synticw ba u long kum u briew uba lah ban sngap bad 
ban pynphai ktien. la kum kane ki English ki ong 
personification. )ar la katta ruh u myllung um lah lane um 
shym buhrieh satia ia ki tnat ka jingpyrkhat jong u. Ngan 
kdew kumne harum. 

Ha ki dkhot banyngkong bad bakhatduh ngi iohi ba la 
pynsyriem ia u syntiew badno re badno. Kane hi ka ai 
ksai ia ki tnat ka jingmut u myllung. Ha ka dkhot ba- 
nyngkong u syntiew dohmaw u dei "I khun tipsngi i mei." 
Ka ‘Mei’ ka lah ban long kano kano ka kynthei lane ka 
longkmie. Kaba don kam ban pyrkhat ka long ba kata ka 
samla kam shym sngew sarong ia la ka dur. Lada ka jing- 
mut jong u myllung ka leit shid shata kumba nga iohi, ka 
ai ksai shuh shuh ba don ki diw ba long kum ka riat 
bajrong kiba la khang lynti if u ban kbeit lane ban hun 
mynsiem. U rwai kumba ka long kumta hi. hynrei ki 
nongpule kin da pyrkhat hi keifi. U te ti rwai ; 

Ban kheit ia phi nga kwah; 

Hynrei pyrthei ka'm shah; 

Namar ba’n wan sha ri kyntang jong phi 
Lyngba ki riat ngam lait lynti. 

Ba ym lait lynti ban iajan ne ioh ia kata ka briew ka 
pynlong ia ka ka ’tiewphohsniew. Ka dkhot balai rub ka 
lam kren kumta hi. U syntiew ubym khnium ia ka sngi u 
long kum ka samla briew boshida; dei tang ia kum kata hi 
ba u nongrwai un lab ban khmih lynti ba un kynmaw 
burom sab wat ha kawei pat ka pyrthei kaba sha lyndet 
knne ka jingim lane ‘ynda ki lyoh kin kynriah.’ 

Kawei pat ka tnat pyrkhat ba ka poem ka kular ia ki 
nongpule bad nongbatai ka long ba u ’Tiewdohmaw jong u 
myllung u dei u syntiew shisha. Kane ka paw tang ha ka 
dkhot baar kaba kren ia kaba jia shisha : u tiewdohmaw u 
san ha khlaw, ym ha phyllaw iing ki briew. Dei tang ha 
kane ka dkhot hi ba ngi lap ba u Victor G. Bareh u phai 
sha ka pyrthei mariang (nature) khlem da pynbsuh ia kawei 
pat ka jingthmu lane shim ia u syntiew kum ka symbol 
jong kaei kaei ia kaba la buhrieh. Hangne ruh ym lah ban 
pdiang namar ha khyndew ruh u mih. ' Wat la katta ruh 
ha ki kynticn “Ha khlaw jinpm kynjah u khun bynriew. 
Badap ki thiep baeh ban kiew” ngi lap ba u myllung u 
khmih lynti ban mih jingbha ei ei na u ’tiewdohmaw : ban 
pynphieng ia ka mariang bad ban pynsuhsieng ia ka Iyer 
na ka bynta u khun bynriew. Ka mut ba na ka dur bad 
jinglong ba la pynkup ha u syntiew u myllung u lah ban 
ioh jingmut thynunai ka ban pyniadei bad ka jingim jong 
ngi ki briew. la kane ka jingshisha u kdew ha kawei pat 
ka poem — “U Lum Mawthad Raishan" kumne : 

Ki khun myllung ba dang matlah 
la mangkarong ka spah, 

Ki thiah ha pneh jingithuhpaw 
Laiphew rong Tiewdohmaw, 

Myasngd katba ia s/irah ki prong, 

Raked la riam raitong, 

Kum ngap ki lum jingbatn bathiang, 
la jabieng ba'n pynkdang 

Da kaba wad jingshai kumne na ka jingtrei jong u 
myllung hi, lah ban sngewthuh ba la pyndon kam ia u 
Tiewdohmaw ha kane ka poem ba don ha khmat tang ka 
lad ban ioh pynpaw pyrthei ia kita ki jingithuhpaw lane 
jingpyrkhat. Kam dei ka poem bakhraw kyrdan. 


2 . 

Ki nia ba iapyrshah. Don ka mat kaba shah ia ngi ban 
iakhmih bniah. U myllung u la rwai ba u Tiewdohmaw 
u ieng marwei. Kane ka mut "kyrpang” na kiwei pat ki 
kynja kynbat ba phuh syntiew kum ki phlang ne ki niut 
ki flier ba mih ha sla khyndew. Ka jinglong kyrpang ka 
mut ba uta u syntiew dohmaw u san lane pdr nalor u maw 
jong ka riat jngai na ki kynja phlang bad kynja ba phuh 
syntiew. Don ne em ki phlang ne ki kynbat bym ju phuh 
syntiew ka shong shibun ha ka jingiohi jong ngi. Dei da 
kumta, ngi lah ban pvrkhat, ba lah ban iohi ia u na trai 
ka riat. La rwai ia kata ka jinglong marwei ha ki ar dkhot 
banyngkong. Lada u myllung u neh ha kata ka jingiathuh, 
ngin shim ba ym don hiut ba kah ia u Dohmaw kumba 
don ba kah ia u Violet u Wordsworth ha ka “Lucy.” Lada 

la ieh ia u marwei, ngin lah ban pyrkhat ia ar tylli ki mat: 
(i) ba u la dei ban sngew kynjah haba ka sngi, u slap bad 
11 phria ki shoh ia u; lane, (ii) ba u dei ban long u bashlur 
ban leng marwei namar ba u sngewthuh ia ka jingbha- 
bricw bad ia la ka dor. Na kine ar ki mat, u myllung u mut 
ch la ka baar, kata, ba uta ii Dohmaw u long u bashlur, 
Ha ka dkhot balai u da pynpaw shai kiimta haba u rwai 
‘‘Ko ksiar nylla, ko *tiew jingshlur”, U synticw uba tlor 
urn lah ban kordor ch kat ban long ksiar 

Kine ki lain ki pynpaw shai ia ki jingpyrshah ki jing* 
mut jong u myllung : "Ba tyrkhang ki kaweh/Phi shad 
phi kmen marwei." Ka jingiapyrshah ka long ba ngi iohi 
sa ki tyrkhang de hajan uta u synticw, kata ka mut, um 
shym niih bad san marwei kumba la kdew. Ka long ka 
bym lah ban ngeit ba yn Icit mih tang ii 'tiewdohmaw ha 
kano kano ka shiteng riat Lada la kdew hangno hangno 
ba u mih khlem para lok, kata ka mut ba ym don phlang 
ne kynbat baphuh syntiew ba iamih lang ha kata ka shiteng 
riat u myllung. Lada ki tyrkhang ki kaweh, ka mut ba don 
keih kiwei pat ki syntiew hajan u Dohmaw, namar wat ia 
11 tyrkhang ruh ngi khot da u ’tiewtyrkhang ! 


3 . 


Ki Jingeh ba buh p 6 d. Ka poem ka kdew ia u pdd u 
s 4 m ia uba u briew bad baroh ki bairn bakhih ha sla pyr* 
thei kim lah ban iaid lait ne ryngkang. Ka seng pyrkhat u 
V.G. Bareh ka kham noh sha kane ka mat, namar ka paw 
ha bun ki poem jong u, 

3 

Ha ka dkhot banyngkoi^ aaubtu aagndd ban kkn 
ia a syntiew dohmaw ban sin, lehse, ha kut sbadem; hyn- 
rei u lap ba urn lah ban leh kumta namar um lait lynti, 
bad ba ka pyrthei kam shah ia u ban kheit Balei kata ka 
'*pyrthei kam shah'' ia u ? Shi sien pyrkhat ngi sngew 
kumba baroh ki aih u briew shi snieh pyrthei ki khang 
lad ia u myllung ban leit par shaduh uta u Dohmaw; bad 
um ioh ia kaba u angnud. Lada pyniadei lei lei ia uta u 
syntiew bad ka khun samla ki briew, ka pyrthei ka lah 
ban khang lad ia u samla da katto katnc rukom : (a) ba 
kiba ha iing jong baroh ar Hang ne tang shiliang kirn 
mon; (b) ba iapher ha ka kyrdan jingstad, ne ha ka ioh ka 
kot ne ha ka niam; (k) ba pang ba khrew shiliang, kham- 
tarn iia ka Hang uba kwah kheit; bad (d) ka jingiapher 
jingrnut bym lah iasuk shuh na ka Hang ka kynthei. Lada 
shim beit pat ia ka kyrdan jingstad ha ka jingpule, ka 
pyrthei kam shah ia uba wad ban jop lada (a) um pyn- 
shitom ban pule minot; (b) ym don ba kyrshan ia u; (k) la 
pynthud noh da ka pang ka jhia; bad (d) u nongw^d hi u 
bun kam tang ha ka jingsngewbha kane ka pyrthei. Lada 
shim beit ba uta u syntiew u dei uba mih shisha ha ka 
pyrthei. kaba kata ka pyrthei kam shah ia u myllung ban 
kheit ka long ba U Blei hi u la thdw ia kata ka riat bajrong 
ia kaba u briew um shlan ban par kat ban kot sha u 
’tiewdohmaw. 

Nga kdew ia lai tylli ki mat ba ym lah ban shu kyntait 
ka long namar nga iohi ba u myllung u don ka jingthmu 
ba la buhrieh de. Ka **ri kynjah ki rngiew" te kam mut eh 
tang ia ka riat ba u iohi namar ka kham thew ia ka jaka 
ka jingrnut dur ia kaba lah ban pyniadei bad kano kano 
na kitei lai tylli ki jingpyrkhat 




U Tie 

U piUd ka jinglah u briew u Tjj |ri Wfm 1 t "f 

jong ka dkhot baar, kata ka long ba ka jingim briew ko 
dap da "*ki thiep baeh ban kiew/' Ka jingim ka dap da ki 
jingialeh suda, bad ki jingiaksaid u briew ki thcw she ka 
ban kiew ym ban hiar; ki thiep ki paw ha ki dur ki jing- 
pang, ka jingkyrduh lad. ka jingduna ka jingshem phang, 
bad ka jingkeih noh ia ka jingiaksaid ban kot bha ka thong 
namar ba la lap ba ioh tnga noh. Haba kumta te, u ticw- 
dohmaw la u dei u jong ka mariang ne u dei tang ka 
symbol un shu pynitynnU, pynphieng bad pynsuhsieng ia 
ka pyrthci uta u nongkv.ah khcit, ym iu ka jong kita ki 
bym don jingangnud. 


Kine ki jingch ba khang lad ne dicngpyngkiang jong 
ka mariang kim iaid lait satia na ki khlaw ki btab, ki 
syntiew ki skut kiba pynitynnjt ia ka mariang hi. Ha ka 
dkhot balai ngi pule ba kawei ka bor mariang ka ialeh 
pyrshah ia kawei pat. Ka sngi, u slap bad u phria ki dei ki 
dak bapaw jong ka mariang kumba long hi u ’tiewdohmaw. 
Kim shym iatrei lang para ma ki. Ki bor suih ki shoh ia 
kiba ha khyndew. Kumta ruh ngi pule ba u Dohmaw u 
shah shoh shah sympat ha u slap bad u phria nalor ka 
sngi kat haduh ba, da kaba ngam ha ka met u syntiew 
lyngba ka jingmut dur, u myllung u tip ba uta u Dohmaw 
u *'sngew ban lap stai noh'* bad ba kata kaba u shah ka 
long ka basaja kat ban pyndum ia ka bneng u syntiew hi 
ha ka jingsngew jong u myllung. Jar la kattei ruh, kumba 
um kren sarong ia la ka dur bad dor ha ka dkhot banyng- 
kong, u Dohmaw um khhium ne ud satia ia la ka jingshah 
jynjar. 

Ha baroh ki dkhot ngi iohi shai ba la kten ruh sha- 
phang ka jingshah shitom u briew ha kane ka pyrthei 
namar ki jingeh bad diengpynkiang ba tini lah ban tyng- 
kang nc iaid lait ha ka jingim jong u. Haba u briew um lah 
kot tiha ka thong, u shu hun tang ban pyrkhat ne phoh- 
snicw shaphang ka jingkordor jong ka; u hun ban pdiang 
ba um lah kot, kata ba u duna ne ba u tlot bdr; bad ban 
iai kyninaw ia kata ka thong ba la pynpyrkhat shitom ia u 
kttmba ki Iain “(a kbmat jong phi ngan iai kynmaw” ki 
kdow. la ka dur bashisha kata ka thong yn iohi “Ynda ki 
iyoli kin phct/Ba'n um sha ri jingkict.” Ka kham thiang 
sluih sliuh namar ba kata ka thong kum ju lip nc kylla 
rong. 


4. 

Hadien ba la pyni kumtei, kano kano ka jingtyrwa ba 
kane ka long ka poem icit mariang kam lah ieng. Nga 
kyntait ia kata ka jingtyrwa. Nga kham iohi ia ka philoso- 
ph\ u myllung ia ka jingim u briew ba angnud ban kot sha 
ka thong ban ia ka jingicit mariang jong u. 


Ki liNCKYLU 

1. Thoh ha ka prous ia ka jingrwai "U Tiewdohmaw ha 
Shiteng Riat.” (Ym dei ia ka pasoh). 

2. "Phi'm jngcm ph’m kylla dur; 

Ko ksiar nylla, ko ’tiew-jingshlur.“ 

Uci ula u 'ticw-jingshlur ? 

fiato lah ban shim ba u myllung u thew tang ia u 
syntiew hi ? Pyni katto kalnc ki nia 

3 “Ha ri ki lycr pyngngad ba bch, 

Ba tyrkhang ki kawch, 

Phi shad phi kmen marwei 
Ha la lympung jinghun palei/’ 

Batai ia kitei ki lain, da pyni dc la phi lohi ia kici kici 
kiba lapyrshah kawci jj kawei pat 

4 Batai la ki jingshitom ne jingch kiba buh pud ia ki 
lingthaw ha pyithci ban kot sha ka thong katba phi 
lah ban ioh ksai na “U Tiewdohmaw ha Shiteng Riat/' 


1 Ha phyllaw ling jong ngi, u Tiewdohmaw u doh ia ka khyndew. 



4. KA WAH UMKHRAH 


Ka pasoh. U myllung Victor G. Batch u iohi ha ka 
lynti jong ka wah Umkhrah ha Shyllong ia ka symgiew 
jong ka jingitn bashisur jong ki longshwa-manshwa jong 
ngi. Ka wah te ka la rit na kaba u ju kynmaw, pynban ka 
dak barim jong ka ka neh. Ka jingrit-jingswai ka wah ka 
mih na ka jingpom pathar ki bricw ia ki dieng ki siej na 
ki phud wah; jar la katta ruh ka wah ka ialeh ban kit ia 
ka jakhlia baroh na sor Shyllong namar ki briew kim lah 
pynrngad ia kaba ka mih napoh mawsiang. U briew ba 
kum u myllung jong ngi u noh mynsiem haba wan ki 
jingtynjuh; hynrei ka wah Umkhrah ka pynkhdid ia ka 
shnong ba shong ki briew (dk. 1.3). 

U sngcwbha shibun haba u ioh p6r ban leit khwai 
namar ka pynpyrkhat ia u ia ka jingheh mynsiem ka wah 
Umkhrah ia kaba la khot wah Umiam ynda ka la rung sha 
ri Bhoi. Haba ka jinglong briew ka kylla, ka wah, namar 
ba ka dei ka jong ka mariang kam kylla satia (dk. 4). 

U kren pat sa ha ka Iyer kaba beh sngewtynnat ha ki 
madan Colflink kaba don ha shiliang ka wah Umkhrah. 
Ym don ka sma ka iewtung shata. Ha kata ka jaka u sngew 
kumba ka jingim kita ki kpa tymmen ka khih biang ha u 
bad u sngew im mynsiem. Ka daw ka long ba u don marwei 
ha kum kata ka jaka. U V.G. Bareh u kjrnmaw ba ka phang 
rwai ka dei ka wah, kumta u kren sa ha ka um. U mutdur 
ba ka jingsawa ki um ka pynkynmaw ia u ia ka mynsiem 

ki riewritn bad ka pynkhih ha u ia ka mynsiem ieit ri. Ha 
u shi met ka wah Umkhrah ka dei ka ncuigkdew lynti ia 
ka mynsiem ieit ri. Mynsngi u iohi ia ka wah, hynrei 
mynmiet ruh u iohi kumjuh haba shai bha u bnai. Ka wah 
ka dei ka para lok bym lah kylla. U iathuh ba u lah ban 
lap noh ynda kata ka por kan poi, hynrei u angnud ba ka 
wah kan kit noh ia ka sur rwai iem bad ka. 


Ka Jingbatai 

Kum ka “Hapdeng ki 'Lawkynjah ka TIang”, kane ka 
poem ka dei ka ode, kata ka mut, ba u nongthoh u kren 
beif kumba iakynduh markhmat iano iano ; kam pher la 
u dei u briew, ka dieng, ka um ne u lum. Ha kata ka jing- 
kren u da pynpaw ia baroh kaba u sngew. 

Ka hapkyntien ne rime ka iaid aa, bb, aa, bb, aa, bb. 

Ka jingmut jingpyrkhat u myllung pat ka iaid da ki 
kyrdan kumba long ha kiwei pat ki ode da kiwei pat ki 
nongthoh. Wat la u rwai bad kren la kumba ka wah 
Umkhrah ka sngap ia u, u phai shawei de. Ha ki dkhot 
1-4 u kren ha ka wah Umkhrah bad u iathuh ia baroh kaba 
u puson. Kane ka dei ka kyrdan banyngkong eh ha kane 
ka poem. Ka mut ba la khlei lut ia baroh ki jingsngew jong 
u ha kata ka wah. Ka wah Umkhrah kam lah jubtib ei ei; 
hynrei u nongthaw ode u don ka hok ban kren katba u 
sngew dei tang ba ka dei ka jingkren (address) namar urn 
da kwah hi ba ka wah kan sngap. Ki nongsngap ne nong> 
pule dei ki briew. Ha ka dkhot 3 pat u kren ha ka Iyer. 
Kane ka dei ka kyrdan baar jong ka jingkren ha kane ka 

poem. Ka Iyer ruh ka don ka kamram ban leh. Haba u 
iasyllok bad ka, u sngew ba u la kham khlain biang ka 
jingim namar ba ka mynsiem jong ki riew hyndai ka khih 
hapoh ki thied snam jong u. Lada u ioh ban mad ia ka 
jingbeh ka Iyer, u sngew koit bha. Ka daw ka long ba kiba 
kum u myllung ki ngeit khlcm sakhi ba ka mynnor ka long 
ksiar bad ka mynta ka long rupa, lehsc ka lawei pat ka 
long tasam ! Ha ki dkhot 6 bad 7 u phai pat sha ka wah. 
Hangne u kynthup ia ka jingricw ki um ba tuid ha ka wah 
bad u pynpaw artat ia ka jingsngew shi met jong u. 


2 . 


Ha ‘*Ka Wah Umkhrah” kumba la kdew haneng, u 
myllung Victor u pynpaw ia ka jingangnud jong u ban leit 
phai sha ki sngi barim bajah jong ki longshwa jong ngi ia 
kiba u shu antad khlem kano kano ka jingthoh ban pyn< 
thikna ia ka. Kita ki briew ki long ki balaitluid; ki synshar 
hi da ludc ia lade. Ki im ka jingim basngur namar ka jing- 
arsap bad jingkhwan myntoi shi met kim lah ban ioh jaka 
ha ka jingmut jong ki. Haba batai kumta, ka mut ba kita 
ki riew rim ki kit khia na ka bynta ka imlang sahlang. U 
myllung u mutdur ba u iohi ha ka wah Umkhrah sa tang 
ia ka syrngiew jong kita ki rta ba la leit noh sha bymjukut. 
Ka pateng thymmai kam long shuh ka bathiang bad ba- 
sngur ha u myllung namar u hiew ia ka ba ka dei 
ka ''pateng bakthang.” Ka kthang namar ba u briew 
thymmai u don ki jingeh thymmai ban jop. Lada u tlot 
b6r pat, u ngop ha kita ki jingeh. Kane ka shong ha ka 
jingpyrkhat bad jingsngeXvthuh u briew hi. Ka jingshisha 



Ka Wah Umkhrah 


41 


ka long ba kawei pa kawci ka pateng ka don la ki jingeh 
kiba icng ha khmat jong ka kum ki diengpynkiang. Kawei 
pa kawei ka pateng ka mad ia ka bakthang bad bathiang 
de. Ka jingiapher ka shong tang ha ki jingkylla, ka jingbun 
briew, ka jingduna ka kam ban t^ei, ka jingthrew ban shu 
ioh ia la ka bainong khlem trei hok ia ka kam, ka jing- 
synjor ka tieng hukuni ha iing ha sem ne ha ka kur ka jait, 
ki dei ki dak jong ka pateng thymmai. Dei ia kita ki dak, 
nga iohi, ba u myllung u pyrkhat ba ka mynta ka kthang 
bad ka mynnor bym lah iohi pat ka thiang. Te u kwah ba 
ka wah Umkhrah kan iai sah ban pyni ha ki pateng baroh 
ia ka bhap ba dci u BIci uba la thaw ia ka. (dk. 1). 

Ka lingkylla dur ka wah Umkhrah ka mih na ka jing- 
Ich sting ki riew thymmai kiba pom ia ki dieng ki siej. 
Kane ka jingleh ka la jnn law lyngkhuid sa ia ka wah bapli. 
Ngi iohi ba u myllung u pisa mynsiem ia kata ka kam lalot 
ki briew Ha ka syrtap bajylliew jong ki kynticn, lah ruh 
ban iohi ba u ngeit kum ki riewstad saians ba haba ka 
khyndew ka la syllen ka tyrkhong. Kane ka kham shai ha 
klne ki kynticn : “Te pha, ko Wah Umkhrah bapli, - Pha 
stait katba nang iaid ki sngi.” La ka sti ne stait, kam ju 
mgad U myllung u pynhun ia lade da kaba ngeit ba ka urn 
ba kyrsoi napoh mawsiang kan iaid tuid shi rta ban pyn- 
dep ta ka kamram; ban kit ia ka jakhlia baroh na Shyllong 
sha duriaw khnang ba kan khuid bad long ka shnong babit 
ban shong u briew. (dk 2*3). 

Na kaba pyrkhat shaphang ka mynndr da kaba pelt 
ha ka wah, u myllung u kynmaw ruh ba u ju leit khwai 
haba u Jait por. Haba u leit kumta, ki jingpuson babun 
rukom ki khih ha ka dohnud jong u. Ha kane ka rukom, 

lah ban iohi ba kiei kiei ki jong ka pyrthei mariang ki don 
ka b6r ban at jingmut ia u briew. Kawei kaba paw shaJ 
ka long ba u briew u pynkyUa ia ki lynti trei kam jong u 
na kawei ka pdr sha kawei pat U kylla rub ha ka jingloag. 
bunsien na ka babha sha ka basniew. Ka wah Umkhrah te 
kam ju bakla lynti namar u rwai “Na lid bahok ba’m iaid 
bakla.” Dei ha ka lynti jong ka wah ba u ioh mynsiem ban 
ngam jylliew, namarkata. u sngew ba ka biang ia u wat 
tang ban shu pelt sha ka ruh. (dk. 4). . 

Namar ba ka sor Shyllong ka la bun briew, bad kam 
khdid shuh u myllung u kwah ban lait ne phet rieh na ka. 

U sngew ba lada u shu sah ha sor, un iap op ha ki “Iyer 
khyllah” bad Iyer “b’la Ihop” jong ka juk thymmai kibym 
ai lad ia u ban phohsniew ia kata ka “aiom ksiar ’riew- 
khuid donbor.” Namarkata, ngi lap ia u ha shiliang wah 
Umkhrah ha ki madan jymgam jong ka Golflink. Hangto 
te u sngew im mynsiem biang namar ba u laitldid na sor. 
Kum ha kata ka jaka u mutdur ba ki “jingrwai bathiang ki 
longshuwa” ruh ki sawa biang ha ki shkor ka mynsiem 
jong u ryngkat bad ka jingriew ki um ba tdid ha ka wah 
kiba pynkyndeh ia ka dohndd jong u. Ka khubor ba u ioh 
na kata ka jingpuson marwei hapoh ki kseh ka long ba un 
nang ban ieit ia la ka ri bad ban ialeh ban pynneh pynsah 
lane pynioh pat ia ka jinglong tynrai jong ka jait bynriew. 
(dk. 5-6). 

Ki lain kiba pule kumne : 

Hapdeng ki bor pyrthei pynswai 

Ba thew ban sait jinglong tynrai. 

Ki lah ban pynmih ia ka jingbatai kaba khun ranab. 
Nga sngew dei por ban batai kloi ba u myllung urn mut ba 
kata ka jinglong tynrai ka dei ka niam tynrai ki Khasi 
shwa ban poi kiwei pat ki niam thymraai. Kaba kum kata 
ka jingbatai ka jngai shibun na ka jingmut jong u. Te 
haba la weng ia kum kata ka jingbatai don ar tylli kiei kiei 
kiba kitei ki lain ki pynmih. 

Wei. Ka syrtap banyngkong jong kitei ki lain ki thew 
&ha ka synshar khadar ki Khasi. Ha ka jingshisha u la ai 
ksai sha kata ha ki kyntien “shnong ki ’riewlaitluid”, bad 
‘Aiom ksiar ’riewkhuid donbor”, kiba pynpaw ba ka 
jingiong tynrai ki Khasi ka long ba ki ieit ia ka jing- 
laitiuid. Ngi pule ba ki ju synshai hi ia lade kum ki riew* 
laiiiuid shisha; katba ha ki snem ba u myilung u thaw ia 
kanc ka poem, ka ri Khasi ka dang long hapoh ka jing* 
syn.'har ka Assam. Namar ba bun ki shakri sorkar ki shong 
ha Shyllong, la don ruh bun ki trai shnong kiba iashongkha 
kiileh. Na kata lah ban mih ki jingkylla ha ki dustur haba 
ki trai shnong ki shah sain dur ha ka rukom pyrkhat ba* 
kiilch. Ka jingiai ban ia ka jingkordor ka mynndr ka don 
hi ka bdr ban pynkhih im ia ka mynsiem ialeh kaba don- 
kam bha ha ki snem dawa jylla kyrpang. Ki bdr kiba pyn- 
swai ia kata ka mynsiem tynrai ki bun: ka jingieit ka bym 
pynkhim la u pud tang ha ki para Khasi, ka jingiabeh ia 
ka spah wat lada dei ban duh noh ia ka hok halor ka 
khyndew ka shyiap nc ban die ia ka mon u paid Khasi hi 
kumba la pyrshang ki nongialam Assam ha ka por dawa 
jylla kyrpang. Kito baroh, ha ka jingiohi jong u myllung kl 
thew ban pynswai ia ki Khasi bad ban sait ia kata ka jing* 
ieit ia ka jinglaitluid kaba dei ka jinglong tynrai jong ki. 

Ar. Sa kawci pat ka syrtap kaba rich ha kitei ki lain 
ka Jong ba kawci na kita ki bor pyrthei ba u la kdew ka 
long ka siir rwai sur tcm. U iaksaid ban ai da ka sur Khasi 
hi ill kawci pa kawci ka jingrwai ba u la thaw bad la jan 
bun na ki poem kiba niih ha ka sien shon banyngkong jong 
Ki Poetry Khasi ki don la ka sur. Ban shong mynstep ne 
mynmict iui ling bad piison ia ki sur ka la del ban shitom 
shibun. Ka liuri liura bad ki sur na ki radio kim ai lad 
sutia ia u ban ioh biang ia kata ka sur Khasi nylla. Namar- 
kata, ki sur ba wan na bar, la ka long ka sur India, ne sur 
sepngi, ki lhap shisha ban pyntlot ia ka sur Khasi tynrai. 
Ki samla jong ngi ki in bang shisha ban rwai ne pyrthuh 
bud ia ki sur tcm sur rwai jong ki nongsepngi kat haduh 
ba ngi iohsngcw ia ka jingsaih dur jong kata ka jingicit 
jong ki ia ki jingrwai Khasi ruh. Dei ha kum kata ka p6r 
jong ka jingkut jingmut ba u myllung u shem shisha ba 
kito kici kici ki thap pynban ban sait ia ka jinglong tynrai 
ki Khasi. U phawer sha ki sur Khasi ha ka lain kaba u 
rwai “Jingrwai bathiang ki longshuwa/Nga sngew ki luid 
ryijgkat bud pha.’* 

Khatduh eh u pynpaw ba u kham ieit bad shaniah ia 
ka wah Umkhrah namar kam ju kylla jutang kum ki briew. 
Ka long ka para lok jong u. “Ko lok ki per kynjah jong 
nga/Ko lok iainch ba'm shot kylla” ki long ki kyntien da 
kiba u pynphong pansngiat ia ka Wah Umkhrah. U phai 
sha lade, bad sha ka jinglyngkot ka rta u briew, bad u iohi 
shai ba ma u un Ieit noh ha kawei ka sngi. Namar ba ka 
wah kan iai neh, u angnud ba kan kit lem ia ka sur ba u la 
thaw na ka bynta ka jingrwai kat shaba ka tuid. 

3 . 

Nalor ki mat ba la kdcw, don ha kanc ka poem nih ka 
jingphav'er sha ka jingshah shitom ii briew ha kane ka 
pvrthei Ka jingshilom mvnsieni kaba mih na ka jingpisa 
ic. kaba !'i para biicw ki la Ich ka paw ha kaba ii byniliaw 
ia ka jingpom paihar ia ki dieng na ki phiid ka wah Um- 
khrah. Kata hi ka pynlong ia u ban isynci ia ka wah kaba 
ii:.ng rit nu:i; ka por. 

Ka jingim u briew kam pininai shiih ha kanc k.i poem 
kurnba ngi hih ban iohi hi, nam n ba ha ii myllung jong 
ngi ka invnta kam khani bha ban ia ka niynnor. IJ briew u 
im ha ka jinglyiigngoh lane hapoh ki lyoli ba khicin jing- 
kyrmcn. Bad haba ii long kumta ka mvii'^icm jung u ‘*ka 
tioh arbiit/shi.poh ramew dum jingmut." Ka liang ba- 
phyrnai kam paw shuh bnida ko jait b>niicw kan Icil phai 
biang sha kata ka jinglong tynrai; ka jail bynriew ba icit ia 
ka jinglailluid bad kaba iai iaich ban long ka badap babiang 
ha lade hi. Ka dak ka jingkyrmen ka paw tang khyndiat 
eh. bad kata ha kito ki kynticn, '*Mapoh u simpyllicng ka 
bncng/Ha ri bakhuid u briew u’n ieng.*’ Ka mut ba lada 
ki pateng thymmai kin iai im sngi bad trei artat da ka kam 
kin long ki baphyrnai. 

La ka long ba u myllung u sngew Ihop shi met ban shu 
sah ha shnong, pynban kata ka jingsngcw ka iadci bad 
kiwei pat ki briew ruh. Te ka jinglhop ruh ka pynpaw ia 
ka jingbymhun. Haba u briew um hun, u pang mynsiem 
haba u iaksaid ban ioh pat ia ka Iyer ba ai jingkyrmen. Ka 
jingim u briew ka dap da ki jingtynjuh ba bun syrtap bad 
ki jingangnud babha ruh ki iatyngkhuh bun sien bad kita 

ki jlngtynjuh. Um long u jingtbaw uba kmen ha la ka jing- 
long, namar u iai khmih lynti ia kaban lait noh na ki 
jingshah shitom baroh. Ka lain “Ki lad jong nga ki don u 
pdd”, ka kren shai ba u briew um lah ban ryngkang ia u 
pdd ba ka jinglong briew hi ka don. 


Ki IlNGKYLLI 

1. Thoh ia ka pasoh jong “Ka Wah Umkhrah.” 

2. lathuh ia ki jingkylla ba u myllung u iohi ha “Ka Wah 
Umkhrah” bad iathuh de ia kaei kaba ma u u ioh 
jingmut na ka Wah. 

1. Balei ba u myllung Victor C. Bareh u sngew im myn- 
siem haba u ioh p5r ban leit sha bar shnong. 

4. Kici keih kita "ki bor pyrthei pynswai/Ba thew ba’n 
sait jinglong tynrai” ba la rwai ha “Ka Wah Umkhrah ?" 

5. “Ki lad jong nga ki don u pud.” Uei uta u pud uba 
khang lad ia u myllung ha ka jingim jong . u ? Batai 
kham bniah. 



5. HAPDENG KI LAW KYNfAH KA TLANG 


Ka pasoh. U mvllung u rwai ba u la ap ia ka jingwan 
ka TIang naduh ka atom Pyrcm namar ba u sngewtynnat 
la la ka jingitn ha kata ka atom. Don ki daw kiba pynlong 
ia II b.-n sngewtynnat kumta. Ka TIang ka long ka ai'otn 
barkhiang ba wat ki synrang maw ruh ki kylla long ki 
jaka babit ban sah mict. Ki hint ki hicr bad ka jingjhieh 
ka Lyiur kirn don shuh bad ka pyrthei mariang baroh ka 
khuid namar ka Iyer ka beh khicm jingwil. Kam pher la 
ka khyndew ka tyrkhong, u myllung u sngcwbha ban iaid 
laitluid ha khlaw. 

Ka jingshit ka sngi ka duna myntlang khamtam ha ka 
por step. Ha u myllung pat kito ki dur bad jinglong ka 
mariang ki ai ia ki symboh ba un puson. U iohi mgai ba 
ka khlaw hi kan pynpaw ha u ia ka ri ba shong ki puri 
blei. Ka jingkynjah ka khlaw ka btap ka pynmih pynban 
ia ka sur ba u lah ban kem bad u bynniaw haba ka atom 
ka kylla ban weng noh ia u na kata ka jingsngewbha 
jong u. 

U myllung u ieit ia ki khlaw bakynjah ban ia ki lum ki 
wah namar ki dei ki jong ka ri Khasi. Haba u pyrkhat ia 
kata ka mat, um sngew pher namar ka mariang ka d<m la 
ki sur ban tyrwa ha u. 

KA fiNGBATAI 

la kum kane ka jait poem bad “Ka Wah Umkhrah’’ la 
nicv/ ba ki dei ki ode namar ba u nongrwai u kren ha kiei 
kici kiba u jied. Ngam rhikna bha la ka shu jia ryngkhat 
nc kaba u mylliing u la mang Ipa hi ban thaw ode; hynrei 
11 krcn hangnc ha kiei kiei kiba ngi lah ban iohi tang ba 
kirn lah ban jubab ia u. Ngan kdew ia kine ki jingkren 
ban ioh jingshai. 

I la ka dkhot I bad ha ka babud u kren ha ka Tlang. 
Ma ka dkhot 3 ha u bnai, ha ka dkhot 4 ha ki aiom, bad 
ha ka dklK)t 5 ha ka synrang bad ki lum ki wah ka ri; bad 
khatduh ch u phai pat sha lade. Haba nga kdew kumne 
nga mut ban pyni bad ka jingiaid lane movement ka jing- 
pyrkhat lia ka, ka long kumne. Nyngkong eh u sdang na 
kaba iathuh ia kaba u la ap khmih lynti, kata ia ka jingwan 
phui ka Tlang. Ar, u kren ha ka Tlang hi bad u iathuh ruh 
iu ki l.am jong ka kiba pynkmen ia ka dohnud myllung jong 
u. Lai, u phai sha u bnai uba shai mynmict kat ban pyn- 
long ia 11 ban phobsnicw ia ka por ba ki puri blei kin hiar 
ban iaid ha ka pyrthei ha khmat jong u. Saw, u kren ha ki 
atom bad u pynpaw ia ka jingpangnud ban iakhlad bad 
ka Tlang. Ngi iohi ia kane ka jingsngew jong u kham bha 
ha ka dkhot bakhatduh. San, u phai pat sha kata kaba long 
ka synrang jong u ha kaba u lah ban rieh tngen ne ban sah 
khnang ban sngcw kylluid mynsiem. Hynriew, u phai sha 
ki lum ki wah jong ka ri kiba pynlong ia u ban ieit ia ka 
ri. Khatduh >eh, u phai biang sha lade ban ong ba la ki 
aiom ki kylla kam da pher eh ia u, namar u dang lah hi 
ban sngewbha ynda wan ka Synrai hadien ka Lyiur. 

Ka hapkynticn lane rime, lait noh ha ki saw lain 
banyngkong ka dkhot 5 ka iaid da ka abab, aa, bb, 

Ngi iohi ruh ba ha kane ka poem um shym kdew satia 
ia uta u lyoh balhop, ne u lyoh long uba long ka symbol 
ka jingsngewsih bad jingpisa mynsiem kumba ka paw ha 
ki\/ci pat ka poem. U lyoh ba paw hangne u kham sting 
ha ka jingmut namar ba u leng na ka bynta ka Lyiur; ka 
atom baslap bad baheh ka khlaw ka btap katban pynwit 
ia ka mynsiem u myllung Ha ka jaka ba un ai lad ia kito 
ki jingsngcw pisa kumba ngi lap ha kiwei pat ki poem, 
hangne ngi lapynhiar mynsiem lang da ka jinghun bad u 
myllung ban iohi ia ka Iyer bakhuid kaba ai jingkoit jing- 
khiah n ka jingim jong u. Wat ka jingkhriat jong ka Tlang 
kaba kiwei pat ki myllung kum u L Lewis bad u Soso 
Tham kim da sngcwbha eh, kam long ka daw ba n V.G. 
Barch un khnium Um uJ satia ia ka jinglyrkhong ka khyn- 
dew ruh namar ba la bujli noh ia kata da ka jingpyngngad 
bad jingsngcw laitlilid ka met. Kine ki lain ki pynpaw 
bhi^'lia ia ka jingbynnud jong u ban iakhlad bad ka Tlang : 

Balci atom ba phi kylln 

Balei nangne phi’n weng ia nga ? 

Nga pangnud, synrang, ban iehnoh 
la phi hapdeng sahium ki lyoh. 


2 . 


Haba ngi iohi ba u myllung u sngewbha sngewtynnat 
ia ka Tlang, ngi lah ban leit pyrkhat ba u kham ieit ia ka 
ban ia kiwei pat ki atom ka snem. Khnang ba ngin ym ral 

ba ka long kumta khlem da thew da woh shwa, ngan sei 
khyndiat ki sakhi na ki poem jong u tang ban shu ai ksai 
ia ka jingpule ba kham bniah. 

U V.G. Bareh u la rwai shaphang kiwei pat ki atom 
ruh. Ha ‘‘Ka Pyrem” u rwai hi shaphang ka Pyrem; hynrei 
ka iasyriem shibun bad ka Pyrem u L. Lewis ha ka dkhot 
banyngkong. U myllung Victor Bareh u don la ka jingieit 
ia kanc ka atom banyngkong ka snem. Ka dei ka nongpyn- 
phub-pynphieng ia ka pyrthei-mariang da ki sla balung 
jong baroh kiba mih napoh khyndew, bad da ki syntiew ki 
skud baitynnat. Haba u phai sha kata ka dak, u phla 
kumne : “Ha sla pyrthei jymgam/Da ki khor thymmai 
b'la riam.’’ Ka Pyrem ka dei ka atom jingkyrmen ia u khun 
bynricw kyllum bad ia u myllung kyrpang. U phla ba u 
hun tang ban shu peit sha ka jingitynnat ka mariang ha 
kane ka atom . 

Pyrem ba stad phawar 
la jingmut ki dur bathiang; 

Ban sngew khana babang, 

Tang ban peit sha phi la biang... 

(“Ka Pyrem", dk 2) 

Ha “U Nongbet" pat u myllung u iohi ba ka Pyrem ka 
long ka atom ban iaieit samla ruh, namar u rwai ba ka 
jingieit kheit jhdr Idm bad syntiew ki shijur ki samla ka 
teh song ia ka jingieit jong ki (dk. 10). 

Balei keih u pangnud pat ban ieh ia ka TIang kaba 
long ka synrang jong u, baba u ieit ia ka Pyrem katne ? 
Ngin ap shwa ia ka jobab. 

la ka Lyiur te um da ieit eh. Ki dak jong ka ki long u 
slap bad u lyoh, ki khlaw barben. Kane ka aiom ka kular 
ia u nongrep tang u slap bad ka jingshit kyrang ka sngi. 
Ka mut ba ka dap da ki jingpynwit babdn rukom ia u 
briew katba ha ka Tlang pat u bricw um ioh slap shuh, 
Ka sngi ruh ka paw ha u myllung ba ka lung namar uwei 
pa uwei u briew u w£d ia ka jaka ba dei sngi ha kane ka 
atom namar ka jingkhriat. Na kane ka liang. ngi iohi ba u 
myllung u don daw ban kham ieit ia ka Tlang ban ia ka 
Lyiur. Kawci kaba ii hun ka long ba ha ka I yiur ki kshdid 
ki hch bor bad ki noh lymphai shapoh riat, lait nangta ym 
don ei ei shuh (Khmih “Ka Sohia** dk 1) Ha kane ka 
poem ba ngi pule, kata, “Hapdeng ki I awkynjah ka Tlang** 
ka Lyiur ka pdw kumba ka pynmih ia ka jingsyier myn- 
siem ha u myllung. 

Ngim don lingarlalien b*. u myllung u ieit ia ka Synrai 
ruh namar ka dci **kj aiom jingih” Baroh ki jingthung u 
briew ki paw kumba ki ih lut ha kane ka aiom. U la thaw 
kawei ka jingrwai shaphang kane ka aiom bad u ai kyrteng 
ia ka da “Ka Synrai ha la Ri ’* Na kato ka poem ngi pule 
ba ki nongrep ki shem jinghun ha kane ka aiom bad ki 
hiew ia ka kum ka aiom jong ka jingsiew spah ia ka jing 
trei minot jong ki baroh shi snem. Kiba kwah ban Ieit bam 
ty^r pyngngdd ruh ki Ieit hiar sha ki wah ban Ieit tong 
dohkha bad sher syngkai. Ha kane ka poem ba don ha 
khmat jong ngi, ka jingsngewbha u V.G. Bareh ia ka synrai 
ka paw ha ki Iain bakhatduh eh ; 

Ynda rung ksing u ngap synrai, 

Nga ruh sha pneh mariang nga’n phai. 

Haba la pyni nia kumtei, ngi da iohi ba u don ka daw 
bakyrpang ban icit ia ka Tlang, U ieit ia ka Pyrem bad ia 
ka Synrai rub. U bricw urn lah ban pynkohnguh ia ki wah 
ba kill tiiid jci-jai mynlyiur, namarkata ki umbah jong kata 
ka aiom ki kyrhuh la kumba pynma pyntieng ia u. Ngin 
pyrslinng mynta ban sngcwthuh ia ka ddw kaba pynpang- 
nud ia u ban iakhlad na ka Tlang. 

Wei. Ba ka Tlang ka dei ka a'iom khriat ha kine ki lum 
jong ngi. ym da don kam shuh ban batai. U Victor G. 
Bareli pat u sngcwbha ia kanc ka a'iom namar ba u briew 
u laitUiid ban prong ia ka khlaw ka btap khlem salia ia u 
slap, ka Iyer, ki thiicm, ki khniang. ki bsein bad kiwei 
kiwi'i ki jingthaw bahch bad barit kiba lah ban pynwit ia 
ka jinglaitluid mynsicin iong u. Ki khlaw sanium kiba 
long kum ki lyoh kirn don shuh; ki la lap lane ba la sar ka 
ding. Haba u briew u leit siat mrdd, u lah da ka jing- 
shngaih ban sah miet wat ha ka synrang mdw shisha ruh 
lada u don ka jingshlur. Haba ka pyngngad kumta wat ka 
khlaw kynjah hi ka long ka babit eh ia u briew ban shong 
ban sah la u jicd ia ka jingkynjah ne ia ki para lok. 

Ar. Ha u myllung jong ngi te ka ly6r Tlang ka long ka 
bakhuid namar, lehse, ba ka beh beit sha u khlem jingpyn* 
wit na ki kynja sla bad phlang. Ka jingkylldid ka mariang 
ka pynkylldid sa ka jingmut jong u briew ruh. Dei ha kaba 
kum kata ka jinglong ba u myllung u poi phohsniew ia ka 
miet bashai bnai ban iohi ia ki puri biei ba ki iaid ha 
sla khyndew. Ka mut shuh shuh, ba ka jingmutdur u 
briew ka trei kylluid la ka kamram. 

Namar kitei ki daw kiba ka mariang ka tyrwa, u 
myllung jong ngi u bynnud ban iakhldd na ka Tlang. Ka 
jingch kaba u hi um iohi ka long ba u ieit kumjuh ia ka 
Pyrem bad ka Synrai ruh. Um poi pyrkhat ba ngi ki nong* 
pule ngin shem jingch ban bishar shano ka mon jong u ka 
kham noh. Ka daw baroh ka long ba ka pyrthci Khasi hi 
ka i icit bad itynnat ha ki khmat jong u namar ba u rwoi 
kiim u rnyllung ieit mariang. Ha ii V.G. Barch ka jingieit 
ri ka don da ka kynddn. Haba ngi kren lyngkot shaphang 
ka iin^icit ri, ngi kham mut ch ba uta u bricw u icit ia la 
ka jait ka kynja, ia ki para bricw, ia ki dustur-riti, bad ia 
ka jinglong kyrpang kata ka jait bynriew. Ha kane ka 
poem pat ngi iohi ba ka jingieit ri jong u myllung ka mih 
nn ka jingieit ia baroh kiba u iohi ha ka pyrthei-mariang. 
Kal*’ ka mut ba kata ka jing'cit ri ka shah sop ha ka jing- 
icit nu riang. Sngap ia ka sur jong u hi ; 

Phi ruh ki luni ki wah to ri 
la dur kiba bhabriew jong phi; 

Namar jong phi nga ieit la ri. 

Lai. Sa tang kawei ka mat nga sngcw dei ban shu 
pynpei. U nongthaw i:, ka poem um dei uba da koit da 
khiali bha ka met, khamtam ha ki snem ba u thfiw ia ki 
poem baroh kiba la mih ha Ki Poetry Khasi ha ka sicn 
si ion banyngkong. Lah ban pyrkhat ba ha uba kum uta u 
briew ka ai'om ka babit eh ia ka met jong u ka dei ka Tlang. 
Kaba ii myllung jong ngi u shem ha ka jingim bashimet ka 
iadei bad biin kiwei pat. Namar kata ka daw, kaba u rwai 
ka long ka sur jong ka longbricw-manbriew hi. khamtam 
kito ki briew bashong ha nongkyndong. 

3. 

Nga la kdew haneng ba u V.G. Bareh u ieit ia ka ri 
namar ba u icit ia ka mariang. Ha kane ka lyngkhot ngan 
pyni tang khyndial eh ia kane ba ki nongpule kin ioh ksai 
ban tih kham jylliew. 

Ka jingieit mariang ka mut ka jingleit phai sha ki juk 
burim bajah ha kiba u briew um pat iohi ia ka jingshai 
jong ka saians. U briew badem ka mon shata u pynngeit 
ia lade ba kata ka juk barim ka kham bha ban ia ka lawei. 
Ka mut sluili shuh ba ki rukom rep, rukom im, ka synshar- 
khadar ki riew rim ia kiba ngi lah ban shu mutdur khlem 
sakhi ki kham bha ban ia kaba ngi don mynta, lane kaba 
ngin lah ban ioh hadien. Nalor katci, ki kyntien ba ki 
nongthoh ki pyndon kam ruh ki long ki basuk ban sngew- 
thuh da u luk u lak ba lada u sngewthuh ia ka phang 
pdeng, ka jingsngewthuh bapaka ka wan hi. 

Ha ka rukom pyrkhat ruh, ka khlaw ka btap, ki lum 
ki wall bad baroh kiba paw ha sla pyrthei bad pyrshah ia 
ka khmat u briew, ki don khubor ha u myllung icit 
mariang. U kwah ban lait ym na ka pyrthei, hynrei na ka 
huri hura jong ka shnong ka th^w. Haba shu kren lyngkot, 
ki myllung ieit mariang ki kham sngcwbha ia ki lum ki 
wah ban in ka huri hura bad ki syrtap baeh jong ka jingim 
ha sor. 

Ha kane ka poem, ki nongpule ki iohi ia kitei ki dak 
ba la kdew haneng. Ka jingthmu jong u myllung ban rwai 
shaphang ka mariang ka paw ha baroh ki dkhgt; hynrei ka 
kham shai ha kine ki lain harum : 

Ba’n her sha khlaw bajngum sha jngai 

la lynti sha dohnud mariang 

Ba pha plie, . (dk. 1) 

[unom hangne nga kwah ban sah 
la sur mariang ba’n kcm ba’n bud. 

(dk. 5) 

Ynda rung ksing u ngap synrai, 

Nga ruh sha pneh mariang nga*n phai. 

(dk. 4) 

Ka jingangnud jong u V.G. Bareh ban ioh la ka por 
bakylluid ha khlaw ban iasyllok bad ka mariang, ban plie 
la ka dohnud sha ka. bad ban shah shkor ruh sha ki sur 
jong ka ka shai shibun Hynrci ka jingim briew ka dawa 
ban trci ban ktah de; naraarkata, ka jingangnud ia ka p6r 
balaitluid ban puson ia kici kiei kiba ka pyrthci-mariang 
ka don ban tyrwa ka sah tang ha ka jingmut jingpyrkhat. 
Haba lait na ki kam, u myllung u shcm sngewbha ban rieh 
tngcn ha ka mariang ban klet shiphang ia baroh kiba ka 
shnong ka thaw bad ka ling ka sem ki dawa na u. Ka 
aiom babit eh ban leh kumta dei ka TIang ia kaba u shim 
ba ka dei ka synrang ba ii rich tngen. Ka mariang ka don 
shibun ban tyrwa ia u baieit ia ka. La kumno kumno, 
mvnlymr te kata ka mariang ruh kam da pynsngewbha eh 
ia u myllung jong ngi. 


Ki Iingkylli 

1. Thoh ia ka pasoh jong ka **Hapdeng ki 'Lawkynjah ka 
TIang.” 

2. Ai katto katne ki dlw ban pyni bale! ba u myllun^ u 
pangnud ban iakhlad bad ka TIang. Hato u kham ieit 
ia ka TIang ban ia kiwei pat ki aiom ? 

3. “Namar jung phi nga ieit la ri.” 

laci u myMung u khot “phi" ha katei ka lain 7 Batai 
kham bniah da kaba kdcw na ka poem hi ban pyni la 
ka jingieit ri u V.G. Barch ka don da ki kynddn. 

4. Ka nnit ai'u haba ong “ieit mariang ?" Batai ia kata ka 
jingieit mariang u V.G. Bareh katba phi lap na ki 
poem ba phi pule. 



6. KA WEIKING 


Ka jinglam phrang : Ki snem 1939-1^554 ki long ki 
snem bi’don kam ha ka histori ka iait bynricw jong ngi. 
Ki long ki snem ba ki jiiigpyrkhat ki nongialam bad ki 
paidbah ki khleh shibun. Ka jingialch ban pynlaitliiid ia ka 
Inciia Pd ka jingbvnshar ki English ka ia jan poi ha kaba 
kilt. Ilynrci ki thnia bah baar ka khie noh bad him na ki 
trai shnong ka ri Khasi bad ri Pnai ki iashim byiita ha 
kai}a iutrci lang bad ka sorkai nongwei ryngkat bad ki 
bubun ki nong India. Don luh kiba na ri Khasi hi kiba 
iaMiah bad ka lapan ryngkat bad u Subhas Chandra Bose. 
Ync! ka thma bah ka la v/ai. ki jingpynkhrch ban aili noh 
la ka jings}nshar ha ki trai ri ka la iaid stct bad la pynbna 
ba ka India ka la laitluid ha ka por shiteng synia ka miet 

14 tank u Ndilar 1947; bad ki kam baroh ki la dcp ha ka 

15 tarik. Kalba ka bna kumta ha bun ki byiita ka India 
bamynta ka kyrdan jong ka ri Khasi kam shai satia; la 
kinc ki lum kin laitluid noh hi ? Kin dang sah shi por bad 
ka Great Britain, ne kan iasoh noh bad ka Indian Dominion 
ki long ki jingkylM hapdcng ki nongshong shnoiig ka ri. 
Foi, ia ka ri Pnar la hiew Ipa ba ka long ka jaka Sorkar 
naduh ba ka .sorkar Phareng ka la pyiiiasoh ia ka. Ki 25 
ngut ki nongsynshar Khasi; ki Syicm, ki Lyngdoh. bad ki 
Wahadadar ki la thaw ia kawei ka synjuk kaba la ithuh 
ruh da ka sorkar India kum ka FEDERATION OF KHASI 
STATES. Kane ka synjuk ka trei kam la kum ka jylla 
khun bakyrpang ha ka Assam ha ki katto katne ki bynta» 

bad ka neh kumba ar snem duna. Ka sorkar India ka 
angnud ban ioh ia ka jingiatrei lang na ki Syiem Khasi; 
ka ithuh ia ka Khasi States Constitution Making Durbar 
bad ka ap kmang ban ioh ia ka rai kata ka Dorbar. 
Hadien ba ki rangbah ki iarah kti ha ka 21 tarik Naitung 
1949, 46 ngut ki pynpaw ba kim da mon eh ia ka District 
Council, bad 40 ngut ki pyrshah ia kata ka dur synshar, 
la don sa ka jingiatyngkhuh ki nia na baroh ar liang. Ka 
ri Pnar kam don bynta ha katei ka rai. Ki District Council 
ki sdang trci kam naduh ka snem 1932, ar snem hadien 
ba ka India ka la ioh la ka Riti JSynshar ne Constitution. 
Katei ka jingai ia ka District Council kam pynhun satia ia 
ki nongialam ki ri turn Assam kiba suh khdn da kumwei 
pat ha ki por ba ka Slates Reorganisation Commission ka 
leit jngoh ia baroh ki jylla ha India. Kane ka pynmih ia ka 
Eastern India Tribal Union (EITU) kaba dawa ba dei ban 
thaw ka jylla bakyrpang ia ki distrik ri lum. Ki rangbah 
jong kane ka seng bakhlaih (bun kiba dang don bad ngi 
mynta) ki pynlong jingialang kylleng; ki iaieh ruh ia ki 
elekshon, ki leit iasaid sha Delhi ban ioh ia ka jylla khnang 
ban lah ban iada ia ki trai shnong na ka jingtyllep kiwei 
pat ki briew. Ka jingialeh ka nang khlaih nang khlaih man 
ka snem. U nongpulc uba pule belt ia ka poem kumba ka 
paw ha u un kylli : kan don jingiasnoh kumno kata ka 
jingjia bed kane *'Ka Weiking ?" 

Dei ha kito ki snem (1950-1954) ha ba sdang kyan ka 
jingicit ri ha ki rangbah riewlum ba u myllung Victor G. 
Bareh u la thaw ia ki jingrwai ieit ri jong u ~ *"Ka Wah 
Umkhrah*’, “Ha Ki Dienjat Ki Longshwa”, “U Lum 
Shillong** bad **I Madan Kolphling*’ nalor “Ka Weiking** 
ha kiba ngi iohi ia katei ka dur ba la iathuh haneng. Ka 

jingieit ri ha Ki Poetry Khasi ka long ka jingieit kaba iadei 
bad ka sain hima-sima. Ka krcn shai, kumba ha kane ka 
poem ba u m>llung u hiew ksiar ia ki rta ba la leit noh, ia 
ki longshwa ba um iohi shuh da la ki khmat kumno ki trei 
bad synshar ia lade. Ka paw shai ba ii bat ia kawci ka 
jingngeit baskhem bad ka long ba ha ki rta barim ym 
don nongwci ba lushia ia ki kani u Khasi; bad kita ki 
longshwa ki laitluid ban leh ia kano kano ka kam la ka 
niam ne ka shad ka kmcn, bad ha ki rong biria ruh. Lada 
wcng noh ia ka jingieit ri na kano ka poem ngim don ci ei 
shuh ban pule, lait noh ban kynniaw ia ka shad Khasi ha 
ka dur bad sur ba ngi iohi bad tip mynta, bad kata ruh ym 
tang kumba kdew da u myllung, Ichbc ngin pyrkhal kumba 
batai hi ki rangbah Seng Khasi, ne kito ki nongthoh 
kib>m don shuh bad ngi mynta Yn kham bniah, namar- 
kata, ia kane ka phang badon kam ha kane ka jingbatai. 

Ha kaba pynpaw ia ka jingieit ia ki sngi ba la her sha 
bymjukut, u myllung Victo'* G Bareh u long kum ar ngut 
kiwei pat ki myllung Khad — U F.M Pugh and U S.F. 
Duncan — kiba la pynphriang ia ki poem jong ki kham 
hadien wat la ki la shwa ia u ha ka rta. Ka jingiapher ruh 
ka don : u F.M. Pugh bad u SJ. Duncan ki paw kum kiba 
duh jingkyrmen teng teng ia ka lawei baphyrnai ka ri 
katba u V.G. Baieh pat u iohi ia ka dongdit baphyrnai ka 
ri tang li'da ki bnew ki iatylli para ma ki. Ha ka jingsyier 
ia ka jingwan tyllcp kibym dei Khasi ha ka ri, lah ban buh 
ia u myllung Victor G. Bareh ha kajuh ka kynhun bad u 
SJ. Duncan pat. Haba bishar bniah ia ki syrtap barieh ki 
jingrwai ieit ri u nongthaw ia “Ka Weiking”, une u kritik 
u iohi ba ka jingangntjd jong u myllung kam phir na ka 
jong u Soso Th4m uba rwai ba u angnud : 

Ban kyrsiew pat napoh ki kpep 
Ki Sngi barim u Hynniew Trep. 

'"Ka Wciking" ka long kawei na ki 28 tylli ki jingrwai 
Khasi ba u nongthaw u la pynmih ha ka snem 1957. Ka 
long, namarkata, ka bynta jong ka kot poitri Khasi ba la 
pynphriang nyngkong hadien ka jinglaitluid ka India na ka 
jingsynshur nongwei. Ka long ka kyrteng jong ka madan 
shad suk mynskm ki Khasi man u bnai hiong naduh ka 
sncni 1921 haduh mynta. Ka madan ka don harud ka Wah 
Umkhrah ba iohi bha na Mawlai lewrynghep. Ka sur 
tangmuri bad ksing ka riew ha ka madan tang haba don 
ka Shad Suk Mynsiem : namarkata ruh ba lah ban sngew- 
thuh shai ba u sdang ia ka phang na ka sur sh^d. U nong> 
rwai um shym batai ia ka riam ka belt, ne ia ka shad hi 
kumba Ich u S.M. Amjad AH (1888). Um shym ai ksdi ruh 
ba u don ha ka lympung iashad, namar, ki nongpule kin 
sngew kumba u myllung u iohsngew tang ia ka sur na 
]aiaw Lumsynticw, bad namar ba kata ka sur ka kit ia ka 
jingpuboii jong u shawei pat, u kyntu ia ki para lok jong u 
ban ialeit noh hi sha madan. U pynkut ia ka poem ha kata 
ka rukom : 

la ngi'n iatur shaphrang, 

Ba jingim ka'n bit ka’n biang 
Hapoh la ri sawang, 

Ha ki tdr Weiking bathiang. 

Namar ba ka long ka jingrwai kaba don hi la ka sur, 
ka poem ka long ka lyric ba kham phylla. Ha ki dkhot ruh 
la buh 16 lain kawei, kaba iahap sawa ne kyntien abab; 
ki lain bakut ha ka hapkyntien a ki don hynriew kynnoh 
ryntih, bad kiba hap ha ka sawa b hynfiiew. Kum 

ha ki lyric ka pyrthei baroh, ngi ioht ha kane ruh ia kaba 
u myllung u puson Ini lade, bad ia kaba u sngew shi met. 
Ka phang pdcng kam dei ks shad Khasi, hynrei ka jing- 
kynmaw tympang hir hir ia ki pateng barim ba la ieit noh 
bad ka jingieit barhem ia la ka ri. Kaba pule ia ki mat 
puson ba paw ha k.^ poem hi kan plic ia kane ka phang 
baar syrtap. 


2 . 

Ka dohnud u myllung ka kyndeh haba u iohsngew ia 
ka tanginuri bad ka ksing na niadan Weiking ha ki sngi ba 
ki khun Kii''hi ki shad suk mynsiem. U sngewbha shibun 
ba dang don kum kata ka jingshad namar ka pynkynmiw 
ia ti ia kiei kici kiba u ia iohsngew shaphang ki longshwa- 
mansbv/a. Ha kaba kum kata ka khyllipmat u pyrkhat ba 
ka shad suk mynsiem ka don ha baroh ki bynta ki him 
Khasi bad Pnar, bad kan iai don ha ki ita ban dang mih. 

Na kata ka jingiohsngew, ki jingpyrkhat jong u myllung 
ki her sa shawei pat — sha ka jinglong ki trai ri ha ki 
snem ba la her jngai; nangta ka pynpyrkhat ia u ia ka 
mynta bad ka lawei ka ri. Ka mynta ka kah dum shibun eh 
ha ka jingiohi jong u namar ba la bun sa da u dkhar u 
lyngkien ha kane ka ri. U kdew ia kane da ka pharshi u 
sier lapalang; bad u pynshit jingmut ia ki trai shnong ban 
thaw Idd ban beh noh ia kita ki nongwei-nongar. Kane ka 
shai bha ha ki Iain, *‘Ko 'rang-dajied ka ri/Wat shah 
khnam ki’n kiew sarang." Urn iohi ba ka ri kan suk lada 
ki nongshong shnong kirn iatylli ha kajuh ka jingthmu; 
namarkata, u kynto sa ia ki kynthei de ban ieng da ka 

mynsiem ba kylluid bad aiti mon sngewbha ia lade ha ka 
jingshakri ia la ka ri da ka jingkit khlieh ia ka lawei de. 
Ha u hi ka long ka “Ba sang ba’n shah tyllep/Ha ki nong- 
thombor ka ri.” Kumta u i'ai ban ba ma u bad ki para 
Khasi ruh kin tur ha ka sur barim ban iada la ka hok wat 
lada “ummat bad snam ki’n jaw.” Dei tang ki bashlur ban 
Ich kumta ki ban khraw ka nam bad ka kyrtengi Um hun 
tang katta, u pynkynmaw biang ba ka mynta ka jngut 
shibun, bad u sngcwpisa — iynga ba ki trai shnong kin 
iasah hi para ma ki, bad ha kata ka por ka jingieit ri shisha 
kan paw; bad ka aium basuk kan wan biang. Ynda la jia 
shisha kumba u la angnud, ki sur ba u iohsngew na 
Weiking kin don ka jingmut bashisha. 


3. 

Kane ka poem ka don ka jingkyntu ba-ar syrtap ha ki 
Khasi-Pnar ha kito ki snem 1950-54; ba u myllung u 
kyntu ia ki paid ka ri ba kin iaieng shi tylH ha ka jingdawa 
ba ki distrik ri lum kin ioh noh hi ia ka jingsynshar bakyr- 
pang na ka Assam, had u kubur ia ka jingdon kam ban 
iai pynlong ia ka Shad Suk Mynsiem. Haba bishar na 
kane ka Hang sngewshlur ban ong ba kine ki jingpynkhih 
mynsiem ki pynshlur, pynsyaid mynsiem ia ki hajar ki 
paid nongialch jylla bakyrpang ha ki snem babud; bad 
kanc ryngkat bad kiwei pat ki pynphai ia ka jingpyrkhat 
ki Khasi khamtan^ sha ka jinglaitidid ba synlar jong ki 
longshwa-manshwa ba lyngba kata kin ioh mynsiem ha 
ka jingieit ri jong ki. Kaba pynphuh ia ka mynsiem ki 
piid Khasi ha Shillong ha ki snem 1960-67; kaba pynjaw 

ummat bad pyni'aw mynsieni ta ki ka la paw Ipa ha ka 
jingiohi rngai bamyllung u Victor G. Bareh naduh kito ki 
snem hi. 

Ha kane ka poem ngi iohi ba u myllung u don ka jing- 
pyrkhat^ba tang shu pynkyrpang ia ki riewlum na ka 
A'tsam, kiwei pat kiba wan na bar kin Icit phai hi sha la 
shnong. Ka lain, “Ai byrsieh ka’n tuid sha them”; ka pyn- 
paw ia kata ka jingungnud jong u. Kumno re kumno 
kane ka mat puson ka la ioh jaka palat ha ka jingmut u 
nongrwai haduh ba ka paw shi paw ha kiwei pat ki poem 
de. Shwa ia kane u la lah rwai Ipa ia kata ka jingpisa 
inyiibiem ha "Ka Wah Umkhrah” ha kata ka bdr ka shu 
pynswai ia ka jinglong Khasi bad ka "thew ba’n sait jing- 
long tynrai ” Ha "U Lum Shillong”, ti ban biang la kumba 
pynshai ia kaba u la kren . 

.Ngi’n ap phira, iigi’ri sharai ruh. 

Ban sah riti kumjuh 
Kumba ki kpa ki buh 

U |u pyrkhat lynt^r ruh ba ki Khasi ki long ki “B’la 
biang nadung shadong” ha ka jingnang jingtip, ka buit ka 
bdr, ka spah khyndew bad kiwei pat ia kiba u Blei u la 
kynshew tyngkai ia ka, kiba ap ba kin pyndap pynbiang ia 
ki nongshong shnong baroh. U iohi ba ka lawei kan phymai 
tang shu ioh korbar hi ia ka jingsynshar. Ka jingkyrmen 
long u ia kaba kurn kata ka por ka paw ha ka poem ba< 
khatduh ba la thaw ha ka English khatwei sngi shwa ba 
ka sorkar India kan pynlong ia ka autonomous state ha ka 
snem 1970. Ha kaba pynkut ia ka "The Land of Roses” u 
rwai khublei ia ka Assam kumne : 

Farewell, oh glittering charms. 

Fetters of our hearts and arms; 

We our mountain dore will pry. 

You your seashore beautify. 

Fountains from the Hills do flow. 

And the plains in fairness grow; 

Nature’s course will unchange be; 

We’ll bless you in liberty. 

Ngi iohi. haba la bud dien kumne ia u myllung 
Victor G. Barch. ba u la hun ba ka jingangnud jong u ka 
la uriong; hynrei kumno re kumno ka khubor sain pyrthei 
jong u ka iai thymmai haduh mynta ruh namar ba ki 
Khasi ki iingew hi ba ki nongwei ki dang leh don bor halor 
jong ki bad ba ki dci ban leh bun kiei kiei na ka bynta ka 
lawei khnang ba ki trai shnong trai thaw kin ym long 
mniw ha la ka jong ka ri. 

Dci namar kane ka jingsngew khia ruh, nalor kaba u 
kham sngewbha hi ia ka jingjar-jar, ba u pcit sha ka sor 
Shyllong da kiwei pat ki khmat. Ka jingim ha sor kam pyn- 
sngewbha ia u. Ki nongwei ki bun haduh ba u la “sngew'- 
iap op” kat shaba u phai. Kata ka pynpaw ha u ia ka suih 
badiim bad bajngut. 

U iohi ia kajuh ka maia haba u kynmaw ieit ia ki para 
nongkhwai. ‘*Ha suih bneng kaba jngum/Bunsien lyoh 
long ki him” ' u rwai ia ka jingbymshai ka lawei. U lyoh u 
kah dum ia ka jingim u myllung kat haduh ba ka Soh- 
lyngngem jong u ruh ka iohi ia u lyoh haba ka sah marwei, 
bad u pynkren buh khoh ia ka katta katta. lyoh, to 
kah to tap/Ia ka khmat katei ka sngi*\ * Ki lyoh ne u lyoh 

kirn pynlait satia ia ka jingmut jong u bad kane ka ddw 
manvei ka pynkhih ia u myllung ban ong ba kane ka pyr* 
thei ka long ka ‘*Ihep” bad u briew te u la dei ban her noh 
sha lyndet kita ki lyoh ha kaba ym don jingdum shuh. U 
angnud kumta ha *'Sha Lyndet ki Lyoh" sha kaba u ngeit 
ba un poi; u ngeit ruh ba kiba la lait na ka Ihop pyrthei 
kum uwei u myllung ba la khlad ba u rwai pharshi ha "U 
Tyrkhang lewbih" ki poi sha "lyndet ki lyoh" bad nangta 
ki pasiaw ha kiba dang im kum ma u "ia ki sap" jong ki. 
Kata ka ri basuk ba u angnud ka don hangta : "Ha ri 
phyrnai ba*n shong/ Ha lyndet ki lyoh baiong." la kum 
kane ka jingsngew, u Victor G. Bareh u iathuh kham shai 
ha "Ka Diengphna" ba kita ki jingbymthikna, ki jynjar, ki 
khuslai ki paw ha u barabor. U phla "Ah! bunsicn lyoh 
baiong ki lum/ la sngi jong nga ba'n kah pyndum." Haba 
u kren ia la ka jingim, um ioht satia ba kata ka dum buit 
bad ka pynnoh mynsiem kan kut katba dang sah ha kane 
ka pyrthei. Hynrei ngi sngewbha ban iohi ba haba u peit 
ia ka lawei ka jait bynriew Khasi na ka Hang ka synshar 
khadar pat u iohi shai kum ha "Ka Weiking" ba kita ki 
lyoh kin phet bad ba ka aiom ksiar kan paw biang. U tai 
ban ia kane kham shai shuh shuh ha "U Lum Mawthad 
Raishan" haba u rwai : 

Nga sngew u lyoh baroh u’n khuid 
Na shnong ki riewlaitluid. 

Na man u lum hangta ngin peit 
la burom sngi bla leit. 

Kuraba u lyoh u ioh jaka bha ka jingpuson u 
myllung, kita ki longshwa ba um lah iohi shuh ruh ki la 
ioh kumjuh. Ngim iohi ba u kdew sha ki kam ki kti kita ki 

5 

nongshong shnong banyngkong ka ri Kbasi kiunba qgi iohi 
ha ka poem u Soso Tham ba ki pynleng mawbynna, ne ba 
ki trei ki ktah, ne ba ki synshar khadar. Kaba u rwai ka 
long tang ia ka jingieit jong ki ia la ka ri ba ki iada ia la u 
pud u sdm da ka ryntieh bad u khnam, da ka thma ka 
ictien ruK. Ki phra lain banyngkong ka dkhot 2 ki thew 
shata, bad u la pynjur shuh ia kane ha ki dkhot babud. 
la kane ka jingieit bad jinghiew k6r u ioh na u Soso Tham 
ia uba u la sin da u tiew tyrkhang iewbih : hynrei ka la 
shong khet palat ha ka dohndd jong u haduh ba ka shu 
mih hi haba iadei bad bym iadei dur nih. Ban pynieng la 
ka nia yn sei noh da ka sakhi. Haba u myllung u rwii 
shaphang ka wah Umkhrah ha kaba u lah ban laid lait ia 
ka mat, u ong : 

Hangne nga sngew ka sndm ki kpa 
Ka kynshait h’u klong jong nga, 

Hangne nga sngew mynsiem ka im 
Ha Iyer pynkhiah ki sngi barim. 

Ha u hi kita ki kpa ki long ki riewkhuid badon bor. 
U lah ban lum lut ia ki jingsngew bad jingpyrkhat jong u 
halor kane ka m£t tang ha kawei ka poem, bad ka jaka 
babiang bha ka dei “Ha Ki Dienjat ki Longshuwa" hynrei 
um shym ia leh kumta haba hangto ngi pule ba kaba u la 
pynkhreh ia lade ka long “Ba’n bdd ia ki dien ki kpa.” 
Namar ba um shym leh kumta, kat shaba u poi, kata ka 
jingsah ndd ka tynruh biang ia u. Ha madan Kolphling ruh 
u iohi ia kajuh ka tusbir : “Ha phi dohnud ka thiah 
lyngngai/Ha ri hynfiiew ki trep hyndai.” U Id) biang ia 
kajuh haba u kyrsiew ia ka mynsiem ieit ri : 

Mynsiem hyndai hangne ka king; 

Nga ruh ia ka nangne nga’n ring; 

Ha Iyer ki kpa ba nga’n ioh im. 

U khiin ka ri, ba’n dei, 

Ba jah ha ngai nongwei. 

Kum u Lum Shillong ruh u pynpoi ia u myllung Victor 
G. Bareh sha kajuh shi kajuh ka mat U poi biang shajuh 
ha ka dkhot 2 "U Tyrkhang lewbih” ruh. Ym kum ha ka 
epik ba don kam ban pynkynmaw biang ia u nongpule 
shaphang ki tyngshop teng khat, ha ki poem balyngkot 
kum kine, ka jingkdew la kajuh shi kajuh ka phang : ki 
lyoh, ki longshwa bad kum kita, ki lam pynpyrl^at ba ka 
jingrwai ka syriem ia ka jingkren dorbar jong ki nongialeh 
elekshon. Ki phang ki lam ruh sha kaba lah ban pynkut 
nia ba u myUung Victor G. Bareh u long u myllung politik 
ne political poet bad ka kyrdan jong u kum uta u myllung 
ka khraw shibun ha kito kiba bishar ia u na kata ka Hang 
mil. Ki kritik kibym peit na ka jingi lang ka phang 
(thematic unity) bad kiba shim ia ki poem ba la hiew 
kyrteng tang kum ki jingrwai ne “Ki sur myllung batlot/ 
Na dohnud sngewsih ki mih” kin sngew iahap lada pynkut 
ba u nongrwai u pynkhih ia ka mynsiem ieit ri ki long* 
shwa ha ka pateng thymmai ban kot sha ka thong ba u don 
ia la ka ri. 

Ynda ka la kot sha kata ka thong, ka ri kan sa long ka 
baphymai, bakhuid bad basawang. Dei haduh ban da kot 
sha kata ka kyrdan ba u myllung u lah ban iohi ba ka 
dustur. ki rukom, bad ki rong - ki rap ki longshwa, 
kynthup ia ka Shad Weiking kin don jingmut bha bad ba 
kin thiang ha ki shkor jong u. Kat ha kata ka por ba 

“jingim ka*n bit ka’n biang” te baroh kaba ngi leh kan ym 
long shuh ka leh tang dep rukom ne kaba shu pynbud 
tynneng ia ki longshwa ba im khuid, im sngur. Ngi iohi 
kham shai ia kane ka jingthmu barieh u myllung ha kine 
ki lain na “U Lum Mawthad Raishan” ba u kren ia ka 
lawei : 


Te, thuia u’n kaweh jingieit 
La ri b’la shah niew bieit. 

Waitlam ka’n pynkhuid biang lynti 
Ba ruid u kpa u kni; 

Ki khnam ki’n bch tympem sha jngai 
I’u ksuid shet khun jakai. 

Ha kaba u rwai pat ba ka Shad Suk Mynsiem kan long 
ka jong ka ri Pnar do, ki longdien ki dang dei ban ap iai 
shah ioh kane ka long ka jingiathuh Ipa namar haduh 
mynta ka ri Pnar kam ju don Shad Suk Mynsiem. Ha kaba 
kdew ba ka ri Khasi ka kut tang ha Wah Rilang na sha 
sepngi, u myllung Victor G. Bareh, kum u Soso Tham, u 
la pynrit ia ki pud ka ri jong ngi. Nga kyntaid ia kitei ar 
tylli ki mat. , 


1. "U Lum Mawthad Raishan," St. 27, S8, 30. 

2. "Ka Lynti Umiam," St. 6. 



7. SHA LYNDET KI LYOH 


la ka poem kaba la ai kyrtcng “Sha Lyhdel ki Lyoh" 
la pynrung naduh ka sien shon banyngkong ia Ki Poetry 
Khasi (1957). Kumba kawci pa kawci na ki poem kiba la 
mih ha katei ka snem ka long, kane ruh ka don la ku jong 
ka sur ba la thaw hi da u myllung. 

I la ka dur ka dar kane ka poem ka paw ba ka long ka 
jingrwai myllung ishiiiha kaba don la ka khoros ha ka 
bakut ki dkhot. Ka biang bha ban rwai lang bad ka jing- 
tem duitara; hynrei ha ka iing basa ba nga la sah myn- 
shwa, u myllung u la tem da ka mandolin bad u rwi de. 
Lada ki riewstad ki khot ia kane da ka ‘jingrwai’ ka biang 
ia ki; hynrei ia ngi kani biang namar lada ngi pdiang ia 
kata ka jingtyrwa, ngi pynduh ia ka hok jong u nongthdw 
ban ioh ia ka kyrdan poet. 

Ka sur kren ha kane ka poem ka hap ha kata ka jait 
poem ba ki khot ode ha kaba u nongthaw u kren hano re 
hano da kaba phai kat shaba ki don ; sha kamon, kadiang, 
bed wan biang ha pdeng. Ka pdeng jong kane ka poem ka 
dei ka mynsiem jong u hi. Ngi iohi kein ba u phawer sha 
ka lympung shdd jong ki mynsiem (ym dei ha kane ka met) 
bariewblei ia kiba la slew spah namar ki kam bakhraw 
jong ki; hynrei haba bishar ia ki kyntien naduh basdang 
haduh bakut, ngi iohi ba ka pdeng lane skit ka dei ka 
mynsiem jong u hi. Ka ju long ka rukom jong ki noQgthaw 
ode (kynnoh oud) ban phai shane bad shatai. 

Ha “Sha Lyndet ki Lyoh” u Victor G, Bareh u leh 
kumta hi. Ha ka jingkhia ka jingpuson ba la shong tynrai 
ha ka mynsiem jong u nongthaw, kane ka poem ka ia 
syriem shibun ia ka "Ode to a Nightingale" jong u John 
Keats. Ha kane ka poem ngi ioh ngam de khyndiat sha 
kaba u nongthaw u la mad ha kane ka jingim, kum : ka 
jingsngewsih, ka jingtmang haba la sah marwei, bad ka 
jingkwah ban lait noh na kane ka jingim sha kawei pat ha 
kaba ki jingpang met, jingpang mynsiem, jingpang doh- 
ndd kim lah shuh ban ktah ia u briew. Ka iapher pat na 
katei ka jong u Keats namar ba u Victor G. Bareh um mon 
satia ban wan phai sha kane ka pyrthei. U Victor G. 
Bareh u long u myllung, kum u Primrose Gatphoh, uba 
la pynbeit la u ksai duitara ban tern ha kawei pat ka pyr- 
thei. U thcw shata hi kum u nongleit jingleit sha ri babha. 
la kane ka jingangnud ban phet rieh lane ban lait na kane 
ka pyrthei jong ka doh bad snam ngi lap ha bdn ki poem 
jong u 

La kane ka poem kam kren shai ha kito kiba la mlien 
ban pule ia ki ode Latin bad English, lada khmih na ka 
rukora thaw dkhot; pynban n^ iohi ia ka snap kynriah 
jaka na kawei sha kawei pat. Lah ban pyni da ka nuksa. 
Ha ka dkhot banyngkong eh u kren ra ki lyoh : “Tyllun. 
ko lyoh, tyllun”; bad u pynpaw ruh ia ka jingsngew khia 
bad ka jingpisa mynsiem haba u phai bad kynmaw ia ka ri 
la jong. Ha ka khoros u kren ha la ka mynsiem, bad u 
bteng ia kajuh ha ka dkhot baar. Haduh hangto ngi la iohi 
ar tylli ki nongsngap : ki lyoh bad ka mynsiem jong a. Ha 
ka sien khih balai pat u kren ha ki para lok, "ko lok to 
wan shane." Ngi sngew ba u la khih bad poi ha madan 

shid bad u saogeh hangta. Lada u myllung um iai ban la 
ka khoros, ka poem ka biang ban long ka cde naduh ka 
sur pyndon kam ia ki kyntien lane diction haduh ki symboh 
pyrkhat ba u la sei. Ka jingtbit bad jingbang jong u ia ka 
sur, imat, ka ialam ia ka jingkwah jong u ban pynrung ia 
ka khoros. Lada ki kritik jong ngi ki leh klet ia kane ka 
mat, lehse kin ym lah ban iohi ia ka jingitynnat kane ka 
poem. 


2 . 

Kumba long ha kiwei pat ki poem ieit ri jong u, u 
Victor G. Bareh u iohi ia ka ri Khasi ba ka don hapoh ka 
idem baima, bad ki lyoh dum ka jingpisa jingmut. Ka suiA 
jong ka sain pyrthei ha kite ki snem 1952-57 ka dum. U 
myllung um lah satia ban ioh jingshai ia ka lawei ka ri la 
jong. Ka jingmut jong ki pdidbah pAidbun ha ka ri ka shah 
kah lyoh; bad ki khmat ka mynsiem kim lah satia ban iohi 
ia ka jingma kaba ap ia ka lawei jong ka jait bynriew. 
U myllung u iai pyrta, iai kyntu lyngba ka poitri ia ka 
jingdon kam ban kyndit thiah noh ioh hap babe kylla 
hadien. Kane ka dei ka mynsiem ba ngi lap ha "Ka Wah 
Umkhrah" ha kaba u iohi ia "ki bor pyrthei pynswai/da 
thew ba’n sait jinglong tynrai" ki tap lyoh ia ka ri Khasi. 
Ka dei kajuh ka mynsiem ba ngi lap ha "Ka Weiking” 
kaba kwah ban "pynpra ki lyoh basop." Namar ka jing- 
angnud jong u ka long ba ynda ka jingdum kan jah, ki 
briew kin lah "Na trai dohnud ba'n pynkhie im / Jingieit 
ia ri ki kpa barim." Ngi lap bun ki jingkdew sha u lyoh. 
Hynrei kine ki lyoh hangne, katba nga lah ban blshar, kim 
dei ki lyirfi jong ka jingbymgutbymget ne ka umdum ha 
ka said pyrdiei kumba ngi iohi ha kiwei pat ki poem. Ki 

dei ki lyoh kiba l^ah ia u hi shi met; ki lyoh ka jingpang, 
ka jynjar bad ka jingbymshai shaphang ki ha kane ka 
pyrthei. Ki dei ki “lyoh ummat’’ - ki lyoh jong “ka pap 
bad ka sniew” ka longbriew kumba ngi pule ha “Ka Lynti 
Umiam.’’ Tang kito kiba ktah ia ka met kiba pynkhreh ia 
ka mynsiem kiba lah ban long “ka saw ka sian pyrthei” 
ba ti rwai ha ka khoros. Ki long, namarkalja, ka symbol ia 
ki jingmad hasngewsih u myllung; bad kiih dei tang kitei 
ki lyoh ba ngi iohi da ki klimat haba ngi phai sha sahit 
bneng. Lah ban pdiang ruh ba u myllung u pyrkhat ba ka 
myn.siopi kan her sha dwnr u Blei lyngba ki lyoh, kumba 
don kiba rwai shem jynjar nc kiba shem jingkynduh 
mynsiem kiba Ich kumta. 

myllung Victor G. Bareh u dei u riewngeit baskhem 
bha ha ka jingshong thait ka mynsiem ha bneng. Kata ka 
bneng ka don sha lyndet ki lyoh. U ngeit ba tang ki ksuid 
ki khici kiban poi sha khyndai pateng hiamra katba u 
khun byni lew pat un poi sha bneng. U kular da ka jingsuk 
bneng ia ka Wanduh bad u Tngam kiba iaieit sngur myn- 
siem iwei ia iwei pat; wat ia ka Likai kaba kum bto ia ka 
doh ka khun !a jong ruh u myllung u iohi ba ka poi bneng 
namar ia ka mynsiem jong ka la knieh na ki ksuid ki khrei. 
Kat kum ka jinghikai niara Khristan uba la sdien ia lade 
ha u dieng u long uba la tim. Ha kajuh ka nia, kaba shim 
ia la ka jingim da kano kano ka lynti ruh ka long kaba ia 
tim; pynban ka jingsngew lem bakynja briew jong u 
myllung ka khreh jaka shong thait ia ka mynsiem ka Likai. 

Don ei ei kaba pynpyrkhat ia ngi shaphang ka jing- 
skhem ka jingngeit u myllung Victor G. Bareh ha kata ka 
Jingsuk bneng. Ngin myntoi shibun ban bishar ia kane ka 

mat da kaba pyndon kam ia ka jinglong Khristan jong u 
kum u mawshamok ba pynmih phliah ding ha ka jing- 
kynmaw jong ngi. 

Ka niam Khristan bad ki jingkren u Jisu hi ki iai pyn- 
kynmaw ba knne ka jingshong thait jong kiba la kyrkhu 
kan wan hadien ka jingmih pat na ka jingiap bad ka jing- 
bishar ia ki bairn bad bafap. La thoh ruh ba uta u syiem 
un ong : “To wan phi kiba la kyrkhu jong u Kpa jong nga, 
to ioh ia ka hima ia kaba la pynkhreh ia phi na myndang 
long ka pyrthei’’ (Mathaios 25: 34). la kata ka "ri ba’m 
&ep ka sngi’’ la buh la bcng na ka bynta u briew, naduh 
shwa ban seng nongrim ia ka pyrthei. U myllung u phawer 
ia kanc ha kinc ki lain. 

Ale, ngi’n rwai iaroh; 

la U Trai Nongthaw baroh; 

Namar jingsuk ka bneng 

la u briew u bub u seng. 

Ha kane bad ha kito ki poem ba la kdew, ym iohi ba u 
myllung u phawer shaphang kata ka jingbishar ne jingmih 
pat. Namar ka mynsiem kan her belt sha kata ka “ri 
phyrnai" mar iamih na ka ruh shong bynda shiteng sngi. 
Ka mynsiem kam don kam ban khuslai ei ei ruh ia ka 
jingmih pat ne ia ka sngi bishar. U rwai ; 

Mynsiem pha’n khuslai lei 
Na ka saw ka sian pyrthei 
Sha ling shongneh jong pha. 
pha’n sa her na iingbasa, 

Ha ri phyrnai ba’n shong - 
Ha lyndet ki lyoh balong. 

La ju fiiew ia kata ka Sng dxnig neh dioag a^ ba b 
long ka kynja bainong ia ki briew kiba la pjmdep hok ia 
la ka kamram para briew, bad kiba la pynbdt ia ka jiag 
iadei jong ki bad u Blei. Ka long ka burom janom bhor b 
ka mynsiem kaban shong suk bad u Blei. Kite! ki laifi na u 
myllung ki pynkynmaw ia bun ki nongpole ia uto uba 
khmih lynti ban ioh bainong mar mar khlm lu^ ban ap 
ia kata ka sngi jong ki sngi. Uta pat u rwai, “Pansngiat bad 
burom bad nong ngin iaioh./ U bat u Nongbishar ha 
lyndet u lyoh.” 

Ha khmat ki phang ba la pynpei ha neng, ngi lap nth 
la u shabi sha kata ka jingngeit baskhem jong u Victor G 
Bareh shaphang ka “jingsuk ka bneng.” U ong ruh, "Myn- 
sicm to shad to kmen / Ha nongrim ki jingkynnen.” Dei 
ka jingkynnen baim kaba pynlong ia u ban iaid lait ia ki 
Ivnli baroh kiba ka mynsiem ka dei ban iaid shwa ban 
mad ia ka jingsuk bneng. Lada ka mynsiem ka hap ban 
shah bishar, imat, kan long tang ban pdiang ia ka bainong. 
U myllung jong ngi u sngew skhem bha ia kata ba u ndd 
ban rwai "Ha pneh jingsuk nga'n shong.” Haba la lap ia 
u shabi sha ka jiagpyrkhat u myllung lah ban phai sha 
"Ka Diengphna” ban iohi haduh katno kane ka jingkynnen 
jong u ka skhem. Ha katei ka poem ruh u dem ha kajuh 
ka mat puson. Ngi iohi ia ka jingbymthikna ka jingim ha 
ka pyrthei; ia ki lyoh baiong ba thap tdn ia ka mynsiem 
sha ka jingiap duh. U phla ha ka Diengphna ba "Ki jing* 
kyrmen baroh la duh,/ Na pha wat shah ban iaid wir 
shuh.” Na kitei ki kyntien ngi sngewthuh ba ka jingkyr- 
men ia ka jingshong Aait badon burom ka skhem da ka 
jingngeit jong u ba la slew spah ia ka mynsion bad ka 
loagrynleng jong u da ka jingshah u jisu ha ka diengphna 

fha him KattMti. Dd kata ka jingagdt kaba la ii]ptidilor la v 
' ban rwai, ^Shad kman, katto» mynstab jong BgayKhytdQip 
ka bneng la pile la pha,’* bad ‘'Ka lama ka hok ba^ lan^ 
la dor u briew ba’h slew.” 

Ha "Sha Lyndet ki Lyoh” kata ka khytdop bneng ka 
kylla long ka "khytdop ka ri barang.” Kane ka iathuh ba 
ha ka iing u Blei ym d(m jingshitom lane jingpang. lane 
jinpap shuh. Ki jynjar bed khuslai baroh kiba long lyoh, 
long eriong ia ka jingim ha kane ka pyrthei kim lah kh 
jaka shuh hangta. Ka jingieit ne jingshun kam lah ktdi 
shuh ia ka mynsiem ba la poi shata. U myllung Victor G. 
Batch u sngew skhem bha ba ia u yn wan tan ne btin sha 
kum kata ka ri da ki angel. 

Khmih ki ap ia pha hangtei 
Junom pha’n ioh jingsuk, 

La hangne pha sngew ba duk. 

Ha “Ka Diengphna” pat u myllung u rwai da kaba 
kham thikna shuh shuh ba u Kynrad jong u un btin ia ka 
mynsiem sha bneng. U rwai, "Ah! peit U Sngi ka Hok u 
ieng,/ U ap ia pha ba’n btin sha bneng.” Dei tang hangta 
ba ma u un rwai lang ha khmat u Blei da ka "sur nongjop” 
kum u briew uba la jop thiaw bad uba la iuh roit ia ki bor 
dujok bad ki jingtynjuh ha ka jingim kibym lah shuh ban 
ktah ia u. 


3 . 

Ka la long ka jingsngewthuh basalonsar ba kiei kiei 
kiba ngi idii, ngi ktah ban pyndon kam ha ka jingim jong 
ngi kin ym neh slon; namar ka sngi lean wan to kaba ka 

jingim jong ki kan kut noh. Toi, ngi la pule ne iohsngew 
ba don ki lad bad buit barim ki nong Egypt kiba lah ban 
buh tyngkai wat ia ki met iap rub; don ki lad thynunai ba 
la lap da ki riewstad kiba iarap ban buh tyngkai ia ki kot 
ba la rim nc ia kano kano ka mar barim bajah. Hynrei ia 
kaba khlem sumar husiar bha ym lah ban pynneh bad pyn 
sah slem. U myllung Victor G. Bareh u iohi ba ka long 
kumta; hynrei ha ka dkhot baar ngi pule ba u iathuh Ipa 
ia kaban jia : 

Ki pliah ki’n bam sarang 

la ki lut ka ding ka’n thang; 

Ha dong b’la suid na neng. 

Nga kwah ban pyrkhat ba “ki lut” ha kitei ki lain ki 
thew ia ki tyngka kut, kiba iaid kam ha iew ha hat kum ki 
pHah. bad ka kynja kot lei lei kam neh slem. Ha kane ka 
mat ia sain dur ia ka jingpyrkhat u myllung da kawei ka 
jingthoh kaba la slem ia kaba u tip bha. U Mathaios u buh 
jingkynmaw ba u Jisu u la sneng ia ki nongbud jong u sha- 
phang ka tyngka ha kine ki kyntien. 

Wat kynshew spah ia lade ha ka khyndew, ha kaba 
b^m ka khhiang bad ka sarang, bad sha kaba ki nong- 
tdh ki pynpei. ki tdh ruh. (Mat. 6: 19) 

U Petros pat u iohi ba wat ka khyndew bad ka bneng 
ruh kam neh* slem. Sngew phylla; hynrei la thoh. 

Hynrei kata ka sngi U Trai kan wan kum u nong- 
tdh: ha kaba kita ki bneng kin leit noh burr, bad ki jor 
tynrai da kaba thang rhem kin um nob, bad la ka 
khyndew bad ia kita ki jingleh ba don ha ka yn thang 
duh. (Shithi II, 3: 10). 

Hangne ngi iohi ba u myllung jong ngi phaw^r sha 
kaba u pule bad u ngeit ba kan jia shisha. Te ha ka iaih 
kaba pule “Ha rong bla suid na neng" ngi iohi ia ka 
metaphor jong ka ding kaban hiar na bneng kaban bam 
duh ia kaei kaei ka basniew ha pyrthei. 

Ha kaba pynkut, nga iohi ba baroh kiba long lyoh ruh 
kim lah ban &ah slem namar wui ba ka mynsiem ka la poi 
sha ling u Blei, kito baroh kim lah ktah shuh ia ka myn- 
siern ii myllung. U la kren shai ba ki long tang ka ‘syrngiew 
duni’ bad ‘dur bangiew’ kiban jah noh tang shu beh ka 
Iyer bapynkhiah bad tang .shu paw u Sngi ka Hok. Kaban 
sah shaduh bymjukut dci tang ka Hok, bad baroh ki bahok 
kin phymai junom la junom kum ki khlur. Kata ka dei ka 
jingsngewthuh jong u myllung ir, ka jingim ha kanc ka 
poem. 



8. KA LYNTI UMIAM 


U myllung Victor G. Batch u la thaw ia “Ka Lynti 
Umiam” (1953-34) ryngkat bad ka sur. Ka paw na ka jing* 
huh ia ka ha khmat eh ba ka long kawei na ki poem ba 
nyngkong eh ba u la thaw. Ka jingthmu jong u ha kaba 
thaw ia ka ka shai na ka dkhot basan : ban pynsah jing- 
kynmaw ia ki para lok baieit jong u kiba ju iakhwai bad 
u mynba ki dang im. Ma u hi u rwai kumne : 

~ la u mot ba nga’n tei 
Ha kane ka pyrthei, 

Na dohndd kaba lung, 

Ha ki sur kiba plung, 
la jingrwai, te, nga thdw 
Ba ia ki yn kynmiw. 

U nongthiw um shym j6r kyrteng iano iano ruh na kito 
ki para lok jong u; hynrei ka shai ba um “iohi shuh ia ki” 
bad u um kwah ban Met ia ka jingieit mar kylliang ba ki 
iadon mynba ki dang im. 


2 . 

Ka poem ka don hynriew dkhot kiba khathynriew laid 
kawei. La pynhap kyntien (ne sawa) da ka synrop. Ia kawei 
pa kawei ka laid la phiah sha M ar kamra Mba lai kynnoh, 
lait noh ha ka lain baar ka dkhot bahynriew kaba don 
haduh lai kamra, "Bunsien/lydi iong/M lum." 

Ha kiba bun ki kamra, ka metre ka long kaba sdang 
da ar kynnoh ki basting bud sa ka kynnoh bakhia ia kaba 
ha ka English ngi tip kum ka anapaetic foot. Don katio 
katne ki kamra kiba ka kynnoh ka long khia-sting-khia, 
hynrei kim long pat ki trochaic foot bathikna : “Beit ki 
kjat”, “Wow - ki thiang,” “H’ei nga’n shem,” “Wa ! nga 
sngew." Nga ngeit kito kin sah syndon kumto namar u 
myllung um don por shuh ban eksamin ia ki. 


3. 

Ka poem ka pyni ba don ka jingiaid jong u myllung na 
kawei ka jaka sha kawei pat. Nyngkong eh u don ha iing 
bad u mih nangta dang dum, bad da la ka mon sngewbha 
kumba leh kiwei pat ki nongkhwai dohkha khlem don ba 
pynbor. Um kynmaw ba ka dohnud jong u ka ai nia ba um 
de> ban leit khwai dohkha. Ha kawei pat ka Hang u sngew 
ba ka jingkhot ka mariang ka long kaba-um lah ban iaieh 
pyrshah lane kyntait; namar ki sur jong ka ki thiang katta 
katta; bad ki long ki sur kiba wan na sha rngai kiba khot 
ia u ban tur sha khmat. 

Ha ka dkhot baar ngi lap ba u la poi ha lynti ban leit 
sha Umiam; bad ka pyrthei ka la sdang shai ban pynpaw 
ha u ia ki dieng ki siej, ki syntiew ki skut bad ki sim ba- 
rwai. U myllung u iohi ruh sa ia kiwei pat ki bynta jong 
ka mariang kum ki wah ddid, ki Itlim bad ki them. Ka 
pyrthei ka dang kynjah bad ka ikhtiid phymai. Te u rwai 
shaphang jong ka kum “Ka pyrthei ba laitldid” ia kaba u 
lah ban shem tang haba u iaid na ka lynd sha Umiam, 

Ngam kwah ban kylli balei ba um ioh ia kajuh ka sur 
baba u laid ha kiwei pat ki jaka, namar ba u thaw ia ka 
poem ban buh jingkynmaw ia ki para nongkhwai ha kajuh 
ka wah kiba la kdm sha shiliang. Kaei kaei kaba ka pyr* 
thei-mariang ka don ban tyrwa ha u ka pynlong ia u ban 
sngew ia lade la kumba u don ha mgai phohsniew kumba 
ka la long ha ki katto katne ki nongthaw poitri English, 
kynthup ia u S.T. Coleridge, u nongthaw ia ka “Kubla 
Khan.” Katba u Coleridge u shah rong ha ka jingmut dur, 
u V.G. Bareh pat u sngew ha kane ka poem ba ha kata hi 
ka khyllipmat u la shah rong sha lyndet ki lyoh.” Ka lynti 
Umiam ka pynkict ia u ia ka jingjynjar baroh kaba u la 
mad ha ku jingim jong u ha kane ka pyrthei. 

Ha ka dkhot balai ngi dang iohi ia ka jingmyntoi ba u 
myllung u ioh na kaba iaid marwei ha ka lynti Umiam. U 
iohi ia ka jingitynnat ka suih bneng ha ka jingpeit jong u 
bad ba ka sngi ka suid rong ksiar ia ki lyoh bad ki lUm; 
bad ka jingsyaid kaba wan na ka sngi ka pynheh ia ka 
mynsiem jong u. La kumno kumno u myllung u dang don 
kam ia ka lynti Umiam na ka bynta ka Iyer khdid bad ki 
jingpyrkhat kiba pynlong ia u ban rwai shaphang kiwei 
pat kiei kiei, kynthup ia ki para lok barim jong u. Kumba 
ka paw ha ngi ki nongpule ha kane ka dkhot, u lap ha ka 
lynti Umiam ki sur ba pyntngen ia u, bad u tem ia kita ki 
sur ha ka dohnud balung jong u. 

Katba u nang jam sha ka wah, ka pyrthei ka nang 
shai. U lah ban iohi ia ki madan bad lyngkha kba kibym 
don shuh mynta namar ki la ngam shapoh um. la kito ki 
lyngkha, u mutdur, la bsa da ka wah Umiam. Lada ym dei 
eh kumta ruh dei ka Umiam kaba "pyrsad la mynsiem” 

ba ki kynja ba mih napoh khyndew ki im. U phla ba u ioh 
jinghikai na ka them Umiam; bad kata hi ka pynproh ia ka 
jabieng jong u; bad ka pynlong ia u ban kyntiew ia ka 
dohndd bad mynsiem sha suih bneng lyngba ka poitri. 
Haba bishar na kane ka khep, ngi lap ba une u myllung 
ruh u lap kumba batai u Primrose G. Gatphoh ba ka poitri 
ka long ka jingtem sur jong ka mariang baroh kawei. 
Kumba iathuh khana u Solomon, namarkata, ym don kaba 
thymmai hapoh ka bneng. Kaba uwei u la lap la kham 
slem. uwei pat u lap kham hadien. 

Ha ka dkhot basan u myllung jong ngi u la poi harud 
wah ban khwai. Hynrei u kylla long u koidi jong ka jing- 
kynjah bad jingtmang, namar u kynmaw ia ki para ba ia* 
khwai ha ki por ba la h6r sha bymjukut. Dei kata ka 
jingsngew sah marwei bad jingsngew kynjah kaba pynlong 
ia u ha kane ka poem u myllung ieit mariang. La kumno 
kumno kumba la lam lynti naduh basdang, u la thaw ia 
kane ka poem (jingrwai) ban pynsah jingkynmaw ia kito 
ki para lok namar ba um lah shuh ban iohi ia ki. Ka don 
ka jingbynndd ia ka jingkhlad ki para lok; hynrei kam 
long pat ka jingbynnild ba ki myllung ki pynpaw ha ki 
poem ba la khot elegy lane bynndd. 

Na kaba ktah ia kito ki mat ba la kdew, mynta u poi 
sha bakut, ba don teng teng ki sngi kiba slap bha bad ba 
ka wah ka heh da ka um slap. Ym long ban Uwai ha kum 
kata ka sngi. Ki nongkhwai te ki shong thait; katba ha ka 
jingmut jong u myllung kata ka jingbun jong ka um ka don 
la ka jong ka ddr. Ka pynlah ia ka wah ban kit lut ia ka 
jakhlia baroh sha rum ba ka um kan long ka bakhdid 
biang. Nangto u phai biang sha lade, bad u kynmaw sah 

6 

ia ka jinglyngkot ka jingim ha kane ka pyrthei. U khmih 
lynti ba ha kawei ka sngi, ynda u la khlad noh, un sa jngi 
bad ka um kat shaba ka iam. 


4. 

Hadien ba la kdew ia ki mat kiba shon ha ka dohnud 
u myliung ia kiba u la pynpaw ha ka poem, nga iohi ba 
don ci ei shuh kaba dang dei ban cksamin 

Nyngkong eh, nga iohi ba u iai tern duitara ia kaba u 
ngcil ba kane ka pyrthei kara dei ka jaka shong neh ~ 
bhong sah; bad haba u ngeit kumta, u angnud hir hir ruh 
ban phot rich lane ban lait noh na ka. Kane ka jingangnud 
ka paw ha bun ki poem jong u; hynrei nga iohi ba kata ka 
jingangnud ka don ar bynta. Kawei ka long kumba u John 
Keats u pynpaw ha ka '‘Ode to a Nightingale** jong u lane 
kumba u S.T. Coleridge u kwah lait na ka jingim ha ka 
“Kubla Khan*’; kata tang shi pdr bad ban wan phai biang 
sha ka pyrthei jong ka doh bad ka snam. Kawei pat ka 
long ban lait noh hi syndon na kane ka pyrthei namar ka 
dap da ki jynjar, ka ud. bad ummat. 

Ka jingangnud ban lait na ka pyrthei shi por ka ktah 
ia uno uno u briew uba khia ka jingkit ha Ting ha sem, 
uba bdn ki kam kiba ktah ia ka met bad ka jabieng. U 
briew uba im ha sor ia uba ki para lok ki kham iawfid. 
bad u briew uba sngewthuh ba u la sngew thait sngew 
Iwait u don kam ban pynthymmai b6r ia lade kbyndiat 
man ka sngi bad ki para lok kiba u iasngewthuh jingmut. 
lane na kiba u lah ban pynkhraw ia ka jingtip jingstad. 

Kawei na kiba pynlong ia ki briew ban iadon ha ki seng 
bha lang. ki klob lane ling pyni dur, leit siat mrad, leit 
khwai dohkha ka long ban lait khyndiat na ka jingteh ka 
kam ba ki don namar ka jingpynlut por khyndiat ka pyn- 
klet ia ka jingban khia ka kam. Hynrei nga kwah ban 
kdew kioi Ian ba ym baroh kiba pynlut por kumta kiba da 
don kam shisha ia ka jinglait na ka jingteh ka kam. Te don 
keih kiba. haba peit da kiwci pat te, kata ka jingkwah ban 
poi sha ki jaka bapher ka kylla long ka jingpang pynban. 
U Victor G. Bareh urn hap ha ka kyrdan baar. Ka jingleit 
khwai jong u ka pynthymmai ia ka b6r met namar u ioh 
ia ka Iyer khuid; bad kumba u ju pynpaw, ban lait i*uh na 
ka huri hura ka sor Shyllong bad ka jingkhapngiah jong 
ka. U pynpaw ia kane ka jingsngew ha *‘Ka wah Umkhrah** 
ha kaba u rwai shai : 

Hangne nga sngew ki pra ba’n jop 

la Iyer ka sor Shillong bla Ihop 

Shuh shuh ha “Sha Lyndct Ki Lyoh” u pynpaw biang ia 
ka iinglhop ka pyrthei ba bun briew bad ba bun kam haba 
II rwai, “Na Ihop pyrthei ba ker/Sha palat ki saw lydr.“ 
Kumta ka jingphet rieh banyngkong ka long kaba tang shi 
por. Hynrei lah ban pcit aiu u pynpei sha kane ka phang. 
Nga monjur bad u Sondar S. Majaw ba kane ka jingkwah 
lait ka long ban iasyllok bad ka mariang. ’ Nga iohi ba 
kita ki sur kiba “thiang saf ruh ki dei ki sur ka mariang 
hi. Ka b6r jong ka mariang ka long dawai ia u myllung 
namar u lap ba haba u kwah ban klet ia ka jynjar jong ka 
jingim, u leit sha wah ban khwai dohkha. Lehse u ju laid 
da ki kjat ba u iohi suki suki ia ki dur bashisha jong ki 
lum ki wah bad kiwei pat ki jingpynlong badon ha ka 
mariang; namar u rwai kumta. 

Ka jingkylli ba tnih ka long : hato u myllung u klet 
shisha ia ka jynjar haba u poi ha lum ha wah. Haba pule 
bniah ia ki dkhot, nga la hap ban kynnoh ia lade hi ba 
ngam lap satia ba u klet ia ka jingjynjar ba u la mad ha ka 
jingim namar bym koit bym khiah ka met. Ha ka dkhot 
basaw haba ka sngi da ka jingsyaid jong ka ka beh ia “ka 
khriat kaba kjap” ruh ka jingpang dohndd ka dang bat ia 
u, namar u phla : 

Wat la pang ka dohnud 
Ngan tang nang ba’n kyndd 
Sur pyntngen ba nga tim 
Na lynti sha Umiim. 

Ka jingiaid na ka lynti Umiam ka shu iarap ia u ban 
lap ia ka sur ka mariang ban shu ioh jingtngen shi por. 
Shuh shuh, haba u dang khmih lynti ban lait na ka huri- 
hura, ka jingphet sha ka mariang ka nang pynjur ia ka 
jingpang dohnud bad jingpisa mynsiem namar ka bor kyn- 
maw balung ka thdr ha u kum ka syrti khi Siuh tmoh 
Ka daw ka shai: baroh ki para lok ba ju iakhwai lem bad 
u ki la kam kum u kynrad jong u Trot ha ka poem u Soso 
Th^m sha kawci pat ka ri. Kumta ha ka jaka ban klet ia 
ka jynjar u myllung u lap pynban ba u sah marwei bad ba 
u sngew kynjah. Kumta ka mariang sha kaba u pyrshang 
ban phet had iasyllok kam pat lah pynhun - pynshngaiii 
ia u junom. U dang don kam sa ia kawei pat ka jaka rieh. 

Ka jaka baar sha kaba u iai iabeh bad iai sliang hir hir 
ban poi ka dei ka bneng lane ka iing u Blei. Ka jingshisha 
ka sah ba u Victor G. Bareh u la long Khristan naduh 
dang kha haduh mynta (1987). Ka long kaba lah ban 

sngewthuh ba uba kum uta u riewngeit Blei un khotih 
lynti ban poi sha i'ing u Blei. Hynrei, ngim dei rub ban klet 
ba ha ka niam Khasi ruh, u briew uba im hok u kynnen 
ban ioh poi sha ling u Blei Nongthaw namar la ka long ka 
jinghikai ka niam Khasi ne Khiistan ia kane ka pyrthei la 
hiew ba ka dei tang ka iing basa lane ka ruh shong bynda. 

U myllung Victor G. Bareh u iohi shai ba ka jingpang 
met. ka jingpang dohnud, bad ki ummat sngewsih kim lah 
jah katba u dang don ha kane ka pyrthei. Kumta ka myn< 
siem jong u ka iabeh sha kata ka ri la ka i nangne na pyr- 
thei kumba jngai: kumba ka don sha lyndet ki lyoh namar 
ba ka mariang bad ki sur jong ka kiba pynhun in u shi por 
kam lah ban ai ha u ia ka jinghun bymjukut. Kaba ka 
mariang ka leh ka long tang ban hikai ia u ban pynbeit la 
ki ksai ka duitara ka dohnud lane jingim ba un tern ynda 
u poi ha bneng kumba u kyrmen. Lah ban iohi hangnc ba 
u myllung u shah shkdr ia ka jingkyntu uwei pat u myllung 
uba la kham rim ban ia u. Uta u rwai kumne : 

Ha pyrthei to khreh duitara, 

Ha byneng to shim ban tern; 

Riwai lang ka anthem thymmai 
B’u la thaw ban riwai lem. 

‘La pyndep noh’ 

Junom ngin iai riwai ruh. ' 

Ka ling shong neh sha kaba u myllung V.G. Bareh u iai 
iabeh ban poi ruh ka long kajuh ka Ting sha kaba u John 
Roberts u angndd ban poi. Ha "Sha Ting I Pa" u John 
Roberts u pynpaw ia ka jinglong jong kane ka pyrthei ha 
ka rukom ba la bdd thikna da u myllung V.G. Bareh : 

Ka lynti khlaw dang sah 
Ka mynsiem ruh ka thait; 

Te lano’n poi neng bha 
Na jynjar sat ban lait ? 

Sha shiliang wah ka ling jong nga, 

Sha ri ba long ka ling I Pa. * 

U Victor G. Bareh ruh u sngewthuh kumta hi. Ka 
niariang bad ka jingitynnat jong ka ka shu pynproh ia ka 
jabieng jong u ban pynbeit ia la ka jingim ba dang sah ; 

Sa ki *sai duitara 
Ka dohndd ka jong nga, 

Sha suin bneng ba ngan kiew 
Na ka pap bad ka sniew. 

Ym tang ba ka jingim ka dap da ki ummat, ka dap ruh da 
“ka pap bad ka sniew.” Kita ki para ba iakhwai kiba la 
kfim sha shiliang ka wah ka jingmut dur ki la lait na kito 
baroh. Namar ba ki dei ki nongkhwai, u myllung u shah 
ia ka jingmut dur jong u ban pyrkhat ba ha kata ka ri 
thymmai ruh kin iakhwai kumjuh. Kane ka pynphalang ia 
ka jingong ki ricw tymmen ba kiba bam kwai ha pyrthei 
kin dang bam hi ha dwar u Blei ruh. U myllung jong ngi 
u rwai : 

Sha shiliang ki la kam 
Sha kawei pat ka ri; 

Ha wah ksiar bathymmai 
Sha ki ’rta ba'n iai khwai. 

Kitei ki Iain bad ka laid bakhatduh eh jong ka poem 
ki jwat ban shu batai tang na kawei ka liang. 

Ki nongkhwai ha pyrthei ki khwai ban ngat dohkha 
ban shot jyntah. Balei pat ba kito kiba la pci sha bneng 
kin dang don kam ban khwai haba kat kum ka jingngcit 
Khristan u myllung ym ju don jingpang, jingthngan bad 
jing&liang shiih hangta ? Lada ka jingkdew ia kata ka long 
tang shi sien bad tang ha kitei ki Iain, nga lah ban shim 
ba ka long ka buit ban pynbiang ia ka jingdawa ka hap 
kynticn ne hapsawa; hynrei kam long tang shi sur kumta 
namar u dang khmih lynti hir hir ban poi sa *'sha kiwci 
pat ki thwei” ia lade ruh Ka paw ha nga ba u myllung 
u shim ia ka khwai dohkha tang ban pynsngcwbha ia lade; 
bad kita kiba la leit sha shiliang ruh kin iai ioh ban mdd 
ia ka jingsngcwbha junom harud ki wah bairn batuid na 
ri u Blei namar ba ym don jynjar nc pang shuh h'lngta. 
Baroh kiba la lait sha shiliang kin ioh ka jingsngcwbha 
bad jingkmen kaban ym kut shuh U myllung u angnud 
ba ka jingim ha pyrthei kan kut noh, bad ba kata ka sngi 
kan wan kloi ha kaba ia ki unimat sngewsih yn hiad noh 
na u. U ap kyrmen la kata ka por haba ii rwai 

Ki ummat te, ko um, 

Slem ki’m lah ba’n pyndum 
la jingim ka jong nga 
Ha pyrthei shong basa; 

Sha kiwei pat ki thwei 
Ha lyndet ka pyrthei. 

Nga iohi ruh ba ka jingpyrkhat jong u myllung ka leit 
poi sha ka rukom khwai ki briew ba la leit noh na kane 
ka pyrthei bad ha ka jingmut dur jong u, kiba mynta ruh 
ki khwai kum kiba la leit noh. Un sa iakynduh bad kita 

baroh kiba la pyndep hok ia la ka kamram ha kane ka 
pyrthci. Ha syrtap ba kham jylliew jong kitei ki lain ba la 
sot ha nciig, lah ban iohsngew bad iohi da ki khmat myn- 
sicm ba u myllung u iarwai lang bad u nongthaw ia kine 
ki lain : 

Ynda ngin i ricwkhuid na mynbarim, 

Ummat sngcwsih la hiad noh na ki; 

Ngin iashem lang baroh da ka jingkmen, 

Ah! katno ka jingphylla ia ngi. 

Ynda ngin icng harud wah itynnad, 

Hapoh syingiew u dieng ka jingim, 

la ka ri jingkular ngin sa iohi, 

Ah! kalno ka jingphylla ia ngi. 

Oci shn kaba kum kata ka ri, ka ri jingkular ia ki bahok 
baroh ba u Victor G. Bareh u kyrkich ban poi khnang ban 
lait noh na kane ka pyrthei ki ummat. 

Ka lain bakhatduh jong ka poem ha kaba u myllung u 
kut jingmut skhcm haba u rwai. “Lem bad phi nga'n sa 
jngi" ka pynmih ia ki jingkylli. namar u kren ia kitei ki 
kynticn ha ka Umiam. Hato u myllung Victor G. Bareh u 
angnud bad Icit na kane ka pyrthei da kaba jngi ha wah 
Umiam ? Lada ka long kumta, ki nongsumar ia u ki don 
ka jingkit khlieh bajar-jar ban phikir ia ka iaid ka ieng 
jong u. Hato u angnud ba ynda u la khlad noh, ia ka basah 
yn tep harud wah Umkhrah ? Lada ka long kumta, baroh 
ar ki jaka tep ia ki bai'ap kiba, mynba ki dang im, long ki 
dkhot ka Balang Presbyterian ha Jaiaw ki don harud ka 
wah Umkhrah. Kaba shu paw bymgut bymget ka long ba 

u ring dur ia ka jingitn kaban ym kut shuh hadien ka 
jingi'ap bad kan iai tuid kum ka um; hynrei um ong pat 
"Kum ma phi namar u kular "Lem bad phi nga’n sa 
ingi.” 


15 . 7 . 83 . 


1. Sondar S. Majaw. Ki Syrwet lingshai (1982, tev. 1985), p. 78. 
Ha ka sien $hon baar u nongthoh u pynbud sa kawei ka 
lynnong halor kane ka poem. Kan bha lada un pynlong tang 
I'.awci ha ka sien shon thymmai. 

2. Ka Kot fingrwai (Khasi iaintia Presbyterian Synod, 1977), p. 64. 

3. Ibid., p. 274. 

4. Ibid., p. 558. 



B. C. Jyrwa 


9. YM DEI U NONGTHAW 


Ka jinglam phrang. Kane ka poem ka don hynriew 
dkhot: ka banyngkong ka don saw lain, saw tylli kiba 
bud ki don khatar lain kawei; bad kaba kbatduh haduh 
khathynniew. Ym kum ha “Ka Sor Shillong", u nongthoh 
um don jingthmu ban pyniahap sawa ne ban thaw raim ha 
kane; kito kiba iahap kyntien ki shu jia ryngkhat. Dei 
ban kynmaw ba ym dei tang haba iahap kyntien ne sawa 
ba lah ban pynlong poitri ia ka jingthoh u briew. 

Ka phang pdeng jong ka poem ka long ka jingleh slid 
u briew halor ki jingthaw jingpynlong u Blei kaba pynpoi 
ia u teng teng sha ka lanot ka shipa. Haba u briew u hat> 
ha ka lanot u nud ruh ban kynnoh ia u Blei Nongth&w. 
Lada u briew u hun bad kaba u Blei u buh ryntih un jin 
da la lung u basuk ha ka jingim. 

Ka Pasoh. U briew ha la ka jingstad ka juk thymmai u 
thew beit ban poi sha kliar; hynrei u kut hi ha tbian. Ki 
riewhyndai ki im suk namar ba ki trei minot ha la ka tep 
ka riang. Ki lum ki wah, ki khlaw ki btap ki dei ki Jaka 
trei jong ki; kim ju kwah riiah ia ka bym dei la ka jong. 
Katba dang mih ki sngi thymmai, ka jingstad ka r6i; ka 
jingkhwan myntdi ruh ka san ryngkat bad ki jinglong ba- 
sniew. Haba la kylla kumta te u briew um sang shuh ban 
knieh ia ka khyndew kiwei ne ban ialeh tfama pyrshah ia u 

para briew; bad ym don shuh ka jingiaieit hapdeng jong 
ki. Dei ka jingstad bad jingbymhun ban sah hajuh kiba 
pynmih ia ki iing, ki dulan paki, ki kali bad ki jaifSkup 
baph^r ka juk thymmai. U nongthoh u kylli ia lade ia ka 
daw ba u briew u wid jingstad bad w4d spah kum kaba 
tih ia ki mar poh khyndew, kaba kern dohkha ha duriaw, 
bad kaba her sha ki met bneng; hynrei u jubdb ba kitei ki 
kam ba u briew u leh ki long ban lushia ia ki jingthaw u 
Blei. Ha k'a jingiohi u myllung, kitei ki kam baroh ki wan 
rah ka jingjot ia u briew hi. U briew un suk tang lada u 
hun ban pdiang ia kaba u Blei u la buh ryntih. 


Ka frNGBATAI BAD KI NiA 

KA DKHOT banyngkong ka dei ka jingiathub lyngkot 
ia ka phang ba rwai: katba u briew u dang iaksaid ban poi 
sha sahit bneng, u shem ia lade khatduh ba u jot ci ha 
kane ka pyrthei. Te haba um lah kot bad ka b6r u Blei, ki 
jingangnud jong u barob ki pynlong ia u tang kum u siej 
balung. 

Ha ka dkhot baar u rwai shaphang kata ka juk ksiar 
kumba rwai u Soso Tham ha “Ki Sngi U Hynniew Trep" 
ba la shon ha Ka Duitara Ksiar. Ha kata ka juk ka pyrthei 
Khasi ka la im suk im sain shibun. Ka synshar khadar ka 
laid beit. La kita ki kpa kulong ki shong ha ki iingtrep ruh 
ki shem jingsuk namar ba ki hun mynsiem. Kim ju don ka 
kam kaba ym bit ban trei namar, u ong, ki trei “Naphang 
kat kaba shah.” La kita ki riew hyndai ki wad jingbam na 
khlaw na btap, ki ioh ka bam ka sa na lade hi khlem iapan 
kylliang na kiwei pat. Kim ju ikwah ruh ia ka jong kiwei 

la ka khyndew ka shyiap ne kano kano ka mar, namar- 
kata, ki im laitluid khlem jingkhuslai ha la mynsiem. 

Haba bishar ia katei ka dkhot kumba u B.C. Jyrwa u 
rwai, kata ka jingim kita ki iongshwa jong ngi ka la long 
ka basuk shibUn eh. Kim don dulan-paki. Lah ban long 
ba kirn pat nang hi ruh ban shna ia ki namar ba kim pat 
iakhich bad kiwei pat ki jait bynriew ha sla pyrthei; ha 
kaba kum kata ka p6r kim pat lah hi ruh ban ioh buit ban 
pynbha ia la ki iing ki sem. Ka paw shuh shuh ba ym ju 
don ka jingbate kara hapdeng kita ki Iongshwa. Na u Soso 
Thain te ngi pule ba ki la nang ia ki kam katba kum ki 
kyrdan jong ki ; 

Uno u syiem uno u mraw, 

Uno u rit uno u khraw. 

11a katei ka dkhot te ngi iohi ba kita ki Iongshwa ki 
iatrci lymmuh khlem da iabate ia ki kam. Kat kaba ki iohi 
ba dei ban trei, ki Ich “Naphang kat kaba shah." Ki ialeit 
wad bdm ruh na khlaw na btap, na 1dm na wah kum ki 
riewkhlaw kibym pat nang ban rep, hynrei haba u nong- 
thoh u rwai ba "Shirta kim ju dap ram" pat ka lam ban 
iathuh ba ki la nang ban rep, ban bet, thung bad ot. Ki 
Iongshwa ha u Soso Tham te ki kynthup ia ki baduk de 
namar "Ki ai kylliang ki ai palat.” Ki iasyriem tang ha 
kaba kim ju ikwah ia ka jong kiwei. Ha kaba kum kata ka 
juk, ka jingsynshar tub ka idid beit; hynrei ngim mynjur 
bad u myllung ba "Synshar ka suk junom." Ka kyntien 
“junom" ka thew ia kaba iai bteng bad kaban ym kut 
shuh. Lada ka jingsynshar ka suk ha kata ka rukom, ka 

mut pat ba ka suk bad iaid beit mynta rub, bad kan iai 
tong kumta hi katba dang sah ha kata ka jail bynriew 
Khasi ha sla pyrthci. Lada don jingsuk ha kata ka a!om 
ksiar, ka kut noh hangta hi. yin “junom” kumba la rwai. 

Ha ka dkhot balai u iaid stet ban poi sha ki jingkylla 
ha ka jingtong ki bricw. Kita ki jingkylla ki mih na ka 
jingshem phang bad ka jingstad pyrthei. Ha ka jaka ban 
pynbha pynsuk shuh shuh ia ka pyrthei, kata ka jingstad 
jingshem phang ka pynsniew dur pynban ia ka jingmut* 
jingpyrkhat u briew^kat haduh ba urn sngew sang shuh 
kum ki barim ban tap pud, wat ban ieleh da ka thma wait 
ban pyniar la u piid u sam da ka bor. Ka la dei ka juk ha 
kaba u bakhlaih tarn u lait iap bad u batlot u shah ban 
bctn. Ym don shuh ba pyrkhat ia ka jingsuk namar ba u 
bricw uba la kham shem phang bad kham proh jabieng u 
aiti ic lade ha ka jingkwah lalot. 

Haba bishar ia ka mynsiem katci ka dkhot, ka paw 
pynban kumba u myllung um iohi ba yn don jingbha ei ei 
ha ka jingshem phang bad jtngproh jabieng tyngba ka 
jingpule. Ia kane ka mynsiem ngin dang lap sa ha ki laiA 
babud. 

Ha ka dkhot basaw u pyni ia ki dak ba paw shabar 
jong ka jingstad kaba u briew u ioh lyngba ka saians. Ynda 
u briew u la dem diap ha kaba wid I4d ban im kham bha, 
u lap sa ia ki tiar ialeh thma ia kiba u nongthoh u ftiew 
kyrteng da ki "tup ki man.” Kat haduh ka snem 1971 u la 
dei ban kynmaw sa ia kata ka atom bomb de kaba lah 
syndon ban pynjot ia ka pyrthei. Kito baroh ki la shim ia 

ka jaka u khnam, ka ryntieh, ka wait, u stim ia kiba ki 
longshwa ki pyndonkam kum ki atiar ban iada ia lade. 
Ka jinglap ia ki jhad bad eroplein ka pynjan bad pynsuk 
ia ka kit mar bam, ki dawai bad kiwei kiwei ki jingdon 
kam u briew. U nongthoh um iohi ia kata ka liang namar 
u peit ia ki tang na ka liang badum. Ba ki briew ki la tip 
ia ka kam thaw du/an-paki (engineering), ki iing bha ki la 
mill pii id ki trep ki skum. La dei ban sngewkmen ba la 
mih kum kita namar kham iah ban iada na ka jingpluh 
ding da kum kita ki iing ban ia kaba u briew u lah da ki 
trep ba sop da u phlang. U myllung u pyni nih ia ka jing- 
mih ki kali ding, ki jaihkup baitynnat bad babha, bad ki 
juti ba u briew u pyndon kam. 

Ha ka dkhot basan u rwai ia ka jingsarong bad jing- 
sngcw mcng u briew namar ka jingstad jong u. Ha u 
myllung kata baroh kaba u briew u la kot kan wan rah ia 
ka jingjot ha ka pyrthei, U sngew kumta namar u don ha 
ka jingmut tang ia ka jingthmu basniew u briew uba la 
nang la stad, ym ia ka jingmyntoi ba bun syrtap ba mih na 
ka jingstad, ym ia ka jingmyntoi ba bun syrtap ba mih na 
ka jingstad. Kumta, ka jingtih ia ki m^r poh khyndew kum 
u dewiong, mawshun, mawkorddr bad umphniang; ka 
jinglah u briew ban tong dohkha ha duriaw, ne ban tip lut 
ia ki jait dohkha ha ki wah; bad ka jinglah u briew ban 
her sha ki met bneng ki paw ha u myllung tang ka jing- 
kynrang bad jingkhura ia kaba u Blei u la buh ryntih. Um 
treh ban iohi ba kito ki kam ki mih na ka jingkyrduh bam 
ka pyrthei namar ba la roi u khun bynriew shaba palat 
ban ia kaba la long hyndai hynthai. U kylli ruh da kaba 
phaw^r sha ki puriskam shaphang ka N4m la u briew u 
leh ia kitei baroh tang *'ban ioh nam/' LRda dei ban at 



YM DEI U NONGTHAW 


95 


jubab lem ia ka jingkylli, kata ka jubab ka long ba ki 
briew kim trei tang ban ioh nam hynrei nih ban ioh bdm. 

Ha ka dkhot bakhatduh ka jingsngew jong u nongthoh 
ka dang pynshisha ia kaba nga la pyni nia ha neng. U rwai 
ba u Blci u la thaw la buh ryntih ia kiei kiei batoh ha 
pyrthei mariang; hynrei u briew u leit. lushia hi ia ki. 
Namarkata, kan poi ka sngi ha kaba kito baroh kiba la 
stdd la nang kin ngat ha ka jingjot bad kin iap kloi. Ynda 
ka ban ka jynjar, kiba kum kita ki briew kin kynnoh 
bymhok ia la u Nongthaw uba la buh ryntih, bad da kata 
ka pap, kin nang jot ar shah. Ki briew kiba pdiang hun 
katba ki iohi bad kiba tieng ban lushia ia kiba la buh da 
u Blei kin suk ha ka jingim. Kat kum u B.C. jyrwa u Blci 
u leh ia ka babha suda, um leh ia kaba u briew un don 
daw ban tei pap halor jong u. 

Khatduh eh, nga don ei ei ban kdew. Ka poem ka 
ieng pyrshah ia ka jingrdi bad jingkiew u briew ha ka 
jingnang jingstad namar ka iapyrshah ia kano kano ka buit 
thymmai u briew, ka iasaid ba u briew u dei ban leit phai 
sha ka mariang, sha ka juk ba dang bun ki babieit ki byin 
pat tip ei ei shaphang ka saians. Lada u nongthoh u kdew 
de ia ka jingmyntoi jong ka saians, bad u da rwai shisha 
shaphang ka jingpyndon kam bakla ia kata ka jingstdd da 
ki ^yndiat ngut, dang lah ban iohi ia baroh ar liang; 
hynrei kaba u rwai ka noh shiliang tang shaphang ka 
jingsniew ka jingstad thymmai. Nga pdiang ba kiei kiei 
kiba u Blei u la buh ryntih ki long na ka bynta ka jingbha 
jong ngi ki briew; bad ka shong ha ka jingnang jong ngi 
ban pyndonkam ia kito na ka bynta ka jingbit ka imlang 
sahlang ka ban ai ka butom ia U. 

Kl fiNGKYLLI 

1. Thoh ia ka pasoh jong ka poem, “Ym Dei U 
Nongthaw.” 

2. lathuh ia ki jingkylla ha ka jinglong briew ba la rwai 
da u B.C. lyrwa, da pyni de shano kita ki jingkylla 
kin hm. kat kum ka jingiohi jong u. 

3. Ai nia ban pyni ba kaba u myllung u iohi mgai ha 
“Ym Dei (/ Nongthaw’* ka peit tang ia ka liang badum 
ka jingim. 



10. IINGSHAI NA KI SYRDENG 


Ka Jinglam phrang. Na baroh ki poem ba ta shon ha 
ka Na Nengpei ki Sur Myllung, ka "Jingshai 'na ki Syrdeng" 
ka long ka baeh tarn. Ym dei ban khein sting ia kane ka 
rai. Nga don ka jingsyier ba ki nonghikai jong ngi kibym 
kloi ban iasyllok bad u myllung halor kane ki la tate 
nima ia ka jingmut barieh badon ha kane ka poem. Ki 
jingiapher ki jingsngewthuh jong ki nonghikai ki paw ha 
ki jubab ki samla ha ka por ba ngi eksamin ia ki. Ban 
tynjuh ia kata ka jingeh ba nga la kdew ngan buh tang saw 
tylli ki jingkylli kiba dawa ia ka jubab : 

1) Kaei kata ka ka “Sem Lyngkha pajih na 
Shnong?” 

2) Uei uta u Rangbah Shnong? 

3) Kaei kata ka jingshai na syrdeng ? 

4) Kiei kita ki lok thymmai ? 

Lymda ngi shai bha ia kitei ki jingkylli ka jingbatai 
kan pyndum ia ki nongpule. Ha kane ka lynnong ka jing 
thmu jong nga ka long ar syrtap. Kawei, ban ai ia ka pasoh 
jong ka poem bad batai ia ka tang katba pule ki babun 
balang; bad kawei pat, ban ngam syndon sha ka seng 
pyrkhat jong u myllung ha kaba yn sei ruh ia ki jinphisha 
barieh badon ha ka poem. 

Ka pasoh. Haba u myllung u iaid lynti sha la ki kam 
u ju iohi ia kawei ka sem harud lyngkba tang ba um ju 
kwah tip shaphang jong ka. U tip hi hadien ba ki rangbah 
ki ju rung ban shongthait bad ban iapyrkhat kam hangta 
U Rangbah Shnong uba lum bai iing ruh u phieng ka 
khlieh ban rung hangta. U myllung um sngew dei pdr wat 
tang ban phai la ka khmat sha ka sem wat lada dcm ka 
jingihai clektrik kaba thaba sawdong ia ka. La k£r ia ka 
sem tang da u langtana, pynban ka khriat nc ka shit kim 
lah ban pynsniew dur ia ka. U myllung u iaid lait ia ka 
sein haba shai bnai ne shai sharak na bar. 

Na ki mict haroh kiba u myllung u lap, kawei te ka 
phylt.i U slap u thdr ban pynngicw ia u katba u dang iaid 
lynti Kat shaba u phai u iohi ia ka jingdum suda, u sngew- 
rit mynsicm bad sngew kynjah. Dei ha kum kata ka jing- 
long ba u poi peit sha kata ka sem. Haba u la peit, u iohi 
ia kn jingshai na khap ki syrdcng. U la sngew heh ka 
mynsiem bad u la i&id beit sha pyrshah ka sem. Phewse, 
katba u nang idid lyngba ki jingma baroh ki jingtieng, jing- 
sngew heh bad sngew donbor ki phet noh na u. Ynda u la 
jngoh hapoh u iohi ba don ki kynrem-lynddn suda kiba 
iapyni nia para ma ki. U sngewthuh ba kata ka jingshai ka 
long ka lynti ia u ban im kham bha. U tied ha ka jingkhang 
bad la piie ia ka. U rung bad u iakynduh ia ki lok thym- 
mai; hynrei u phylla ba u sngew kum shipara bad ki. U 
shim ia kata ka jingshai ba ka dei ka lad ba u Blei u thaw 
na ka bynta ka jingbha jong u hi. 

IlNOBATAI 

1 . 

Ka poem ka don 19 dkhot, Lah ban phiah ia ki kumne ; 
Wei. Ka jingtm laitluid u riew paidbah (dk. 1-8). 

Ar. Ka khen kaba pynpyrkbat (dk. 9-12). 

Lai. Ka jingkut jingmut ban leh da ka kam (dk. 13-17). 
Saw. Ka jingmih na kata ka jingleh (dk. 18-19). 

Ha ki dkhot 1-8, u myllung u pynsyriem ia lade kum 
u briew uba la ira laitldid ha la ka mon bad ki jingsngew. 
Ka mon jong u kam pynkwah ei ei ban tip ia ka daw ba la 
shna ia kata ka sem ba u la iohi, namarkata, wat la u la 
iohi ia ka man ba u laid lynti na jan, um kwah ban kylli 
tohkit balei ki briew ki iarung iamih, bad am ki ialeh iakam 
hangta. Kaba u tip ka long ba wat u Rangbah Shnong 
nih u phieng ka khlieh ban rung bun sien hapoh kata ka 
sem. Ki jingsngew pat ki long : (i) um sngew don jing* 

myntoi ei ei ia lade ban tip ia ki briew kiba iarung sha 
ka sem; (ii) um sngew iadei ddr ne kyrdan ia lade wat 
tang ban phai sha kata ka sem ruh namar ba don bun ki 
ling paki ha sor Shyllong kiba u i iadei dur ban peit ban 
ia kaba pynlut por ban jngoh ia i sem bapli; (iii) ha ka 
dkhot baphra ngi iohi ba um da niew snep ei ei ruh ban 
phai la ka khmat sha ka sem katba ka suin bad ka sharak 
ki dang shai. 

Kaba u myllung B.C. Jyrwa u pynpaw, la ka lah ban 
iadei bad u shimet mynndr, ka kren ruh ia ka jingim lait* 
luid u riew paidbah ^ kane ka pyrthei sngi. Katba dang 

ieng ka mon marwei bad ka jingsngew briew. la ki don ki 
jingbha ha kiei kiei ki barit um kwah tang ban tip rub. 

Ki dkhot 9-12, ki kien ia ka khen bad ka khyllipmat 
ha ka jingim u briew ha kiba u hap pyrkhat kaei un leh. 
Hangne te ngi pule ba ka daw kaba pynpyrkhat ia u briew 
ka dei ka jingdum ka pyrthei. Namar ba slap jur, u bnai 
um lait prong ia ki lyoh ban ai jingshai. Ki sharak elektrik 
ki dum ngaih! U briew um banse ban peit hangno dang 
don ka jingshai ha shnong. Kata hi ka la pynphai ia ka 
mon ba mynshwa Jong u sha kata ka sem. Dei ha kum 
kata ka khen ha kaba u sa lap lynti ban leh ei ei. U myllung 
te u la iathuh ia ngi ba u la pyndem ia ka lade baroh kum 
ka jingsngew hangamei bad ka jingsngew khlain ha la ka 
jong ka bor; dei hangta ruh ba u iohi ia ka jingshai na 
khap ki sytdeng jong kata ka sem. 

Ki dkhot 13-17 ki kten shaphang ka jingkut jingmut 
u ncMigrwai ban leh ei ei bad ki kam ba u la leh. Hyntei 
u leh aiu 7 Nyngkong eh u laid belt sha pyrshah ka jing> 
khang kata ka sem, u da kheifi synnim ia ki jingpynwit bad 
jingma baroh kiba ap ha lynti. la ka jingbdn ki jingdi ngi 
sngewthuh na ki kyntien “prong” bad “ki khlaw ba ma”. 
Ka baar, u pynrit ia lade. Da ka dohnud ba la Iwet u tur 
sha pyrshah ^ thong bad haba u la leh kumta u la iohi 
ia kaba don hapoh kata ka sem. Ka balai. U ieng ha pyiv 
shah ka dwar bad u bishar ia lade. Katba u leh kumta, u 
sngew ba u long u briew bathymmai. Na ka jingim ba- 
laitluid kaba shaniah ha lade; na ka jingsngew meng bad 
jingsngew khlaifi; u sngew ia lade u barit tarn. Hangne te 
ngi iohi ia ka jingiajan bad ka jingim u nongriina dur. Ka 

long shisha ka jingkylla bakhraw ha ka jingim u briew 
ban lap ba ka long kumta. Ka basaw. U myllung u da tied 
ha dwar. Ngi ngeit ba haba u la tied, don uba pile. Ka la 
l(»ig kumta; hynrei ym don mano mano ba niew ia u kum 
u riewphylla. U myllung hi u la ioh jinghun ha la ka 
mynsien;;. 

Ka bynta basaw ka kynthup ia ki ar tylli ki dkhot 
bakhatduh. Kane ka kren shaphang ka bainong ia ka kam 
ba la leh. Ngi ia iohi la saw tylli ki kam ba u myllung u 
la leh. Haba trei ne leh ia kano kano ka kam dei ban don 
ka bainong. U myllung ruh u ioh bainong. Ngan kdew ia 
ka harum. (1) Haba u la rung hapoh ka sem, hadien ba 
u la tied bad ba la pile ia ka jingkhang, u sngew ia lade 
kum u trai shnong. Lada buh ha ki kyntien ba kham 
khlain. u la long u trai i’ing kumba long kiwei pat kiba la 
rung Ipa. (2) Um sngew don kam shuh ban don ka jing- 
iapher ha ka rta, ka kyrdan ne ha ka jingim; namar baroh 
kiba don hapoh ka sem ki iaiong shi para. (3) U sngewthuh 
shai ba u dei u jmgthaw bathymmai namar u la ieh noh ia 
ka jingim bamynshwa bad ba u la sdang ia ka jingim 
bathymmai. U shim ba kato ka jingdum ba u la iohi saw- 
dong jong u sha bar ka sem ka long pynban ka Idd ba un 
phai sha ka jingshai kaba u shim ba ka dei ka jingshai 
bakynja blei. U sngewnguh ia kata ka jingshai kaba paw 
ha u na khap ki syrdeng. 


2 . 


Lada ieh ia ka jingbatai tang kumba la thoh ha ka 
bynta ba la dep, kan pat lah ban weng ia ki jingefa 

ba ki nongpule ki iakynduh ha kane ka poem. Don ha 
kane ka poem kata ka allegory lane slat pharshi ha kaba 
u nongthoh u iathuh ia kawei bad mut pat da kumwei. 
Don ki dak ki shin ba kito ki jingkylli ba nga la buh naduh 
ka jinglam phrang ki long ki shin ne symbol ba u myllung 
u la jied ban pynrung ha ki nongpule ia ka philosophy lane 
ka seng pyrkhat jong u. Dei hangne ba kane ka poem ka 
ieng ha khmat ki kritik bad pan ia ka jubab kaban iadei 
bad ka jingthew jong u myllung ha ka snem 1971. Ha 
kane ka lyngkhot, ngan ialeh ban tur kham hajan ia ka 
jingthmu banyngkong u myllung B.C. Jyrwa da kaba bi- 
shar pynshong ia kiei kiei kiba nga iohi. Ka jingthmu ka 
long ban pynshai ia kaba rich, ym ban kah symgiew ia 
ka jingshai la ka mih na khap ki syrdeng ne na suin. 

Ha ka dkhot banyngkong duh u iathuh ia ngi shaphang 
kata ka scm. Ka don harud ka lyngkha. Kane ka lyngkha 
ka dei ka pyrthei (khmih Matthaios 13 : 38). Kata ka sem 
pat ka dei ka niam Khristan, lane ka Balang Khristan 
(ianujor Loukas 15. Ka pharshi ka langbrot ba la jah). 
Mynba u B.C. Jyrwa u dang khynnah samla u la long kum 
u John Bunyan shwa ka jingkylla bamut; um ju kwah 
ban pyrkhat don aiu hapoh kata ka niam. U laid u ieng 
hajan ki iingmane, hynrei um kwah tip aiu kiba iarung 
hangto ki iaich-iakam. Namar ba ym pat don ddw ban 
pyrkhat bha, haba u iohi ia kano kano ka iingmane, u 
sngew kumba ka long tang ka sem ka bym don dor ei ei 
haba u nujor bad ki jingsngewbha ba ka jingim laitluid kum 
u riew paidbah ka tyrwa. Um don ddw hi ruh ban phai 
shata namar kiei kiei kibym don jingsnoh bad ka niam 
Khristan ki phymai bad thaba ha ka jingiohi jong u. U 
sngew ba ka suin ruh ka shai bha sawdong ia u. Namar 

ba u la thaw ia ka poem hadien ba u la rung ha ka sem 
u tip ruh ba hangta baroh kiba rung ki long kiba la pynkhreh 
Ipa ban shah ia ki jingtvnjuh ba bun jaid. Dei da kumta 
ba u sa rwai ba “ka khriat ka shit“ kim lah ban ktah ia 
kata ka Sem (kata, ka jingiasyllok lang ki riewngeit kiba 
U pynkhreh Ipa ia kum kata ka jingim). 

Ha pyrshah kane ka jingshisha lah ruh ban iohi ba 
kum u Pilgrim jong u John Bunyan, B.C. )yrwa u pyn- 
i>yricm ia lade bad uwei na ki. U Pilgrim u tied jingkhang 
ha ka khyrdop dieng ban rung shapoh. bad la plie ia u 
(Mat. 7.7.). Haba u la ioh rung hapoh, u la ioh ban sngap 
ia ka jingbatai u Nongpynpaw shaphang kiei kiei kiba um 
pat ju tip. la katei ka siat pharshi la pyndon kam da u 
myllung jong ngi haba u rwai ha kanc ka poem. P ruh u 
tied, bad la plie ia u. Kum uta u Pilgrim uba la ioh jing- 
shai na u nongpynpaw, ma u ruh u la iohi ia ki kam jong 
kita kiba la rung Ipa hapoh ka sem. Kiimba uta u Pilgrim 
u la suk bad hun mynsiem hadien ba u la rung lyngba ka 
khyrdop wat lada u hap iakynduh bun ki jingch, u myllung 
jong ngi ruh u ainguh ia u BJei ba u la plie ia u ka lad 
ban im. 

Ka jingwan rah ia u Rangbah Shnong ha kane ka poem 
ka pynmih sa ia kawei ka jingeh. Lada ngi pyrshang ban 
sngewthuh na ka rukom synshar shnong Khasi, u Rangbah 
Shnong u dei uba ha khlieh duh ha kano kano ka shnong. 
U don hok ban iasyllok bad baroh ki nongshong shnong 
na ka bynta ka bha lang. Ha ka dkhot basaw jong ka poem 
ngi pule ba ka jingrung jong kum uta u tyngshop hapoh 
ka sem ka long ban lum “pynshoking”. Kaei kane pat 7 

Hato ka del ka jingrung jong ki kynja noogsynshar kum 
ki myntri sorkar, ki syiem, bad ki langbah ahnong hi ha 
iingmane Khristan haba (km ki jingiaseng heh ne kyipang 
ha kaba la khot ia kum kita ki nongsynshar ? Ka paw ha 
nga ba ka long kumta, namar, ki balang Khristan ki ju 
khot sngewbha ia ki nongsynshar bym pat long Khristan 
ruh ban wan sha ki jingiaseng heh jong ki. Ka ‘pynshoking’ 
ka paw ha nga ba ka siat pharshi ia ka burom jong ka 
jinglong nongsynshar. Shisha, ia ki Khristan la ju hikai 
ruh ba kin nang ban ai ha u Kaisar ia ka hok jong u bad 
ha u Blei ruh ia kaba dei ban ai sha U. Shuh shuh u Paul 
lei lei u da thoh shithi kytpang sha ki Hebru (13.17) ba dei 
ban kohnguh bad burom ia ki nongsynshar. La ki long ki 
nongsynshar ruh, haba ki nmg ha ka jaka kyntang kaba 
kum ka iingmane, ki shong bad sngap ia ki jingpyniaid ia 
kata ka jingiaseng lang. Ka jingwan jong kum kita ki briew 
ka ju long ka jubdb ia ka jingkhot sngewbha, lait noh ba 
ki ruh ki la don Ipa ha ka kynhun shwa ba kin Icmg nong- 
synshar. Lah ban kynmaw ia ka pharshi u nongsunur kper 
bed u trai kper uba wad soh na u dieng dymbur; hynrei 
kam iahap satia ban pyniadei ia ka long rangbah shnong 
bad kato; namarkata, ka jingpynsbai ia ka bynta u rangbah 
shnong ka dei kumba la batai haneng. 

Kumba ju don ha ki khen ka jingim u briew ka khyl- 
lipmat jong ka jingkynduh mynsiem, kumjuh ka la long bad 
u myllung. Ka jingdum ka bneng mynmfet ka drew ia ka 
shidong ha ka jingim; ka kut Md ha ka jingialeh ka myn- 
siem ban loh jinghun bad jingsuk. Bardi ki lad jingduii ia 
ka mynsiem ki shah jop ha kane ka poem. Haba ka long 
kumta, tt briew uba iaksald u sngew kynjah bad u dirang 
bad ioh jingshal. KakutUdkadeikakiniejoiigkajiiig- 

shem buit: ka pynshai ia ki khmat ka mynsiem. KumU 
ruh u myllung jong ngi u la long shisien. Haba u don ha 
ka jingdum, u iohi pat ia ka jingshai na kata ka juh ka sem 
ba u la ibein bad sngew ba u del ban leh ei ei, kata da 
kaba rung syndon shapoh. U la leh ia kata tang ban idii 
ba ka lynti ka jingim ka dap da ki jingma suda, namar ba 
u Trai ka Sem u la ong Ipa ba “ha ka pyrthei phin shem 
ka jingjynjar” (loan. 16.33). 

Katba u dang pynmlien ia lade u sngewtbuh ba um 
long ei ei. U sngew shngain ha kata ka jingiaid pilgrim 
sha ka jingsuk mynsiem, namar u iaid da ka dohnud ba la 
Iwet. Ki kyntien “Ka met la kum ba Iwet” ki thew sha 
kata ka jinglong ka dc^nud. 

Ki rangbah ha ka balang Khristan ki ju iatuklar kumno 
ban shakri ia ka jait bynriew lyngba ki skul bad ki hospital. 
Naduh ba ki la hap kit lei lei ha lade ia ka kam ka jing- 
shakri, la kham bun ki jingpyrkhat kiba kum kita ban 
ialap da ki kam /4)abha. Ki nia ki thnam ha ki dorbar 
Balang da kum kita. U nongthoh u sngew mynta la kum u 
nongiaid wir hapoh badum. U la kum pyndem ia la ka 
mon bad jingsngew barim; bad mynta u la long u ba- 
sngewrit ia lade. U ieng ha jingkhang kam pher, ka long 
tang ka symbol ia ka jingkloi jong u ban iasyllok lang na 
ka bynta ka jingbha. Kita ki dei ki bk thynunai ha kane 
ka poem. Ynda haba u la rung, ka dohnud jong 
u ka shdd kmen. U ainguh ia U Blei namar kata 
ka jingshai ba u la iohi. Te kata ka jingshai ka bng 
ka j ingshai kaba wan na u Blei hi kaba kdew ia ka lynd 
dta ka jinn>ynim ia ka mynriem. V sngew ba u la ioh 

ei ia katta ka jingsuk. U nongthoh u la kylla Khristan kum 
u John Bunyan haba u la rangbah bha bad haba ka bor 
sngewthuh ka la ih; hynrei ka slat pharshi jong ka jing- 
phla jong u ha kane ka pcem kam kut tang ha kaba pyn- 
iadci bad ka jingim jong u. Baroh ki riew wad jingshai ki 
iuhi ba kh ban pyniadei ia kane ka jingphla bad ka jingim 
jong ki ruh. 


IlNCKYLLl 

1. Thoh ia ka pasoh jong ka "Jingshai na ki Syrdeng”. 

2. Batai ia ki jingshem u myllung shwa bad hadien ba u 
iohi in ka jingshai na Syrdeng. 

5. Batai ia ka siat pharshi (allegory) jong ka “Jingshai 
na ki Syrdeng.’’ 



11. U NONGSHNA DUR 


Ka iinglam phrang, Kane ka poem ka iasyriem ha ka 
phang pdeng ia ka sonnet u F.M. Pugh kaba u ai kyrteng 
“Ka Jingpangmct ha ka Jingshah Shitom”. Lah ruh ban 
pyrkhat ba katei ka poem ka la pynkhih mynsiem ia u B.C. 
Jyrwa ban thaw ia kane. Ha kaba ki nongshna ki kren don 
ka jingiasyriem. U jong u F.M. Pugh u ong kumnc : 

“Pyrtliei baroh jingphylla kin iolii; 
fingtrci bastad ha phi ki khmat kirn khlip.“ 

U nongshna jong u B.C. Jyrwa ruh u ong : 

“Ngan shna, pyrthei ba kan sngcwbha 
Bad ba kan jngoh kai.“ 

Nalor katei, dang don sa kawei ka phawer kaba iasyriem 
ha ka jingmut bad kaba don ha “U Nongshna Dur." Kata 
ka dei ka phawer shaphang “U Merkuri bad u Nongthaw- 
dur" ha Ki Phawer u Aesop, U Merkuri u poi ha ka dukan 
u nongthaw dur blei. U iohi ia ka dur u Jupiter, ka Juno bad 
ka jong u. Haba u kylli ia ka dor ki dur u tip ba ka jong ka 
Juno ka kham rem ban ia ka jong u jupiter. U tharai ba ka 
dur jong u lei lei kan rem palat; phewse ynda u la kylli, u 
nongthaw u iathuh ba un shu pashat ei ia ka dur Merkuri 
ha uba thied ia ka dur Jupiter bad ia ka jong ka Juno. U 
Merkuri u leit phai sha la ling uba kham tip sngi. Ha kane 
ka phawer dei u Merkuri uba sngew sarong, katba ha ka 

poem ba ngi pule del u Nongsima. Ha batoh ar pat, ngi 
pule ba del ka rai jong kiwei pat kaba pynpeit mat ia U 
basarong. 

Ha ka sien shon ba la mih ha ka snem 1972 la spel 
"Nong shna": ym del ban spel kumtei, qiel "Nongshna" 
kumba phi spel “Nongthaw” namar ka dei ka noun. 

Ka pasoh. U nongshna dur u rai ban shna ia ka dur ka 
thei samla babiang na dong sha dong ban pynsngewbha ia 
ka pyrthei. Da la ki tiar u tih ia u maw marbul na par bad 
u sdang ban pynwan shwa ia ka dur khmat. U trei minot 
marwei ha la ka kamra ban thikna ba un dep ia la ka kam 
khnang ba kiwei pat kin iaroh ia ka jingtbit jong u. Haba 
u minot ha la ka kamra, u la klet sa ka bam ka sa; bad kata 
ka jingklet ka la ktah ia ka jingkoit-jingkhiah jong u. Ynda 
u la pyndep u la hun bad u buh sngi ban bishar ki paralok. 
Baroh kiba leit peit, lait noh uwei lei iaroh bad ai nam shi- 
sha ia uta u nongshna. Uta uwei pat u pyni ba ka dur ka 
duna sa ka mynsiem. Kata ka jingbishar uta uwei ka la 
pynkyndit ia u nongshna bad ka pynphai ia ka jingmut 
jong u sha u Blei uba long u Nongthaw bastdd tam. U 
nongshna dur u la kham sngewrit ia lade haba u pyrkhat 
kumta, bad u la nang kham don burom pynban ban ia kaba 
u ju long mynshwa. 


JlNOKYLLI BAD JUBAB 

I . lathuh bad batai ia ki kam bad jingpyrkhat u nongshna 
dur kumba la rwai da u B.C. Jyrwa. Dm jingkylli ei 
ei ha ka jingpyikhat jong « 7 

Jubab. Ka kam u nongshna dur ka shai. U dei u kynja 
mistri maw ne u nongthaw dur briew, dur blei ne Ifnnn tim o 
ka dur kaba u sngewbba ban shna. Haba u la rai ban leh 
ei ei ban pynsah nam ia la ka jingtbit, u la shim la ki tiar 
bad u la leit tih maw marbul na ka par. U la kit sha Hng bad 
u la buh ia u maw ha ka kamra trei jong u. U minot shibun 
ha kaba shna dur haduh ba u da klet sa ia ka bam ka sa. 
bad ba ka met ka la tlot. Hadien ka jingminot ba bun bnai, 
u la pyndep ia ka bad u la pynbeit sngi ba ki briew kin 
wan bishar ne wan peit kai ia ka jingtrei ba u la pyndep. 
U la shna ia ka dur ka thei samia kaba la biang na dong sha 
dong ha ka jingiohi jong u. Ka kam ka kut hangta. 

Ka jingpyrkhat ba lam lynti ia u haduh ban da dep ka 
dur briew ka long ba un ioh ia ka burom bad ka n^m na ka 
pyrthei hi baroh kawei kum u nongshna dur (sculptor) ba- 
stld bad bahalor duh. Kane ka paw ha kine ki lain : 

Marwei naduh step u set. 

Tar jar hapoh kamra; 

Ki jmgangnud b’un shong khet, 

Bad nam b'un khung nangta. 

Kata ka jingangnud ban long lah duh ha kata ka kam ka 
rah ia u sha ka jingsarong. la kane pat ngi pule ba u la 
pynkhreh ia kata : 

Ynda la biang nadong shadong, 

U sdang sa ka buh ia; 

Ba kin peit kai ba un sarong. 

Ynda ki bishar bha. 

Kumba u la pyrkhat, u nongshna dur u la ioh ahisha 
ia ka n&n ka burom namar bdn kiba la iawan pelt ki iaroh 
ia ka jingtbit jong u. Ngi lah ban pyrkhat ba u la hun wei 
ba la rai ki babun balang, bad ba u la sngewphuhmat ia 
lade. Hynrei ka rai jong u riewblei ka pynkylla khongpcmg 
khongdeh ia katei ka jingpyrkhat banyngkong jong u. Uta u 
riewblei u iaroh kum kiwei; hynrei ka dur bhabtiew “kam 
don mynsiem." Ka mut ba u btiew um lah ban thUw dor 
katba u mon. U nongshna dur u iohi kham bha ia lade bad 
u pdiang ba u Blei u long u nongshna dur ba ha khlieh tarn. 

Kane ka jingpyrkhat shaphang u Blei ka la pynkylla 
ia ka jingmut jong u nongshna dur. U la kylla bamut bad 
u la sngewrit ia lade. U myllung u iathuh kunuie shaphang 
kata ka jingkylla kaba leit rung ha ka jingmut u nongshna 
dur ; 


Sha jingsngewrit kat b’u nang hiar 
U nang kham donburom. 

Ka mut ba u riewkhraw shisha u del u briew uba pynrit la 
lade ha ka mynsiem. 



12. KA SOR SHILLONG 


Ka Jingtam phrang. la kanc ka poem la thdw hadicn ba 
ka sorkar India ka la thaw ia ka Meghalaya kum ka auto- 
nomous state hapoh Assam. La pynlong ia kum kata 
kn state ha ka ar tarik April 1970. Ngi iohi ia kane ka 
jingshisha shaphang ka por ba la thaw ia ka poem na ka 
dkhot baar. Ka hapkynticn ne hapsawa ka long aa, bb, 
Hangne u myllung B.C. Jyrwa u pynpaw ia ka jinglynga 
kaba iasyriem bad ka jong u S.J. Duncan ba ka sor Shillong 
ka la dap da ki nongwei<nongar kiba wad kamai bam shanc. 
Namar ba la bun ki briew, ka dur baitynnat jong ka sor ruh 
ka la nang duh nang duh. U myllung u syier shibun ia ka 
iawei ka Shyllong bad u maham kum uba duh jingkyrmen 
ba lada ai lad than, ka por ka lah ban poi ba ki trai 
shnong kin byndi sa u khiewja. 

Ka rukonj kren bad pynbeit ia ka jingmut ka long kum 
ha kita ki jait poem ba ngi khot ki ode. U kren beit ha 
kaei kaei, kata ka dei ka sor Shyllong : hynrei ym lah pat 
ban pynsyriem ia ka bad ki ode u Pindar ne u Horace. 
Hangne u B.C. Jyrwa u kren beit ha ka sor da kaba kdew 
ia ki jingjia kiba pynpisa mynsiem bad pynpang dohndd 
ia u. 

Don khyndiat iba pynthud ia ngi ki nongpule ruh. U 
nongthoh um shym ai ksai ha ka dkhot basan ba ngin tip 
mano ba kren hangto. Lada ka jingbuh daksot (inverted 
commas) ka long ban iai ban ia Id symboh jingpyrkhat ba 

don ha ki dkhot, te u la del ban weng ia ki ha ka sien shoo 
thymmai namar ngim ju pyndon daksot ia kaba ngi kten ne 
thoh hi. Lada u mut ba kito ki laiS ruh ki dei ki kyntien 
Tam pangnud u biei Shyliong, ki ar lain banyngkong ka 
dkhot ki dei ban jah noh ne nmg hapoh ki daksot ha ka 
sien shon ban wan. Ka lain kaba ong “Ba ngi ki longdien” 
ki dei ban leit noh namar uta u Blei uba shong ha lum 
Shyliong u ia rim. Hynrei ka jingweng ia ki daksot kat 
haba ki don kan kham bha; namar lada kan long kumta 
ngan shim ba ha kane ka poem u myllung jong ngi u la 
sdang ban thaw ode Khasi bad ka long ka jingsdang ba- 
khraw. Ha kaba pyrkhat ban weng ia ki jingwit, u lah ruh 
ban buh da ka kyntien “Ko“ ha ka lain banyngkong eh. 

Ka pasoh. U myllung u iaroh ia ka Shyliong ha ki por 
ba la dcp ba ka la pynmih bun ki khraw pyrkhat. Kylleng 
ka pyrthci ki bna ia ka nim bad burom jong ka. U sngew 
saiong ban long u trai shnong ka Shyliong namar ka Iyer 
pyngngad kaba beh ia ki jingpang kiba wan ban pynlcmg 
m>aw ia ki trai shnong. 

U kynmaw ba ka long ka nongbah ka Assam bad 
Meghalaya; bad u iohi pat da ka mynsiem bakhia ba ka sor 
ka bha mynsiem kat ban kdup lut ia uba wan poi, wat ia 
kiba thap ban kjit lut ia ka spah ka phew na la ka ri hi 
(dk. 2). Hynrei u pynpaw ia ka jingsngew diaw ba ka 
Shyliong ka la dap da ka pap ka sang suda kaban pynldm 
ia u 'Lei Shyliong (dk. 3). Uta u Lei Shyliong u maMm ba 
lada ka sor kan iai leh kumjuh kan sa babe ha kawei ka 
sngi. Katta ruh u iohi ba don ki trai shnong kiba kmen 
pynban ba ki die khyndew ha uba wan wir wan hap (dk. 4). 

Nangta u kyntu ba dei ban kynmaw ia ka jingkit khia ki 
longshwa ia la ka khyndew ka shyiap bad bud ia kata ka 
nuksa jong ki ioh hap die lut ia kaba don ha iing (dk. 5). 

Ka JiNGBATAl BAD KI NiA 

Ha ka dkhot banyngkong u myllung u ai burom ia ka 
Shyllong namar ka nam babha ba ka la ioh na ki briew 
ba na bar. Hynrei haba ngi tip ba ka dang long ka nongbah 
Assam dang ha ka snem 1876. ban mut dur ba la don ba tip 
ia ka naduh **hyndai kulong** ne naduh ki rta bym lah tip 
shuh ka pyntymmen kloi ia ka sor hi. U myllung u mut dur 
ruh ba dei nangne na Shyllong ba ki briew ki krih sha 
kiwei pat ki jaka ha snieh pyrthei. Kumta ka burom ka sor 
ka phriang kylleng. Ka jingshisha ka long ba dei ki English 
kiba la pynitynnat ia ka ha ka por ba ki nongshong simong 
kim pat don tang 25,000 ngut. Ka sorkar nongwei ka thaw 
ia ki surok, ka ring ding elektrik, ka thaw ia ka sorkar 
nongbah (municipality) ban pynkhuid ia ki surok bad ki 
nur um; hynrei ynda la bun briew palat kiei kiei baroh kim 
biang shuh. Ka jingsngcw sarong u myllung ban long u trai 
shiiong ka thew eh ia kita ki sngi namar u la kynmaw bha 
ia ki. Haba dang duna briew, ki ling, ki dukan, bad ki 
karkhana ba iai pynmih tdem ruh ki dang duna; bad ka 
ly6r ruh ka dang khuid fa kat ban beh shisha ia u ksdid u 
khrei lane ki jingpang kiba pynkylla duk ia ki briew. Ngim 
sngew dei ban pyrkhat ba u myllung u pynlong ksdid ia ki 
briew ba wan na bdr ri. 

Ha ka dkhot baar u poi kynmaw ia ka jingshisha ba 
ka Shyllong ka la long bad dang long haduh ka snem 1971 
ka nongbah ka Assam, bad namar ba la thaw ia ka auto- 

8 

nomous state Meghalaya, ka kylla long ruh ka ncMigbah 
jong kata ka jylla. Ki nongpule kin kynmaw ruh ba haduh 
kata ka snem ka Shyllong ka dang long ruh ka nongbah 
jong ka Arunachal Pradesh de. Haba ka don ha kata ka 
kyrdan, ki shakri jong ki lai sorkar ki la dei keiti ban wan 
trei'ha Shyllong. Shaphang ka jingwan ki nongwei lah ruh 
ban buh jingkynmaw ba ka ophis u Accountant Genera], 
bad ka nongbah jong ka Eastern Command ki shipai suih 
bad khyndew nalor kiwei pat ki ophis ba iadei bad ka 
thain lam mihngi ki don hangne. Ki kam ki dawa ba ki 
nongtrci baroh kin don ha Shyllong. Nalor kiba kum kita 
ki briew. don byllai sa ki nongkhaii. Ki wan rah ia ki mar 
bym lah pynmih hi ha ia ka ri, bad phah ia ki jingmih 
nangne sha kiwei pat ki jaka. Ki trai shnong kiba iapeit 
khmat sha kito ki kam ki dang duna palat wat haduh ka 
snem 1971 ruh. Haba ym pat don ha la ka ri kiba shldn ban 
iaknieh ia ki kam, la dei ban kynrup na bdr namar bun ki 
tiar bad mdr ki wan na bdr. Ngam thikna bha la ki ju 
don ne em ki Khasi kiba la rung sha ka kam khaii phan ha 
ka snem 1971, hynrei nga ai lad ia ka jingartatien ban 
trei la ka kam. Ka jingbynniaw u myllung te ka pynpaw 
kumba ym pat don satia kum kita. U myllung u pynsyriem 
ia ki nongwei ba ki long kum uta u Sier Lapalang jong 
u Bajubon R. Kharlukhi kiba angnud ban mad ia u jangew 
jathang ha ki lum Khasi. Ki nongthaw poitri ki pyniadei 
katba ki mon ia ki puriskdm la ki don jingiasnoh ne kim 
don bad ka nia ba Id ai. 

U B.C. Jyrwa u iohi ba ka sor Shyllong (kata, ia ka 
sorkar) ka kwah ban pynpaw ba baroh ki trai shnong ka 
India kim dei ban kdi ban ud hangno hangno ruh; 
bad o pynsyiicm la kata ka jinglnig bad u jbur ia uba ki 

briew Id lah ban bim. Kane ka lah ban siat sha kawei ka 
jingshisha : lehse, ka sorkar ha kite Id snem ka long shisha 
kumta ba kam kwah ban ai d4w ia ki nongthdw £ih ha 
Parliament ban pyrkhat ba ka Meghalaya kan long sa kawei 
pat ka jylla ba kum ka Nagaland ha kaba tang ia ki trai 
shnong hi yn ai ki l^d ki kabu ban shong ban sah khlem 
kano kano ka jingteh kynddn khamtam haba dang ap ia 
ka jingpynlong jylla bapura ia ka Meghalaya. La ka long 
kumta ne em, ha u poet te kane ka Jinglong kam bha satia 
namar ka lah ban wan rah ia ka basnicw ruh. Kat ha ka snem 
1971 ka sorkar autonomous state kam donbor ban khang 
ia ka jingwan jong ki bym dei trai ri. La kumno kumno u 
myllung u thew sha ka sorkar bad ba lada ka iai pdiang 
sngewbha kumta ka lah ban kynthup ia u bsein ruh uban sa 
puh kylla ynda u la sylid. Ka mut ruh ba u myllung u pyn- 
kut nia ba ki nongsynshar kim ju thew ju woh ia kaba lah 
ban mih hadien. Ha lyndet kane ka dkhot lah ban iohi shai 
ia ka jingsngew pyrshah u B.C. lyrwa ia ka jingkioi ka sorkar 
Meghalaya ban ai jaka sah ia ki dkhar Shilot ha ka snem 
1971 mynba khie ka thma laitldid pyrshah ia ka Pakistan. 

Ka hok bad ka jingshisha kim lah shuh ban synshar ia 
ka sor Shyllong, ha ka jingiohi u myllung. Lada tip ia ka 
jingshisha, la dei ruh ban tip ba kaba pdiang lut kat ia uba 
rung ka pynbyrsieh ia ka shnong ka thaw la kat kata ka 
Sodom ha ki sngi u Lot ia kaba u Blei u la thang da ka 
ding. Ha ka jingpyrkhat mgai jong u, u myllung u iohsngew 
ba u Lei Shyllong u iam u dd haba u idii ia ka jingkylla 
ka longbriew-manbriew ki trai shnong. 

Kaba u myllung u bynniaw ka thew ruh ia ka jingkioi 
ki kyndiei Khasl ban iapoi kha bad u nongwei noagar kaban 
pynpra ia ka jinglong sotti ka jait Khasl. 

Ki ar tylli ki dkhot bakhatduh ki del ki kyntien ba u 
myllung u pynkren ia u blei Shyllong. Uta u blei uba shong 
ha Idm Shyllong u iohi ia ka jingkylla ka sor kaba la pyn- 
sniew dur ia ka. Kata ka jingkylla ka long ka jingbun ki 
ling bad ki nongwei nongar. Kito batoh Idba wan na bir 
ka ri Khasi, ha ka jingiohi u nongthoh, ki shu lum ia ka 
spah nangne bad pynriewspah ia la ki jong ki ri. Uta u 
blei Shyllong u i ma ba ka khyndew ka shyiap ka lah ban 
dang leit shuh na ki Khasi sha ki Dkhar namar dang don 
kiba kmen ba ki lah ban die khyndew ha ki namar ba ki 
ioh ka ddr ba kham heh. Ha ka dkhot bakhatduh u nong- 
kren u kyntu ia ki riew mynta ban bdd ia ka jingieit ri ki 
kpa tymmen ioh kylla duk pynban. 

Kumta haba pynkut la ka jingbatai bad ka jingai nia, 
nga iohi ba u myllung B.C. lyrwa u kham kren tang ia ka 
jingbdn ki nongwei ha sor Shyllong. Lada tang ia ka jingdie 
khyndew te, naduh ka snem 1973 ym lah shuh ban die ha 
ki Dkhar; hynrei ki aiii ki lah ban kylla; namarkata, ka 
jingpule ia kane ka poem ka dei ban pynphikir ia ki trai 
shnong ka ri Khasi. 


Ki fiNGKYLLI 

1. Thoh ia ka pasoh jong ka "Sor Shillong". 

2. Batai ia ka jinglong ka Shyllong kumba u B.C. Jyrwa 
u iohi ha ka snem 1971. bad shano kata ka jinglong 
kan lam ? 

3. Pyni nia ba kumba long haduh ka snem 1971 ym lah 
lait na kaba pdiang ia ki Dkhar ha Shyllong. 



H. W. Sten 


13. KA BUROM BA LA fAH 
Kitab I 


Ka jinglam phrang. Ka Kitab 1 jong Ka Burom Ba La fah 
ka don 571 lain. Ka long ka jingiathuh ia ka jaka shong ki 
ksuid hapoh ka jingsynshar u )om. La pynithuhda ki 
ksdid ba la ai kyrteng bad ia kiba la pyndon kam. La iathuh 
ruh ia ka dur-ka d4r bad jinglong jong ki. Baroh ki ksdid 
ba la ioh kyrteng ki don ki kamram ban trei, la ym ha kane 
ka kitib, hynrei ha kiwei pat. Kito ki ksuid ba kham 
rangbah ki tbit bha ha la ka kam ba ki nang. Kaba don kam 
ban buh jingkynmaw ka long ka jingpynkhreh u Jom ban 
hiar thma ia u briew. Wat la u briew um pat shim bynta ha 
ka Kit4b; dei ban iohi ba u long ka thong Jong ki ksuid. 
La pynpaw ia kata ha ka rukom barieh naduh ka lain ba> 
nyngkong kaba sdang, “Bu briew u tieng p}rrshah hukum u 
Blei.” la ka jingdon bynta u briew ha ka kam, la phawdr 
ruh ba u dei u jingthaw phylla, bad ka jaka jong u pat ka 
dei ka ri thymmai. Namar ba la ju bna ba kata ka dujok 
ka don khyndai pateng hiamra, ha kane ka kot ruh la 
pynbynta kumta hi, tang ba u nongthoh u ai kyrteng ia kita 
ki hiamra da ki jylla. Kane ka Kit4b ka pyni ba ki kam 
(action) ki sdang na ka jylla bakhyndai ne ka khet u Jom. 

La iathuh lyngkot ia ki mat ka poem ha "Ka Jingthir 
Nia"; hynrei khnang ba ki nongpulc kin iohi Ipa ia ka 
shynrong jong ka kitab, yn kdew kumne harum. 

1 . Ka daw ba u briew u shah jynjar ha ka pyrthei 
(laifi 1-13), 

2. Ka jingpan bdr ne jingkytpad u nongthoh ia ka 
Lyer ban pynlah ia u ban rwai halor ka phang ba 
u la jied. Ka phang ka long : ban rwai shaphang 
ka daw ba u briew u la hap na ka jingstik bad ban 
tip balei u Blei u kwah ban siew spah pat ia u. 
(lain 14-50) 

3. Ka jingpynithuh ia u ksitid rangbah (lain 51-91). 

4. Ka jingsdang ki kam ninar u Jom. La pynrung da 
u Basa bad ka Ramew ban long daw ia u Jom ban 
khih pisa. U bishar ia u Basa kat kum ka ain Nurok. 
U tip na ka Ramew shaphang ki khun u Blei ha 
ka pyrthei. U Jom u pynlait ia ka bad u pynkhreh 

, thma (laig 92-374). 

5. Ka dorbar pyrkhat thma ki ksuid (laiS 375-555). 

6. Ka jingsyier u nongthoh ioh ba ki ksuid kin poi 
sha pyrthei (lain 556-571). 

Haba pule ia ka poem, dei ban pule kumba kren, kata 
ban sangeh haduh ban da lap full stop. Kane ka dawa ban 
pule stet ha katto katne ki iaiii, bad suki pat ha ki katto 
katne. Da kaba leh kmnta, ki nongpule kin iohi ia ka speed 
ne jingstet ka rukom pyrkhat kam ki tyngshop-puron ba la 
pyndon kam ha kane ka poem. 

Wat la bun ki ksuid ba la fiiew kyrteng ha kane ka 
Kitab I ki dei kiba paw ha kiwei pat ki kot Khasi, u Ren 
te u dei u Bsein kumba la pyndon kam da u P.O. Gatphoh 
ha ka Sawdong ka Lyngwiar Dpei. Kan iarap ia ki non^iikai 
ban kham pule ia ka kum kine ki kot ba kin iohi hi da lade 
shwa ba kin iakren ha Mas shaphang kita ki ksuid Khasi : 
(1) Ka Kitab fingphawar, (2) Ka Kitab Siam KheOi ki 
Khasi, (3) V Mawpun Jingfip, (4) Ka NUun Khasi. 

KA JlNOBATAl 

Harum yn shu batai kat kum kite! ki hynriew bynta 
ba la phiah haneng. la ki jingpyni nia la shaniah ha ki nong- 
hikai ban leh. Lada ki nongpule ki kwah ia ka jingbatai 
bad ki nia, kin sngewbha ban pule ia ka kot ba la thoh da 
u Mawrang Singh Kharsyntiew kaba kyrteng, Ki Khyndai 
iylla. 

1. Ka IlNGJYNfAR U BRIEW 

Kat kum ka jingiathuh pateng ha ka ri jong ngi, ka daw 
bakongsan eh ba ki Khasi ki duh ia ka jingsuk bakynja 
blei ka long ba kita ki longshwa-manshwa ki la ryngkang 
ia ka hukum u Blei. Nyngkong eh ki khet ia kata ka jing- 
kieng ksiar kaba pyniasoh ia ka bneng bad ka khyndew. 
Kum ka bainong ia kata ka kam bymman, u Blei urn shym 
bteng shuh ia ka. Da kaba kiar ban iohi ia ka khmat jong 
u Blei, u briew u shah jynjar na kane ka pyrthei katba ki 
khun ki ksiew jong u ki nang roi. Kita kiba pyn jynjar ia u 
ki dei ka duk, ka pang, ka sngewsih bad ka khuslai ia kiba 
la pynsyriem kum ki briew (personified) ha kane ka kit^b. 
La pynlong ia ki kum ki nongshun jong u briew. 

Ha kine ki lain la buh shwa ia kaba u briew u tam 
sneng ia u Blei ym namar ba u nongthoh um tip ia kata; 
hynrei ba u pyndonkam ia ka jinglaitluid bakynja myllung 
lane poetic Usence khnang ba u briew un pdw nyngkong 
bad ban biang kata ka metre. Ka jingbthah ba u briew un 
shet shi shir ha ka jaka shi ser u khaw ka mih na ka jing- 
angndd u Blei ban pynim ia u briew. Kane ka jia hadien 
ba la dkut ka jingkieng ksiar. U Blei um kren U da lade 
ia kane ka aifi ka jingfan stem namar u phah da u Maai; aa 

uta u nonglam ktien ruh u shah pynshoi pynban ha ka 
tyngab ! Lada u nongthoh ia ka poem um tip Ipa ia kata ka 
puriskam un jin da la ai nia ba uta u Blei ha ka puriskam 
Khasi u hun ban shah ia u Ksuid ban leh katba u mon wat 
haba u iohi na bneng ba u briew um tip ei ei ia kaba u 
Masi u shah pynshoi. Namar ba u briew bapli ubym tip ia 
ka aih ka jingkoit jingkhiah u bam pih. bad na kata ka 
jingbam u la kylla duk, wan sa ki jingpang, ki jingsngewsih, 
ki jingkhuslai bun rukom ban pynjynjar ia u. Ynda u la poi 
ha ka kut lad. u shu tare hapoh badum. U nongthoh u pyn- 
dem ha kaba la ju iathuh pateng. kata, hadien ba u briew u 
la leh pap u ong ba ka “sngi ia ki ban jngoh ka sngew leh- 
rain.” Haba la sah hapoh badum. ki briew ki trei ki beng 
ruh khlem tip ia ka mon u Blei. Na kane ka bynta jong ka 
poem, ngi iohi ba u Blei u don ki khmat batyngshain bad 
u ieit ia u briew tang ba u briew um tip ia kata. 


2. Ka Jingkyrpad bad ka Phano 

II nongthoh ia ka poem um ngeit ba ki myllung ki don 
kam ia kata ka jingpyrsad mynsiem lane inspiration ban 
thoh poitri; hyntei ka dustur thaw epik ha ka pyrdiei ka 
dawa ba u myllung un da kyrpdd tynneng ha kano kano ka 
b6r kaba u hiew ba ka kham khlaih ban ia u. Uta u Jdm 
Milton ki English ubym donkam ia kata ka jingpyrsdd 
mynsiem ruh u hap bdd ia ka dustur pateng kaba ka pyrthei 
ka ioh na ki Greek. U nongthoh ia Ka Burom Be La Jah um 
pat lap ia uno uno u nongthaw epik ubym pyndon kam ia 
ka jingkyrpdd. te u hap bdd ia kata ka dustur. Ha kane ka 
bynta u donkam ia ka jingstet lane speed; hyniei um donkam 
ia ki Langthari ne ia ka Iyer Kyllang kiba iaid ban pynjot 
artat U jied da ka Iyer kata beh “jai jai'*; namar lada kata 

ka jingbeh ka stet palat, un ym lah kem shuh aiu ka kren 
ha u. Dei na kane ka jingkhang ba ngin rung sha ki khuin 
jong Ka Burom Ba la Jah. 

Ngi dei ruh ban tip bad sngewthuh bha ia ka phang 
pdeng jong ka kot, lym kumta ka jingpule jong ngi kan ieh 
ia ngi ha suih. U nongthoh u thmu ban Ieh ei ei ha kane ka 
poem. Na ka kot hi ngi iohi ba u kwah ban “iathuh bale! 
u Trai Nongthaw/U kwah Thawlang Yawbei jong ngi ban 
im”. Kane ka mut ba u pdiang ba ka longbriew-manbriew 
ka la hiar ddr katta katta; ka mut ruh ba u kwah ban tip 
ia ka dlw ka jinghap kyrdan jong ki. Namar kata ka daw 
u kwah ban tip na kata ka lycr (ka rukom im ki briew ka 
juk mynta) “kumno ki hap” na ka burom ba ki la ioh ban 
thiah miet ha bneng. Kane ka dei ka phang pdeng jong ka 
poem. Ki bynta bad ki lain ba bud ki thew ban wad ia ka 
jubab ia ki jingkylli jong u. 

Don khyndiat kaba dei ban iapulc. Shwa ba u nongthoh 
un iathuh ia kaba u kwah ban tip na kata ka Iyer, u da ai 
nia ba dei kaba kum kata hi ka Iyer (ka jinglong jong ka 
jaka) kaba pynlong ia ki "Puri hok, ki puri khuid” ban 
rwai ha khet u Blei ha ka jingialam u angel rangbah 
(Gabriel), bad lada u Blei u shah ia ki ban rwai; um wit leda 
ma u ruh un rwai shaphang la ka ri bad ka jait bynriew. 
Kane ka long tang ka jingai nia u nongthoh. Ngi iohi ruh ba 
u nongthoh u la pynrit ia lade haba u kyrpad da kaba ong 
ba u long tang u "Rangli”. Kane ka dei ka kyntien kaba 
pew bun sien ha ka poem. Tip keih lada ka jinglong ran^i 
ka trei bad sah ha u un leit ioh tyngka nangno ban $hon 
kot 1 Ha ka jingshisha u la pynmih bun ki kot ahwa ba un 
ahon ia Ka Burom Ba La Jah, Ka dawa ba u angew rani^ 

ia lade ka long ba ym pat don kawei rub ka epik ha ka 
ktien Khasi wat lada ka histori ka poitri Khan ka la dap 
palat ia ka shi spah snem ha ka 1980. 

Ki lain 37-39 ki kten shai ia ka jingthmu u nongduA. 
U tip shai ba u long u nongthaw epik banyngkong eh ha ka 
ktien Khasi, bad u da iathuh ba kane ka poem ka 
dei ka dur bad sur thymmai ba ym pat don ba thoh ha ka 
ktien Khasi. Ki lum Mangkashang ki long ki lum bajrong tarn 
ha ka pyrthei; bad u sngewthuh ba u la ndd khyllah ban 
thew ban poi sha kliar ka n4m kum u poet. Ka shong ha ki 
para myllung jong u ban wan rah da kaba kham khraw 
ban ia ka epik lada don. Haba u rwai ba ka phang jong ka 
jingrwai ka jrong palat, bad ba u briew um pei phang, um 
da mut eh ia lede shi met; namar kumba shait kren ki jong 
u Prof. R.S. Lyngdoh bad bah Sevan L. Swer u nongAaw 
ia ka Burom Ba La Jah u iasyriem ia u myllung ba la khlad, 
u F.M. Pugh ha kata ba u tip ia kaba u leb bad u da mang 
bha ia ki jingjia ter ter lane plot. Tang kawei kaba ngi iohi 
hangto ka long ba u nongthcrfi u phohsniew da peit ba yn 
don kiwei pat ki myllung kiban bteng ia ka kam thaw epik, 
bad kata ruh, da ka jingkyrmen baskhem namar u kwah ba 
“shrah baiar kan long lyngkha seisoh." 

3. Ka fiNCPYNITHUH IA U KSUID 

la ka Nurok ne Myngkoi la synshar da u Ksdid rang^ah 
uba kyrteng u Jom Rekha. Une u ksuid u lab ban shim ia ka 
dur ba kum ki briew haba u mon ban p4w kumta. U nong- 
thoh u ai jingmut ba ki briew ki lah ban fadii ia u Jom ha 
ka lit lada ki leit peit kloi ha ka khyllipmat ba ki pyrkhat ia 
ka kam khwan lalot, ne haba ki bitar hmo iano, ne haba 
ki kwah ban long hdi duh ha pyrthei barit jong ki khkm 

long tdraig ei ei lada kiwei kiba nang ba tip ia ki kam 
kim iirap. Kiba kum kita ki jinglong ia kiba u nongthdi u 
ijli ki dei ki jinglong u Jom. Ki nongpule kin kynmaw ia 
kawei hangne. U nongthoh ia ka poem um ju kren shaphang 
kano kano ka phang ia kaba um lah ban leh janai. Lada 
uno uno uba lah ban leh, bad um leh, u dei ban mareh kloi 
sha ka lit ban iohi ia ka dur u Jom. Kane ka shai ba u belli 
ia ka jingjaituh bad kaba leh batip. 

Uta u Jom u shtin bha ia u Blei. Kane ka mut ba um 
ju sngewbha ia uno uno uba leh rit ia lade. U Jom um lah 
ban jop ia ki briew lada u leh khraw; namarkata, u paw ha 
ka dur lui lui. U long u kpa, bad u syiem ki ksuid baroh. 
Ka jingai rong ia ki ksuid la ki bajymgam ne baiong kam 
pher, ka long tang ban phaw6r ba ka rong ruh ka kren 
briew. Hd kata ka niamra ba ngi lap ia u, u Jom u synshar 
laitlan (ym dei tang laitluid ruh) marwei; kam dei ka jylla 
synshar paidbah. Ka mut pat ba ka mon marwei ka dang 
lah hi ha kum kata ka khep. La iatliuh shaphang kata ka 
jaka ba u thaw khet kumne : 

Ka long ahor pung ktieh ba kjit shapoh 
Kynja ar kjat bym don thapniang ban her. 

Nangto u nongthoh u pun jingkieng sha ka jingsdang ki 
kam u Jom. 

4. Ki kam runar u Jom 

Kane ka dei ka bynta bajrong tarn ha ka Kitab I; 
hynrei yn ialeh ban buh tang ia ki mat. 

Ha kaba wdd ban lap ia ki kam u Jom, ki nongpule kin 
iohi nih fcham ahai ia ka dur Jong u ban ia kaba u paw ha 

ki laiii ba la dep batai. Ngin peit ia ka dur bad ki kam 
lyngba ki khmat u Basa bad ka Ramew. la kine ar ngut don 
kiba niew kum ki blei; don ruh kiba fiiew ba ki dei ki 
ksdid. Hanghe la pyndon kam ia ki tang kum ka lad ban 
pynpaw ia ki kam u ksdid. Ngi tip kham hadien ba ki long 
ki shakri ia ki khun u Blei, kata ia ki briew (11. 236*37). 
Kane ka' dei ruh ka jingpyrkhat u nongthoh. Kine ki ju laid 
kai kylleng ha ka Tlang, namar ym ju don phlang ba mih 
thymmai ha kane ka por. la kane pat u nongthoh u ring 
nia hi na ka jingiathuh ki Khasi ba ka Ramew ka pynkytsoi 
ia u symbii u m4i bad ka bsa ia ka khyndew kumba ai dud 
ia ki khunlung. Kaba ngi dei ban kham iakhmih ka long 
ia ki kam uta u ksuid. 

Mar iaiohi ia u Basa bad ka Ramew, u )om u^pyrta na 
la ka khet mawleih ban tip mano ba wan sha ka jylla jong 
u. Ka Ramew ka iohi ia ka shyntur uta u Ksdid ba ka hefa 
kat ka krem pubon. Ka iohi de ia ki bniat baheh kat u sdie 
bad katba ka nang niew, katta ki nang bun. Ka jingheh ka 
ka met jong u )om kat kum ka jingantad u Basa ka long 
kat u lu*n Tiniang uba don ha ka elaka u Daloi Raliang. 
Ki tmaiii jong u ki idler na ki tmain briew; namar u nong- 
thoh u ia pynngiew ia ki nongpule da kaba buh tmaifi ha u 
)om da ki speh dingkhied kiba riew khriaw khriaw. « U 
nongthoh u la pyndonkam da kata ka hyperbole lane ka 
jingkren pynheh palat ha kaba batai ia ka dur u Jom katban 
ong ba kawei pa kawei ka khmat jong u ka heh kat ka 
nan Thadlaskeih. Ki thapniang ruh ka heh kat ban kah sngi 
ia ka dujok kumba kah ki palam long ia ka pyrthei. Ki kjat 
u Jom ki jrong haduh 300 pruh, bad u don jin lai ^Ui ki 
mat khohaiew. Ki nongpule km leh bha ban l^lli na kiba 



Ka Burom BA LA Jam 


125 


la san ioh don shisha kum uta u jingthaw hangno re hangno 
ha ki snem ba la leit. Ki khohwah uta u Ksuid rangbah pat 
ki ksah bad jwat kat ka jri. Ngim kwah ban kylli ia u myl- 
lung la u la mid ne em ia kita ki khohwah, namarba kat u 
ksuid hi te u la dei ban ioh ka met kaba kham pher. Pynban 
lah ban pyrlchat ba ki mushi ki ju iatoh ia ka jingneh siem 
ki tyre kali lada buh ia ki hapoh ki juti. 

Namar ba u fom u dei u syiem ki ksdid u tang shu 
hukum ia kaba u kwah batoh dei ban leh. Ka hukum jong 
u haba u kwah ba ia ka Ramew bad u Basa dei ban pynpoi 
ha khmat jong u ka long ba ki ksuid baroh kin leh ia la ki 
kamram. Na baroh ki ksuid, mih shwa ka Puri kaba don ki 
shympriah kjat kiba phai sha khongdong bad ki khongdong 
jat ki phai sha khmat. Ka Puri ka iathuh ba lada ka ktah 
iano iano uta u jingthaw (briew) un king ka khlieh, un 
lamwir bad kren ruma. U Rih pat u iathuh ba un tang shu 
ktah ma u, ki nongshun kin khriat, ka snieh kan stem kum 
u shynrai bad ki mat khohsiew, mat kti bad baroh ki mat 
ha ka met kin khynniuh. U Jom u shu sngap khlem phai 
ktien. U wdd ia u Ren, u myntri rangbah jong u. U Ren u 
dei u kynja thlen ba la iathuh da u Primrose Gatphoh. 
Tang shu wan uta, u Jom u phah tin ia u Basa bad ka 
Ramew tang da ka jingring mynsiem. Ynda baroh ki ksuid 
ba don ha ka jylla bakhyndai ki la iapoi sha ka dorbar. u 
Jom u la bishar ia kita ki amgut shi tnga. Khlem don ba 
mudui ruh ka biang ban bishar ia ki namar ka kam tap 
pdd ka paw lut ha bardi. Shwa ban bishar, u Jom u la batai 
ia ka aih banyngkong eh ba ngi lap ha kane ka poem : 

Men kren ka hok men duh ka iok mynta; 

Men kren ka thok, ma ka ia me kan duh. 

Kaba kum kane ka long ka aifi khyllah bad ka lah ban 
trei kam tang ha ka jaka shong ki ksuid. Kat kaba leh u 
barit bdr la ka bade! ne balait un ioh da ka duh nong suda. 
U ksdid u la sniew palat ban pynmih ia kum kata ka ain I 
hynrei u del u tyngshop na uba ngim lah ban khmih lynti 
ban ioh jingbha ei ei ruh. U Basa uba kham sian ban ia u 
briew ruh u pynpaw ia ka jingkyndit bakhraw ban shah 
bishar da kum kata ka aiii. 

Ha ka jubdb u Basa, uba phla ba u dei tang u shakri 
ia ki khun u Blei, u nongthoh u ai ksai ia kaban jia ha kiwei 
pat ki Kitab kaba lah ban ktah ia u Jom hi. U Basa u ong 
ba “Arsap arphong shi slera kam lah synshar”; ka mut ba 
ha kata ka ri thymmai ba dang khuid ju don ka ioh nong 
bad ka duh nong de. Lada kitei ki kyntien u Basa ki don 
ei ei ban kdew, ngi khmih lynti ban iakynduh ia u Jom ha 
ka kitab bakhatduh. 

la une u Basa la ai dur kum u tyngshop uba len ia 
lade : u kham jied ia ka jingiap ban ia kaba die ia ka jing- 
shisha ha ka jaka kabym pdiang ia ka. La shop ia u na 
dujok namar kata ka jaka kam iadei dur bad u. Ngim sngew 
synei ia u namar u la lait na dujok : kam pher ei ei la u lait 
hi da ka jingleh la jong ne da kaba la beh ia u da ka bor 
ksdid. Hadien kane ka jingjia ngim tip ei ei shuh shaphang 
jong u. Tang khyndiat laifi na ka jingkren ka Ramew ka 
biang ban iohi ba u nongthoh um mut ban pyniaid kam ia 
u Basa ha ki bynta ba dang sah jong ka poem : 

“Lynti to wad ma phi, lehse Basa 
Katta la poi shata, ma nga hangne 
Da aifi Myngkoi ia nga phi teh phi khum” 

Oaifi 327-29) 

Lada shim ksai nangne lah ban sngewthuh ba u Basa u la 
leit shakri biang ia kita ki khun u Blei ha ri thymmai. 

Da ki buit shalak jong u, u Jom u la tip shaphang kata 
ka ri thymmai (pej 11-12). Ynda u la tip kumta, u phah 
noh ia ka Ramew ruh; hynrei la ap ia ka ha khyrdop da 
u Ryngkew. Ha ka puriskam bashisha kane ka jingiathuh 
ka lah ban ph6r: hynrei u nongthaw poitri u pyndon kam 
ia ka jinglaitldid. Ia ka jingtip ba u Ryngkew u shong 
kurim ia ka Ramew la shim na ka kot ba thoh bad pynmih 
da u Kcny Nongbsah Pyrtuh, Myntri ka hima Mylliem. U 
|om, ngi iohi, um kwah kern tnga ia ka Ramew. U kw.nh 
tang ia ka jingtip shaphang ki briew ha pyrthei bad u 
w^d haduh ban da ioh tang ia kata hi ka jingtip. Wat ta u 
sniew katno katno ruh, haba u ioh nong u Jom u leh bha 
ia ka Ramew. U da phah ba ki ksuid kin ai um bad dud ia 
ka ha khyrdop shwa ban pynlait ia ka sha b^r. 

Naduh ba u tip ia kata ka jaka badon briew u Jom u la 
sngewbha shibun; ki paid ksuid ruh ki kmen. Kane ka 
paw na kaba ki iasum jhulum ha pung. 

5. Ka dorbar ki ksOid 

Wat la u Jom u long u lah duh ha ka Myngkoi bad u 
tip ba kaba u thrau ba kan long beit, u da kwah hi ban 
sngap aiu kiwei pat ki nongshong shnong ka dujok kin 
ong, Ngi dei ban kynmaw ba um ju pyni nia da lade hi. U 
shu pynpaw tang ia kaba u thmu bad angndd ban kot. Um 
ju iapyrshah ruh ia kano kano ka nia. Ka kam ba u buh ha 
khmat ka dorbar ka long ban hiar thma ia ka ri thymmai. 
Namar ba u la kyrkieh eh, wn tip shuh ia ka thngan ka sUaiig 
nih : baroh ki jingmut jingpyrichat jong u ki her dia kata 

ka ri. Tang ban kot sha kaba la thmu, urn salia ban leh hi 
ia ka kam la kaba lah ban leh da kiwei pat ruh. U pyrta 
dorbar hi qm u. Baroh ki la iapoi, bad u Ren uba synshar ia 
ka jylia pdeng ruh u la wan poi biang, bad katba ym pat 
wan ma u, ka dorbar ruh kam long sdang. 

Shwa ban sdang ka kren dorbar, u Jom u la leh kambah. 
U shu kren te ka ting dulan paki, ka khet ban shong bad ki 
jingpynthaba ia ka jaka shong dorbar ki la mih la ka mih 
hi : hynrei jait ba ka dei ka jaka shong dorbar ki ksdid te 
u nongthoh u don ei ei ban pynph^r. U rwai kumne de : 

Bluit ieng ka jri, neng neng ki thid ki khih 
Ki par kumbsein wad bim shane shatai 

Bad khrek bad khrek phymai thaba ka khet, 

Ki wieh rah ksuit na sad bad ^iangbading 
Rong khlur ki ai 

Ki dur bangiew ki paw ha kitei ki lain da ka jingkhih ki 
thid jri bad ka jingher ki wieh rah ksuit. Hangne te ka 
Sarong ka ktah ia u Jom khyndiat bad u sngew Ipa ba u la 
long u nongjop khlem pat sdang ia ka thma ruh. Wat la u 
khot ia baroh ban iapyni jingmut, ka jinglong iah duh ka 
paw na kaba u lam khmat ba *'Shi bor shi buit ngin rai 
tylli hajuh”. 

Kiba iakren ha ka dorbar dei u Ren, ka Pap, ka Jingiap. 
ka Riangriang bad Tapbalong. Kim kren kumjuh; hynni 
baroh ki iathuh ia kaba kin leh ba kiwei pat kim lah ban 
leh. Ngin iakhmih ia kane ka jingshisha khyndiat. U Ren 
u iathuh ba u lah ban puh bad ngdid khlem ktha; bad 
lada ti briew u heh pat un thaifi bad sympat haduh ba ki 
shyieng kin jem ba un shu ngdid suk. Ka Pap ka woh nia 

shwa ia u Ren ka da pyni ba um lah ban nguid lut namar 
ynda u la kdang um lah laid shuh bad suki suki '*kin 
ngdid pynban ia u.” Ka pap te ki iathuh ba kan ym leh 
bdr kum u Ren; kan phon ia baroh kiba iakynduh ia ka. 
bad suki kan i&n ia ki sha dujok. Ka jingsaipng jong ka ka 
paw ha kaba kdb ban phon ia ki *'kynja blei'* de : 

*'Ngan tern da sur bun shoh tyndep ngur ngur. 
Ngan kynoi de hangne ha pneh basyaid, 

Ngan khem ki kti ki kjat, ngan ai dawai, 

Baroh ki blei kin klet la jinglong khuid/* 

Ka Pap ka kren kum kaba nang ban tern ia ki sur 
bamgai kat ban pynshoh samthiah ia ki briew ha pneh jong 
ka kumba samthiah u Samson ha pneh ka Delilah. Kum ka 
aktres ruh ka da kdew ha la ka pneh haba ka kren. Kam 
kular ban ialeh da ka b6r; hynrei da ka jingieit suda ! tang 
ba ngi syier shibun ia kata ka kam babha jong ka 
namar wei ba ka la khem ia ki kti» kita ki kti kin kloi ban 
kynrup ia kaei kaei kaban pynmyntoi ia u briew kat ban 
klet ia u Blei bad ia ki para briew; ki kjat ba la shah khem 
ruh kin lam hi sha ki jaka ki bym iadei dur shuh bad ka 
jinglong khdid. Nangta, ngi sngew ba ka dei ka kynja 
doktor aiu re ba ka kular ban ai dawai ia kita ki briew. Ki 
dawai ka Pap ki kynthup ia baroh ki jingdih bapynbuaid 
kum ka kidd, u kynja, ka aphin bad kiwei. Ki losg Id dawai 
basuk eh ban ioh tang lada ka pla ka sngfiid. Ki blei, ne 
kynja blei, ne jingthaw phylla ki dei ki briew. 

Ka jingkien ka Jins^ap ka iasyriem bad ka jong u Ren. 
Ka ruh ka mahdm ban leh da ka bor suda. Ka ong ba kan 
khyrwait, kan khniot na ryndang haduh ban da dkut myn- 
siem, bad ka met pat kan pyut. Hyniei ka mynjur bad ka 

Q 

Pap ba del ban da phah syntiat ia kita ki jingthaw phylla 
ban tip hangno ka jingtlot jong ki ka shong. Hangne pat ngi 
iohi khyndiat kaba u nongthoh u pynhiar ddr ia u Jom. 
Haba ki ksuid ki la nim blei syndcm ia u. bad ki la ai ndm 
ia u kum u Donlut, Tiplut, Daplut, Poilut. Lahlut rub u 
Jom urn long satia kumta lada u pdiang ba don kam ban 
da phah syntiat ia kita ki briew. 

Ka ftiangriang bad ka Thapbalong ki iakren lang ha 
kajuh ka por kumba kren ki khoros ha ka drama ki Greek. 
Kine ki kular ban pynkyllut ia ki shkor jong ki nongshun. 
Lada ki shkor briew ki kyllut da ka jingktah ki ksdid, kim 
treh shuh ban sngap ia kano kano ka khubor ne jinghikai 
babha. Kine ki pyni nia de ba ym dei ban shu rai khlem 
da iohi ne ban shu kren don bor bad laitluid ia ka ktien 
namar ka \y6t ka lah ban rah khubor sha ki nongshun. 

Wa lada ngi lap ia ka \y€t ba ka long ka b6r ia u nong- 
thoh, ka shu paw tang teng teng ha kane ka poem. Ka 
jingkdew sha ka Iyer Pyrem ka iathuh ruh ia ki nongpule 
ia ka atom ba la thaw ia ka poem. U Jom ruh u kdew sha 
ka ly6r kaba lah ban pynkylla dur ia ki ksuid. la ka jing- 
stet ka jingiaid lynti ki ksdid, ngim artatien shuh namar 
kin h^ ha ka ly£r phylla. 

Ka jingkren-pynwai dorbar u Jom ka paw ba u la sngap 
ia bardi ki nia ba la pyni da ki nongkren, khamtam ia ki 
jong ka Pap namar u aneng, "Da ktien baeh bakhor kyn- 
maw wat kren." Ka hukum ba u ai khatduh ha kane ka 
Kitab I ka long kumne : 

"To ieng uba don kjat, to par pylltip 
Uba dm lqx)h. to siang uba don sner; 

To long kum Labadur uba thyUi. 

To her ba jingleit khntih hima kan sdang." 

Ki lain ki don ka khubor. Ki pyni ba u Jom u kwah ia 
baroh ban iamih noh. Ki iathuh ruh ba u peit sha u Ren 
ubym dOn kjat uba dei ban par pyllup lymda u la hukum 
shwa ba baroh kin latoh tbapniang. 

6. Ka JiNGSYlER u Nongth(»] 

Ka dorbar ki ksuid ka la wai; baroh ki la iah6r haduh 
ba la dum sa ka suih. Ki ksiiid ki jah sha lyndct u lyoh 
barben. U nongthoh u iohsngcw sa tang ka jingsawa ha 
kata ka khyllipmat. Ki shkur jong u ki pah hiangkynjah 
haba u sngap ia ka jingwin ka suih. U pynkut ia ka Kitab 
da ka jingsyier mynsiem ioh ba kita ki ksuid kin poi sha 
ka pyrthei ban leh ia kito ki kam baroh ba ki la khlei ha 
dorbar kat ban pynkylla khongpong khongdeh sa ia ki sngi 
bad ki snem. Ha kaba pynkut ia ka kitab, u nongthoh u ieh 
ia ki nongpule ha ka jingkwah tip ia kaba ki ksuid kin leh 
hadien kane; tang ba u la pynpci phang ruh ba ka poem 
ka long ka bajrong. 

Lynti ban jrong ka iaid katto la shai, 

Ki kam raiot Nurok baroh kin roi 
Ha khrum, ka suih, bad shano ma kin poi . 


Ki Jingpynshai 

1- Sha kliar ki Mangkashang nga thew ban h^r 
Ha dur bad sur bym pat ju rwai mynnor 
Ha ktien la jong. (laih 29-31) 

la ki Idm Himalaya la tip ha ri Khasi-Pnar kum ki 
Makashang ne Mangkashang. Ki dei ki lum bajrong tarn 
ha ka pyrthei. U nongthoh um pat ju poi sha kliar kitei ki 
Idm; hynrei ka jingjrong jong ki kam don ei ei ban leh ha 
kane ka poem namar la pyndon kam ia ka tang ban ai ksai 
ba ka jingthmu jong u nongthoh ka long ban thoh ia ka 
poem bajrong tarn, bad da kaba leh kumta ban pynlong ia 
ka, ka poem bakhraw tam, tat haduh ban mih da kiwei 
pat ki epik kiba shim ia ki phang pdeng ba kham khraw 
ban ia kaba u la jied hangne, kata ka mut. ka phang kaba 
iadei lut bad Khynriam, Pnar, Bhoi bad War - kaba lah 
ban pyniadei ruh bad kiwei pat ki jait bynriew. 

Ka dur bad sur ki don ei ei ban iathuh ia ki nongpule. 
Shwa ia ka snem 1980, ym pat don epik ha ka ktien jong 
ngi. U Soso Tham uba la bet ia ki symbai um shym kot sha 
ka kyrdan epik poet. La une u nongthoh ia Ka Burom Ba 
La Jah un pyndep ia ka poem ne un ieh ha shiteng kumba 
ieh u John Keats ia ka Hyperion, ka por kan sa iathuh hi; 
hynrei kiba pule kum ka allegory te ka la kut ha ka Kitab 
II, kata, lada ki nongpule ki iohi kumba iohi u I.M. Simon 
ba don ha ka kot ka allegory de. 

To keih yn iapeit ia kata ka dur shwa. Ki nonghikai ha 
ki klass ba kham halor kin ong ba ka dur te ka la shai Ipa. 
Ym don dkhot ha ka poem. Ym lah ban rwai ia ka bad ki 
sur kiba kumno kumno nanuir ba ki full stop kim iahap 
kumjuh. Ka leit long kumta namar ba ka shong pat ha ka 
sur ia kaba yn sa pynshai harum. Nalor kane, u nongthoh 
u la pyndon kam ia ki dustur thaw epik baroh wat lada um 
iamynjur bad katto katne na ki. la kita ki dustur ruh lah 
ban pyni; ka epik te ka la sdang ha mar shiteng ki jingjia. 

ka lah ruh ban long ha mar shiteng jong ka khana nangta 
ynda la dep ki dustur, sa sdang biang naduh ka mat ba u 
nongthoh u kwah ban sdang. Nangta wan sa ka jingkyrpid 
ne invocation bad ka jingiathuh bashai ia ka phang pdeng; 
bad kaba hiew kyrteng ia ki tyngshop-puron ha ka rukom 
ba ki shipai ki leh, kata na u rangbah duh haduh kiba 
kham duna ka jinglong rangbah ne nongialeh bad kaba 
batai ia ka jinglong jong ki. Ha kane ka Kitdb u nongthoh 
u la bniah bha ha ka jingbatai ia ka dur bad jingnang- 
jingtip jong ki ksuid ba un sa pyndon kam ha ka thma kat 
haduh ba kiba pule da ka jingsngewthuh kin ym klet shuh 
ia ki ksdid ba u la ai kam ban leh. (Ia kiwei pat ki mat, la 
batai da u I.M. Simon ha ki sla ba sha khmat jong ka kot). 


Ka sur pat kam mut ia ka jingkynud jingrwai. La iathuh 
ha neng ba ym lah ban rwai ia kane ka poem. Ka jingmut 
ka long ka babeit. Ka sur ka mut kumne : (i) kawei ka 
jingjia ka bdd ia kawei pat, khlem da ioh daw ban kylli 
kumno ka jia; (ii) ka jingbteng ia ka jingpule khlem sangeh 
ha ka bakut ka lain lymda poi ha u dak sangeh khatduh; 
(iii) dei ban pule kat kum ka jingbuh dak sangeh bad kat 
kum ka jingai ksai na ki lain jong ka poem. Ka sur kten 
ruh kum ka kyrdan ba u nongthoh u ai ia ki ksdid: lada ki 
pyndem, ka sur kren ruh ka rit; lada ki kren ia kaba ki 
nang bha, ka sur ruh ka heh. Hangne te ka dawa ia ka 
jingnang pule. 

2. Ki dak kynriang ne ittdics kat haba ki paw ha ka 
Kitib I ki pyni ba ki kyntien ba mih ki dei na ki mawsawa 
ha ki krem ka dujok, bad ia ka sawa ba mih na ki ksdid 
la na ka shyntur ne na ki dkhot met jong ki. 

3. Nangtei ban khmih mano ba shlin wei briew 
Ban trei minot, mano kyrteng u Bid 
Ba n4m bym tieng ioh paw ka tlot ka swai. 

(U. 64-66) 

La buh ia kite! ki laiil ban nang pynp4w shuh shuh ia 
ka jingangnud u ksuid ban synshar marwei ia ka pyrthei 
bafoh. Ka mut ba u fom u tbrang u threw ban iohi ia ka 
sngi ha kaba baroh ki jingthdw kin mane ia u, bad kin nim 
tang ia ka kyrteng jong u. Ki Iain ki kynthup ia ka snap 
kren bein Blei bad ia ka jinglong ba kwah ba ka pyrthei 
kan klet noh ia u Blei. U nongthoh um kwah ban leh 
kumta; hynrei u ai ia katei ka jinglong bakhwan burom 
ha u Tom, u syiem ki ksuid, ban pynkhreh ia u ba un ia- 
kynduh ia u briew ne ia u Blei ha ki Kitdb bahadien. 

Kine ki lain ki batai ia ka jinglong u Ksdid. Lada u 
briew u trei minot ha ka kam marwei haba iadon kiwei 
pat ki para nongtrei, ka jingpynshoi kan rung ha u kat ban 
pyrkhat ba kaba u leh ka bakla shibun ba u minot marwei 
ia kaba dei ban iatrei lang. Lada don mano mano ba ju 
6d : “balei ngan trei shitcmi marwei na ka bynta baroh” u 
nongthoh ia ka poem u batai ba kata ka dei ka jingpynshoi 
ba wan na u Jom, u ksuid ne u Soitan; kaba phylla ka 
long ba u la kren Ipa, ba lada ubym tip u leh batip banang 
ruh u dei ban march sha ka fit, kata ka biang ia ngi Id 
nongpule ban sngewthuh ia ka seng pyrkhat u nongthoh. 

Ka long ka kamram jong u briew ban phai sha u Blei: 
ban ai nguh haba u ioh jingkyrkhu. ban p6n jingiarap haba 
u don kam hynrei ha ka jinghikai shong tynrai u Jom ha 
kite! ki l«ii, uno uno aba leh kumta u del u batlot-baswol; 
ubym don tyrpeng. bad uba kwah tang ka ioh d soda 

khlem da pynwit ia kiwei ne pynmih syep ia lade. Uba 
deng ban mane Blei, bad ban ai burom ia u Blei ha khmat 
ki para briew u dei u bakhlaih kat kum ka aih u Jom ! 
Kane ka dei kawei pat ka ain dujok. Lada don kum uta u 
briew ka mut ba ii nongthoh u hiew ia u ba u len ia u Blei 
ha khmat ki para lok jong u. 

4 Ynda ha kjat ki khmat Basa ki kot 

Ki dum ban i khongdong sha khmat ki phai. 

(lain 138-39) 

Lada dei ia kano kano ka briew. u nongthoh un jin da 
ai dur ia ki sla jat da kumwei oat; hynrei ia ka ksdid um 
ba kum ka Puri, bad kaban iarap ruh ha ka thma pyrshah 
ia u briew; um sngew dei ban pynphong pansngiat ia kata 
ka jingbha briew. Kumta, hadien ba u la ai ia ka da ka dur 
ba sngewthiang, u pynkut da ka jingsngew khohhioh. Ki 
khot ia kum kane da ka anti-climax ne ka kut khongpong. 
Don hi ruh kiba iathuh ba ki khongdong ki Boit bad puri 
um ki phai sha khmat. U nongthoh u iohsngew ia kane na 
ki katto katne ngut ki rangbah baproh jabieng ka ri Pnar. 

5.) Ba dei ki kynja blei ba mih kyrpang 

Ba briew hadien kin n4m, kin nguh kin dem. 

(laifi 208-209) 

Ka jingmut ha kite! ki laifi ka long ba la u Basa bad 
ka Ramew ki shakri ia ki briew naduh basdang, kan poi 
ka pcxr ba yn don sa ki ban mane blei ia ki, kata kiba ai 
jiogkfiia ne jingdawai ha ki. La ka lah ban long ne em, 
kam dei ban pynshitom jingmut ia ki non^ule namar ia 
kum kane ka buit thaw poitri n|^ khot ka vision ne ka 
jingiohi mgti ki nongthaw poitri. 

6. Thapniang um don pynban kumno u hdr 
Shano un poi, Ramew ban tip kam lah. 

(laiii 235-56) 

Kat haba u nongthoh u pule shaphang u Basa bad ka 
Ramew um lap hangno hangno ba ki don thapniang. Mynta 
haba u Basa u la don ha ka ktl u )om, um lah ban leh el el 
ruh. La pynh^r la u da ka bor ksdid. Ka del kawei na ki 
kam bah u )om ha kane ka kitib. Haba u nongthoh u rwai 
ba ka Ramew kam lah tip shuh shano u Basa u poi, u mut 
khnang ban kdew Ipa ba un ym pyndonkam shuh ia u Basa 
ha ki kitdb bad ki jingjia babud. Haba ki nongthaw poitri 
bad nongthaw novel ki kwah ban weng ia uno uno u tyng- 
shop, ki ju pynjah da kum kine ki daw, lane pyniap noh ia 
ki. Hangno la shu pynsakma ia u Basa, bad kata rah, tang 
na ka jingtip u [om. 

7. "Ka thok bad kam riewshlur ia phi kam dei, 
Ummat-umpung iapler-iapang, shida 
Bad khdid: kita hi kein ia kynthei briew.” 

(lain 274-76) 

Ki lain ki pynpaw ia ka jingsian u Jom ban khroh ia ka 
Ramew. U la iohi Ipa ba ka iam; te khnang ban ioh ksai 
na ka. u kular ba kan suk kan sain hadien. U la pynkhlein 
rah ba ka dei ka bahok bad ka sang ban thok. Namar ba 
ka dei ka bahok ha la ka jinglong kynthei ka la klet shisha 
ia ka aid ka ri Myngkoi ba u Jom u la iathuh ha u Basa. U 
Jom u batai kumno ki kynthei ki dei ban long: kim dei ban 
thok ne leh shldr. Ki dei ban shu iam. ban lapler haba ki 
tieng ne kyndit, ban long ki bashida bad khuid ha ka 
jingpyrkhat. U Ksdid u la riam haduh katta, bad ngi pyr- 
khat hangno shuh ka Ramew kan shan I Haba bud ia ka 

jingjia kham hanim ia kite! ki laifi, ngi iohi kumba iohi u 
IH. Simon (p. iv) kumno u Jom u kylla Herod kat ban 
kular ban mane syiem ia kita ki jingthaw phylla. 

Kitei ki Iain ha ka jingshisha ki pynsawa ia kaba u 
Aristotle ki Greek u batai ia ka dur bad jinglong ki kynthei 
ha ka drama. Uta u riewstid u thoh kumne : 

Even a woman may be good, and also a slave; though 
a woman may be said to be an inferior being, and the slave 
quite worthless. The second thing to aim at is propriety. 
There is u type of manly valour, but valour in a woman, 
or unscrupulous cleverness, is inappropriate. 

(Poetics, Ch. XV) 

Ha ki juk barim bajah ka lah ban long kumta mynba 
ka bor met ka dang korddr shibun; hynrei ha kine ki sngi 
ha kiba ka bor jabieng bad jingstid briew ka la roi, ban 
ong ba ka kynthei kam bit ban leh shlur bad kam nang 
ban leh sianti te kam iahdp shuh (kum kata ka nia dei ka 
jong u Jom). 

8. Ha ri jingthaw phylla kynthei kim shlan 

Ka ang pynhieng ryndang hapdeng shynrang, 

Ha ri Nurok baroh ki kren shar shar, 

Kynthei baroh ki kynih larryngkuh. (lain 456-59) 

Haba buh beit kumba thoh prous kitei ki lain ki mut 
kumne: ha ka pyrthei Khasi hyndai, ki kynthei kim ju kren 
dorbar lane leh kyrtong ia lade, katba ha dujok pat ki kren 
kum ki shynrang hi. 

U nongthdi u la pyndon kam ia ka rukom kren pynbeh 
lane hyperboie haba u rwai ba ki kynthei dujok ki “pyn- 
hieng ryndang" tang ban beifi ia kata ka dustur ki kadid; 

namar man ba kten ka kynja ks(iid kyntfaei, lait nob ka 
Jingiap, ki da pyndem ha khmat u Jom. Kliuma ki Khasi te 
ki ju khein ba kam bha ba ka kynthei kan kynih namar 
lada ka long kumta ka pyrthei ruh kan sa kylla khongpong. 
Lada ha ri Khasi mynta la don kiba kum kita ki kynthei, 
kata, ka pyrthei ka la syriem Ipa ia ka Myngkoi u fom ! 

9. Mano ba tip khlem sngew 

Da shkor, khlem i da khmat, khlem ioh ban tba I 

U nongthoh u shah ia ki nongpule ban tip khyndiat ia 
ka seng pyrkhat ne philosophy jong u kaba u bat ha ka 
poem baroh kawei, Ka jingtip ka rung ha ka jingmut u 
briew na ka jingiohsngew. Lada u briew u kyllut pat, u ioh 
jingtip na kaba iohi da ki khmat; hynrei lada n leit sniew 
hok ban matlah bad kyllut ha kajuh ka por, un tip tang da 
kaba tba ne ktah iano iano ne ia kaei kaei. Ha ubym duna 
la ha ka khmat, ka shkor ne ka bor sngewtbuh hi jong ka 
sndm ka jingtip ka rung na baroh lai tylli ki jingkhang sha 
ka jabieng jong u. Ubym lah ban leh ei ei shuh kata, ioh- 
sngew, iohi, tba, um pher na u nongiap. 

La kumno kumno kitei ki lain ki kular ba ki dei u shabi 
ban rung sha ka Kitab II jong ka poem. Ki iathuh ruh ba 
bun na ki jingjia bad siat pharshi ba u nongthoh u rwai ki 
dei kiba u hi u ju iohsngew, iohi bad ioh tba. 

10.1 “.... to slang uba don sner" (laifi 553). 

la kitei ki kyntien la ai jingmut ia u nongthoh da u 
Phrangsngi Kharlukhi ha ka miet shwa ban phah ia ka 
poem sha press. La iadon lang ha kata ka por bad u 
Bevan L. Swer de. Ki kyntien ba khd ki syndwh ki bajli 
ki long "to her ha diapniang sim," Shisha ki kyntim 

kumba ki paw ha ka kot ki kham sngewtynnat namar ki 
kham iaidei bad ka poitri. 

11. Ha kaba pule ia ka kot baroh kawei, kan iarap lada 
ki non{ 3 >ule kin lit jingtip ia ka jingmut kine ki kyrteng 
English de namar la pyndonkam bha ia ki ; simile, meta- 
phor, allegory, fable, synecdoche.) transferred epithet, 
epigram, apsiopesis. onomatopoeia, alliteration, bad asso- 
nance. 


12. Don saw tylli ki kyrteng ksuid kiba lah ban pyn- 
shitom jingmut ia ki nongpule. 

Lettto. Lai tnaw. U dei u maw uba pait lai tnaw namar 
ba hap u khnam jong ka Latympang haba ka siat na Idm 
Tiniang. U 1dm Letno u don ha ka shnong Barato. Dei u 
Mondon Batch uba niew nyngkong ia u kum u blci ha 
U MawpAn Jingtip. Ka long ka bashisha ba kito kiba bat 
ia ka niam tynrai ki ju leit knia ha utel u Idra. La buh ia 
utei u ksuid hangne ban shu pynphuh pynphieng ia ka 
dorbar u Jom. Ha lyndet jong kata pat, u nongthoh u shim 
ba uta u Letno u iawan lang na Myngkoi. 

Symphut. U ksuid Tynjang. 

Tiar. Ka jingpang suh bakyndit kaba lah ban pynlap 
syndon lada ym don ba ai dawai. Don ka Tiar um. Tiar 
Iyer, bad kaba ioh na ki soh dc. Ha ri Pnar te don bun kiba 
pynkoit ia u nongpang da kaba kren ha u sying. 

Tihar. Kane ruh ka dei ka jingpang kaba pynmih um- 
biah na poh ki ngdb; nangta ka pynkhriat, bad lada u 
nongpang um bdm da u sying maldiir, ne da u khaw, u lah 
ban kynroi prie. Hynrei kam lah ban pyniap. 



H. Elias 


14. KA TREI KA KTAH HA RI KHASI-JAINTIA 


Katei bad kine : “Ki Jingrwai La Ka Ri.” "Badon- 
burom”, bad "Ka Jingsngewtynnad Jong Ka Jingpule Kot" 
ki long ki bynta na Mihngi ^pngi da u Rev. Fr. H. Elias 
ba del ban pule na ka bynta ka Pre-University nalor kiwei 
pat ki kot. Hangne harum yn thoh ha ka rukom JING- 
KYLLI bad JUBAB kum ka jingpynkhreh na ka bynta ka 
eksamin. 

1. U Phadar H. Elias u thoh : “Kane ka thaiS Ri War 
ka long ka Kper Eden jong ka Ri Khasi Jaintia.*’ Kiel ki 
nia ba u la ai ban kyrshan ia katei ka jingong. Phi mynjur 
ba ka ri War ka long kumta haduh mynta ? 

Jubdb. Ngi khot “ri War” ia ka thain ha ri Khasi-Pnar 
kaba noh paddn shaphang Bangladesh. Ka long ka thain 
ba bun ki jaka ba pynnoh bad bdn ki riat. Baroh ki wah 
kiba phai shaphang Bangladesh ki tdid lyngba kane ka 
thain. 

Ha “Ka Trei ka Ktah ha ri Khasi-Jaintia’’ u nongthoh 
u pynsyriem ia ka ri War bad ka kper Eden. Kane ka Eden 
ka long ka jaka ha kaba u Adam bad ka Im, ki briew ba- 
nyngkong eh ha ka pyrihei kat kum ka Kotbah. ki la im 
suk im saiB ha ka pahuh pahai bad ha ka jingsuk met bad 
mynsiem. Kata ka long shwa ba kin pynkheifi ia ka hukum 
UvBlei. U H. Elias u mut dur ba ki briew ka ri War ki im 
suk kum kita ki shijur ka Eden hyndai namar ba ki Jong 

ki bariewspah. bad ba ka Ri War ka long ka jaka ba dap 
da ki soh bun jlid, kynthup ia ki sohniamtra, sohkwit, 
sohkynphor bad sohtrun. Nalor kite, u nongthoh u kdew 
ia u pdi. u kwdi. u tympew de. Ngi tip ba ia kine la rep 
bad la sumar da ki briew ba shong ha ka thaih ri War. 
Hynrei ha kine ki khyndiat snem la pyrshang ban rep ia 
ki ha ri Bhoi ruh. U H. Elias u khot Eden ia ka thaifi War 
jong ka ri namar ba u itynnat ia ki kper soh khamtam 
myntlang haba ki ih, u i kumba ki deng da ki symboh ksiar 
suda, bad u pyrkhat ruh ba kine ki soh baroh nalor u soh 
hiamtra ki pynriewspah ia ki briew. Te u mut dur ba ka 
Eden ruh ka itynnat kumta. 

Hynrei ki briew ka ri War ki don sa kiwei de ki jing- 
trei. U nongthoh hi u iathuh ba ki shalln ia ka sla Tyrpid 
sha dkhar, kaba mut ba ki briew ki nang ban khaii ia ki 
m4r ba ki pynmih. Nalor ka kam khaii, ki thaih ia ki 
shang, khoh, shylliah bad knup rit ha ka rukom baitynnat. 
la kito ki pyndon kam bad die ruh ia ki batam sha kiwei 
pat. Ha ka por Tlang, ki War ki ju ioh kyrhai ka dohkha 
im kaba ki kem da ki jir na ki wah. la ka dohkha ba kim 
lah ban die im, ki thid tyrkhong bad ia kata ruh ki die ha 
ki Yew ki hat. 

Kato baroh kaba u H. Elias u thoh ka kham iadei eh 
bad ki 35 ne 40 snem mynshwa. Tat haduh ka snem 1947, 
ka ri War ka dang long hi ka ri ne thaih bariewspah. Dang 
don ki briew na ri lum ruh kiba hiar ban wad spah shathie. 
Hynrei naduh katei ka snem ka spah ka ri War ka la nang 
troih namar bdn ki ddw. Kawei ka long ka jingiakhUd 
jong ka India bad ka Pakistan kaba la khang Ud ia ka 
khaii bad ki khar Shilot, bad kaba pynduh ruh ia ki War 

ia ki lyngkha jong ki kiba sah ha dkhar. Kito ki kynthup 
ia ki lyngkha kba. Nalor kata don sa ki jingpang tram ki 
dieng soh. Mynta kato ka thaiS ka long kaba shem shitom 
shibun eh. Kam long shuh kata ka Eden ka jingmut dur 
jong u H. Elias. Ki briew ki la kiew na thaifi War sha lum 
bad sha Bhoi ban wad jingtrei ne ban shong sah artat 
shato. Wat lada ngi pyrkhat ia ka p6r shwa ka jinglaitldid 
ka ri India ruh, ngim lah kat ban ianujor ia ka ri War bad 
kata ka Eden. U Adam um shym thung soh ne syntiew. Ki 
shu long hi. Um shym rep kaei kaei ruh, u ioh hi ka bdm. 
Ki War ki da rep, da puh da daih haduh ban da mih ka 
syep. la u Tympew lei lei ka jingsumar ka long kaba da 
bniah kalla katta. Wat ia ka thaih ka riewspah shi sien, 
ka leit long kumta namar ba ki briew ki trei minot bad trei 
shitom. Ngim sngew dei. namarkata, ba ka long kp€r Eden 
ia ki briew ban iaid bad im suk mynno mynno ne lawei 
namar katba nangbun bad nang iaroi parum pareh ka 
khyndew ban pynmih kyr-h^i ka bam ka dih ka nang duna, 
bad ka jingsuk bad jingitynnat ruh kam da don bdr shuh. 
Tang ha ki kynja myllung te lehse ka lah ban paw da 
kumwei pat. Ngi kynmaw hi ba u H. Elias u dei uwei na 
ki myllung jong ngi. 

2. Kiei ki jingtrei bakongsan ki Khasi bashong ha ri 
1dm, bad kiba shong ha ri Bhoi, kat kum u Phadar H. Elias 7 
Don ei ei kaba thymmai naduh ba u la thoh ia ka Ese 
shaphang kane ? 

lubdb. Ki jingtrei bakongsan jong ki Khasi kiba shong 
ha lum bad ha Bhoi ki long ka rep ka riang bad ka trei kti. 
Ki ri jingri de katba shah ka por bad bdr. Yn kdew ia kine 
ki jait jingtrei barum. 

Ha ka pdeng bah jong ka ri Khasi-Pnar ki briew ki fcp 
kba, phan, riewhadem, krai, rymbaija, shynrai, sying, sob* 
myn^n bad ha ki shnong ha ri Pnar u sohfiiamtia nth u 
long bha kum ha ri War hi. Nalor ka rep-ka riang, ki rang- 
bah briew ki trei ia ki kam mistri dieng, maw bad nar. Kt 
nang ban thaw iing diaw sem, bad ia ki jaka buh tiar buh 
tar ha iing kiun ki almari, ki shuki, miej. Ki nang nth ban 
tei mot bad kdr shong thait. Ka kam thaw ka long kawei 
kaba ki nang bha. Ki thaw ia ki mohkhiew, ki wait, ki tari. 
bad ki kpieng ki ksah da ka ksiar ka rupa ban pynitynnat 
ia ki kynthei jong ki. Don bdn ruh kiba trei ha ki par dew* 
long. Ki kynthei pat la ong ki iarap lyngkha bad ki nang 
ia ka kam suh bad thaih ia ki jaih baphong ha iing. Don 
ki kynthei kum ha Larnai bad hawei kiba nang ban thaw 
khiew khyndew bad ki pliang saraw. Dcm ruh kiba nang 
ka kam thaifi khoh bad star, bad kum kita. 

Ki briew ba shong ha pdeng Jum Khasi-Pnar ki ri ia ki 
masi, ki blang, ki sniang ka syiar ban bam doh bad ban 
die. 


U nongthoh u pyni ba ha ri Bhoi ki briew ki rep kba; 
bad u kba u long bha ha ka khyndew hangto. Ki rep soh- 
riew, riewhadem, u krai bad kum kita ki kynja Jingbtoi 
Ki rep sohmyngken bad lah^ de. 

Ki kynthei ki ri khhiang ryndia, ki thir ksai, bad ki 
thain jain. Ki la hikai ia kine ki kam naduh ba ki dang 
samla. 

Nalor kitci ki kam ba la kdew da u nongthoh, ngi lap 
mynta ba la ha Wm, ha Bhoi ne ha War ki briew jong nj^ 
ki la nang ia btin kiwei de ki kam. Ha ki shnong bad 

nongbah ba don ki skul, don ki ncmghikai batbit bha. Ha 
ki jaka ba don ophis sorkar, ki briew jraig n^ ki long 
kibym duna ha ka jingshem phang. La don mynta ha ki 
kain Pulit, kam Shipai, kam Doktor. Enjiniar bad kiwei 
kiwei ki kam ba ki Khasi-Pnar ki la nang bad pyntbit ia 
lade ha ki. Ki ncmgtrei kam bylla ba ngi khot mynta 
kontraktor ruh ki la bun byllai. Ki don ruh ki karkhana ot 
dieng ha bun ki jaka. Ki la long ki nongkhaii ruh. Ki die 
ki jaih, ki jhur, bad kiwei de ki mar. Hynrei ka jingkhaS 
dieng sawdong kaba ki la nang bha ynda lait surok te imat 
ka la maham ba ha kawei ka sngi. Id 1dm jong ngi kin sa 
synlen lut lymda ka bor sorkar ka pyrkhat kumno ban 
pynmih dieng pat ha kito ki jaka. Haba shu kren lyngkot, 
ym don shuh ka kam ba tip ha ki jylla barit ba ki Khasir 
Pnar kim trei; hynrei ki trei ban biang ka mynta. 

Ban pynkut. kane ka ese kam iadei shuh bad ka juk 
jong ngi. 



15. BADON-4UROM 


/{Rgfcy//i. Ka mut «u haba ngi mtg “badon butom 7" 
Kiel ki dak ba pdw jong u briew badon butom ? 

Jubdb. Haba ngi ong “badon butom” ngi pyniasoh ia 
katei ka kyntien haba n(^ kdew sha u briew ne ka briew. 
U Phadar H. Elias u batai ba ka jingong ba "don pisa don 
burom” lane haba buh da kumwei pat ba u riewdon spah 
u long ruh u riewdon burom ka long kaba bakla shibdn. 
namar don kiba don spah hynrei kim long kiba don burom; 
don pat ki baduk hynrei ki bat la ka burom. Ka jingdon 
burom u briew ka long ka jinglong jong u hi ia kaba um 
lah ban thied da ka spah. Ka jingdon burom. kat kum u 
Phadar H. Elias, ka kdup lang ha ka hi ia ka jingdon 
akdr. 

Ngi lah ban kdew ia ki dak ba paw sha bar ha u briew 
badon burom. Ka jinglong badon burom jong u ka paw ha 
ka laid ka ieng, ka ktien ka thylliej ba u kren bad kiwei 
pat ki kam bad ka rukom ba u trei ia ki. U nongthoh u 
kdew shuh shuh ha ka jingarsap kam ioh jaka ha u riew 
don burom. U riew don burom u burom shwa ia lade, bad 
ha kiei kiei baroh ba la kdew u pynpew ia lade kum u 
briew ba kiwei pat ki lah ban shaniah. 

Ha ka jingiadei kam bad la ki para briew; u riew don 
burom um ju pyrkhat sniew ia ki; um suba sniew. um 
tharai sniew. um mut sniew ia ki paralok. Don kiei 
kiei kiba u riew don burom u kiar. U kiar ban pynpaw 


10 

laplah ne ban iasaid khleh bieit baba urn sngew iadei 
jingmut. U kiar kumjtih na kaba kren woh dmg; ka pyn- 
paw ia ka jingsngewmeng, ia ka jingsngew banang-batip 
tang ma u. U kiar rub na ka leb sbiliang iano iano. Kata 
ka mut rub ba u riew dcm burom u sbim ia kiei kiei batob 
kat kum ka jinglong bad ka kyrdan jong ki. U long pat 
baba kumta u briew ubym kren pynrob ia lade, lane iano 
iano ubym kren siar, kren lomi. bad uba kren tang ia ka 
bashisha. U long rub u briew bajynsur mynsiem, ym u 
bakhoi-kboi. U kup ba lade bi ia ka jingsngewrit bad ka 
jinglui-lui. Kum ha uta, kiwei pat ki shaniah. 

la u briew bym don kum kitei ki jinglong ngim lab ban 
iiiew kum u riew don burom wat lada u kpt ka spah ha 
suin rub. Ki riew khlem akor, kibym shaniah ia lade, kiba 
kren pathar, kren lomi, kren thawsha bun kiei kiei kirn 
dei ki briew badon burom. U Phadar Elias u sin ia kita da 
ki “sim lai dieng”, ki iiiangkongwieng bad ki sharyntoh 
kiba pynpoh dor ia lade hi ha khmat ka jait bynriew. 



16. KA JINGSNGEWTYNNAT JONG KA 
IINGPULE KOT 


Kiel ki jinginynt6i ba ngi ioh na kaba pule ia ki kot ? 
Ai khyndiat ki nuksa shaphang ki briew kiba bang ban 
pule kot ? 

fubdb. Kumba ngi don kam ia ka bam ka sa ban tei ia 
ka met jong ngi, ngi don kam ruh ban pule kot ban ioh 
jingtip. Kumta ka jingmyntdi banyngkong eh ba ngi ioh ka 
long ba ka jingpule ka tei ia ka jabieng jong ngi ha ka 
jingnang-jingtip ba ngi nang r6i ha ka jingstad. 

Ka jingpule ka pynlong ia ngi ki briew bashemphang 
bad kiba lar ha ka pyrkhat-pyrdain. Ka pynlah ruh ia u 
briew ban kiew sha kliar jong ka nam ka burom lyngba 
ki kyrdan bapher. Ki briew kibym pynlut p6r ha kaba pule 
ki khim mynsiem namar ba ki tip bad sngewthuh tang 
khyndiat eh. 

Haba kdew ia ki jingmynt6i na kaba pule kot, kam mut 
pat ban ong ba baroh ki kot ki tei ia ngi ha ka Hang ka 
jingnang-jingtip. U Fr. H. Elias u pyni ba dei ban da jied 
thikna ia ki kot ban pule. Kane ka mut ba don ruh ki kot 
kiba pynsniew kai ia ka jingmut-jingpyrkhat jong ngi ki 
briew. Nalor kane. don kam ban pynmlien ia lade ban long 
kiba bang ban pule ryntih bad man ka por. 

Ki briew kiba la pynshisha da ka jingshem jong ki ba 
ki ioh jingmyntoi na kaba pule dei kinc : U Julius Kaiser 



148 


U Prew 


uba la kylla u rangsiid thma bapnah bad u nongthoh 
histori; u Jawaharlal Nehru uba la saifi dur ia lade bad ia 
ka lawei ka ri India na kaba pule kot; u Pius XII uba lah 
ban iakren bad ki briew ha ki kam bad jingnang-jingstad 
baph^r na kaba pule. Kine ki long tang lai ngut ki briew 
ka pyrthei kiba ngi la kdew ban long kum ka nuksa; hynrei 
ki dai^g btin wat ha ka ri Khasi jong ngi ruh kiba la kiew 
sha ki kyrdan jong ka jingstdd da kaba pule minot bad 
tista ia ki kot baph^r. Btin na ki riewstdd bakhraw ka pyr- 
thei ki shem ba ki kot babha ki kham korddr ban ia ka 
ksiar Ipi- 



17. K1 IINGRWAI LA KA RI HA INDIA 


Kiel ki jingrwai bakongsan ha ka ri India ? TIkA 
lyngkot shaphang jong ki. 

Jubdb. Don ar tylli ki jingrwai bakongsan jong ka ri 
India ba la ju pyndon kam man ka por. Kawei ka long ka 
"Bande Mataram” bad kawei pat ka “Jana Gana Mana." 


la ka “Bande Mataram” la thiw da u Bankim Chandra 
Chatterji, uwei na ki nongthoh ba paw khmat ka jylla 
West Bengal. "Bande Mataram” ka mut “Nga nguh ia phi, 
ko Mei.” U nongthaw u khot “mei” ia ka ri India namr 
u niew ia ka ri kum ka kmie kaba ri ba sumar, ba pynbiang 
ia ka bam ka sa haduh ba u briew un da san da rangbah. 
U nong-lndia u long u khun jong kata ka ri; bad ha kaba 
rwai ia kane ka nguh Ri, man ka step, u nguh bad iaroh la 
ka India namar kiei kiei kiba u iohi man ka sngi. U phla 
ruh ba u kloi ban aiti wat ia la ka jingim ban iada ia ka na 
ki nongshdn baroh. la katei ka jingrwai la rwai 
eh ha ka dorbar jong ka seng Congress ha ka snem 1896. 
la ka sur pat la thaw da u Rabindra Nath Tagore. 


la ka “lana gana mana" pat la thaw da u Rabindra 
Nath Tagore, u myllung ka West Bengal. U 
kong ia katei ka jingrwai nguh bid ha u KyUal^^trt 19 
ha ka kot khubor u nongthaw hi ka Tatthabodhim Pat^ 
ha ka snem 1919. U Rabindra Nath Tagore u la pynkylla la 
ka sha ka English de. Ka jingshoh jingmut ki kynjen 
ka jingrwai ka la pynlong ia ki dkhot ka Dmbar Thaw Ain 


150 


U Prbw 


ka India ban jied ia ka kum ka national anthem (ne jing- 
rwai la ka ri). U Mahatma Gandhi u ai ndm ia kane ka 
jingrwai da ka "Jingrwai-blei.” Ka long shisha kumta hi, 
namar, ha kaba rwai ia ka baroh u nongiashim bynta u 
iaroh bad ainguh ia u Blei kum u kynrid ka ri India baroh 
kawei naduh mihngi sha sepngi na shatei sha shathie. 
Namar ba ka long ka jingrwai ba don kam la ju tern ne 
rwai ia ka ha man ki jingialang ba don u kynja minister 
ne haba don u President ka ri India. La ju rwai ruh ha 
skul haba ki nonghikai bad ki khynnah ki iadon lang ha 
ka jingialang. 



SJ. Duncan 


18. KA AKOR KABA TAM 


Jingkylli. lathuh lyngkot ia ka jingshem u kpa u Bor 
ha ka p6r ba u tyiwa die ia la ka jeep. 

Jubdb. U Kpa u Bor u tyrwa die ia la ka jeep. Lai ngut 
ki dkhar ki la wan peit ia ka. Ar ngut, kata, u Haripod 
bad u Holira ki la thok ia u; uwei pat, u Bhakhwandev u 
pin ddr duna. U nongdie u la mid ia kine baroh lai ngut 
bad u pyrkhat ba un leh sian nob. La kwah ia ngi ban iathuh 
lyngkot ia ka jingshem u nongdie ha ka pdr ba u tyrwa 
die ia la ka jeep, namarkata, ngin pyni harum ia kata ka 
jingshem. 

Ha u Kpa u Bor ka jingshem ka ai jingsneng ia u ha ki 
sng^ ka jinglong tymmen. Haba don uba tyrwa ju don rub 
ki nongpan thied. U Kpa u Bor te u long u nongdie ba 
kham phir. Nyngkong eh la wan poi u Haripod. Une u la 
leit pyrshang ia ka jeep kuiq uban thied noh. U nongdie 
ruh u sngew ba ka ju long ka rukom ban leh kumta. Hynrei 
ynda uta u Haripod u la fiiah kham slem, u da bujli de ia 
ki shaka ne taiar bad u la pynphai noh. U nongdie u shem 
ba u i<di da ka shaka ba la rim suda kat ban pynhiar dor 
ia ka jeep. U noi^rdie u la shah thok bad u la kham dom 
khyndiat. Hadien u Haripod, la wan sa u Holira. Mynta u 
Kpa u Bor um shah shuh ia u nongpin ban tynjuh marwd 
ia la ka mdr. U sngewdei ban da bdd ia u lada u kwah 
tynjuh kum u Haripod. U la leh sfaisha kumta. U Htdira dba 

la kyrkieh Ipa bao kem Bos ban leit sha Guwahati u pynber 
stet ia ka jeep haduh ba u nongdie u la sngew kumban mih 
sa ki snier ki snap baroh. Ynda la poi ha steshon Guwahati 
kaba ha Shyllcmg, u Kpa u Bor u ap ia u H<dira ban wan 
phai. Lehnoh ei ka jingshah shitom u nongdie ha ka jing- 
stet ka jingniah namar ba u Holira um wan phai shuh. U 
Kpa u Bor u tip na ki briew ba u Holira u la kiew kali sha 
Guwahati. Hangne ruh u la shah thok bad u la hap 3iah 
hi ia ka jeep marwei sha iing. U nongtyrwa die u bat ia 
kawei ka shkor, katba kawei pat ka kti ka bat ia ka khmut 
namar u sngewthuh ba u la ioh jingsneng. Kawei ruh ba 
don ka jingong ba haba la thngdd ban leh ia kano kano dei 
ban bat la ki shkor ! Hadien kata, u Kpa u Bor u sngew ba 
u la kham sian namar ba u la nang ban bat ia la ki shkor. 
Wan poi sa u Bhakhwandev uba la pan d6r duna palat ia 
ka kali. Na ka phra spah tynj^a u p6n sha ka shi hajar 
shispah. Uta u balai u da pyniem ruh ia ka kali ba ka la 
jot ki tiar ba don hangta. Kane ka la pynkyndit bynriew ia 
u Kpa u Bor ba un kham leh sian ban ia ka bamynahwa, 
hynrei shano kata ka jingsian 7 

Dei ka kmie u Bor kaba la sneng ia u Kpa u Bor ban 
"dait thylliej” noh bad u la leh kumta. U mut ban iai Idi 
ruh man ka por ba wan ki nongkylli ia ka kali. Imat ba u 
kohnguh ia ka' tnga la jong, u la ^it thylliej haba wan 
kylli dor u para Khasi ruh. Ha kane ka sien u Kpa u Bor 
um shlan shtih ban iakten bad ki ntmgdded namar ba u la 
sat eh la kito ki lai ngut; kawd ruh, ba u pyrkhat ba lada 
wan uno uno u briew ruh kan long kumjuh hi. U Horshon 
ti d^ u Khasi, bad dei une uba leit poi khatduli ban thied 
ia ka jeep. Mar iapoi uta u Hordion, u u Bor u dait 
tfiylliej kat ban iqmsngewthuh bakla ia u nongdiied. Ifa 

kane ka por ka Kmie u Bor ka la wan bad ka iakien nob 
hi bad u Horshon. U Kpa u Bor pat u rung nob sha Bng 
bad u shu peit siar na jingkhan^it ban idii ki ialeh alu. 
Ynda la khot ia u sha bar, u la mih. U tip hadien ba u 
Horshon u la thied nob ia ka kali ha ka dor ba u nongdie 
u la kloi ban ai pynban ka jingdom jong u ia kito ki dkhar 
ka dang sah ha ka jingmut kat haduh ba u la tim ia ki ha 
khmat u Horshon, U la ong “khun ka nongtuh" jin arsien 
bad ba U Horshon u la tharai ba kata ka mut ia u. U 
Horshon u la ioh jingshai hadien bad u la fiiah noh ia ka 
jeep. 

Na kane ka jingjia kaba iasnoh bad ka kam die jeep, 
u Kpa u Bor u la lap thikna ba dei ka akor kaba tam ha 
pyrthei ba dei ban kren don akor ia baroh ki para briew. 
Dei ka jint^cren don akor jong ka Kmie u Bor ruh kaba die 
ia ka jeep. U la sngewbha shibtm ban lap ia kane ka jing- 
shisha. 


2, “Ka akor kaba tam. nga ong ha lade, bad nga 
pynhiar mynsiem jylliew artat...” 

Mano ba kren kumtei ? Da pyni kumno u nongkten u 
lap ba dei ka "akor kaba tam" ha pyrthei ? 

Jubdb. la kitei ki kyntien la kren da u Kpa u Bor ha 
ka khana biria “Ka Akor kaba tam” ba la thoh da u S.J. 
Duncan. La shon ia kane ka khana kum ka lynnong Ini' 
kyrpang ha ka Phuit I Ka Sabuit bad kiwei de ki Khana. 
Ka lynnong ka iathuh shaphang ka jingdiem jtmg uwei u 
tyngshop ia uba la ai kyrteng da u Kpa u Bor ha ki sngi ba 
tt tyrwa die ia la ka je^. 

Ka paw ha ka khana hi ba u nongkten u la pynhang 
katba 1^ ban leh don akor ha khmat batdi Idba la pd sha 
u ban kylli dor la ka jeep. Kawei kaba u la pyrshang ban 
Idi ka long ban da kylli uba nangno bad u dei uei uta uba 
kwah thied ia ka mar jong u. U la leh kumta haduh lai sien 
lai wat, kata, haba u Haripod, u Holira bad u Bhakhwandev 
ki wan peit ia ka jeep jong u. Ngi lap nih ba u la Idi don 
akor shibun ban shah ia u Haripod ban leit pyrshang iiiah 
ia la ka kali marwei; hynrei uta u dkhar u la pynphai noh 
ia ka jeep. Ka jingthmu jong u nongpan thied ka long ban 
tub ia ki shaka bad u la tuh hi ruh da kaba bujli da ki 
barim ia “ki taiar kiba sha dien.” U nongdie u la lap ia 
kata ka jin^eh ynda u la peit bha. Kane ka jingjia ka pile 
ia ka jingshem phang jong u nongdie ban leh don akor da 
kumwei pat. U la kut jingmut ban leh sian noh, hynrei 
ban ym klet ia kata ka rai jong u, u bat la ka shkor 
kadiang naduh ka sngi ba wan poi sa u Holira. Hadien ba 
u la shah thok sa ha uta, u la rai ban bat noh da ki kti ha 
baroh ar ki shkor. Ngi iohi ba u la leh shisha kumta, 
namar u Bhakhwandev u la suba ba u Kpa u Bor u la 
kyllut ba u sa bat ia la ki shkor. 

Sa kawei kaba u Kpa u Bor u la leh ban pynpaw ia ka 
akor ka long ba u sngew para marjan bad ki nongdiied, ba 
u la kloi ruh ban pynshitom ia lade, ban ym pynpaw bieit 
ia lade ioh shah thok, bad ba ym bit ruh ban krm tdunet 
ia ki para briew. Kine ki akor babha ba o don ki shu jah 
noh na u kumba jah ki umjer ynda la mih ka sngi. U la 
klet lut ia ki namar ba u la dom than ia kito lai ngut ki 
dkhar.. Toi, ngi lah ban ong ruh ba u Kpa ii Bor u la Idi 
don akdr ha ka pdr ba ia kata ka akor ym don kam; namar 
ha ka sngi ba wan poi u Horshon, u briew uba don akdr 

pat u pynpaw ia lade kum ubym tip akdr shuh. U kren 
dom sa ia u Horshon. La kumno kumno u lap ba ka tnga 
jong u ka nang ia ka akor. Kata te ka da iakren ha ka 
rukom iadie iathied, ka da song kwai, bad ka ia die rub ia 
ka jeep. U kpa u Bor u tip na ka tnga kumno ka la leh. 
Kine harum ki long ki kyntien ba lyngkot ba ka kmie u 
Bor ka iathuh. 

1 Bah Hor i peit ia ka kali. Palat ia ka lai hajar te 
ngam lah, i ong. Nga pat ruh ngam shym da buh 
dor katno katno. Nga ong haba phi la peit ia ka 
mar, Bah Hor, bad phi la buh dor ma phi te, kumta 
kein. Tang kumta, ym shym iabun kyntien. 

Nangne u Kpa u Bor u sngewthuh ba kite kiba u la leh 
mynshwa kim dei satia ki dak kiba pynpaw ia ka akdr 
iadie-iathied. Ka akor babha ka rah ia ka jingiadei para 
lok bad ka jingshaniah kylliang. Ka Kmie u Bor kam shym 
duh nong ei ei na kaba shaniah ha u Horshon ban buh dor 
ia ka jeep ba u thied. Hynrei ngi sngewthuh ruh ba lada 
ka d6r ka duna eh, ka tip hi kumno ban leh. U Kpa u Bor 
u la ioh ia ka ddr ba u kwah, ka jeep ruh ka la leit. Ngi 
iohi shuh ba u Horshon um shym mong ia ki kyntien kyn* 
tmek u nongdie; u ruh u la ioh ia ka jeep ha ka dor ba u 
kloi ban siew. 



19. U MEN MALI 


Ka lingfan phrang. Kane ka lynnong ka iasyriem 
“Ka Akor kaba Tam” ha ka rukcxn thoh. la batoh ar 
thoh kumba iathuh khana na ka jinj^ynmaw ia kaba u 
nongthoh, u S.J. Duncan, u la lap ha ki snem bamynshwa. 
Ynda ha ”U Men Mali” u la kdew ia ki sngi shong skul ha 
Korkota ne Calcutta, ngi sngew ba ka shai ba u thoh ia 
kaba u la shem ha Shillong hi. Nangta, ki kyntien Ngi bad 
nga ki paw khah khah ha kane ka khana. Ka lah ban long 
ka khana shaphang kaba la jia shisha ba la pyiikhleh bad 
ka jingmut dur u nongthoh. Hyntei namar ba u nongthoh 
u pyntrei kam ia ka bor mutdur bad ia ka buit-thaw jong 
u. ngi sngew kumba ngi lah ban dang iakynduh pat ia u 
Men Mali hangno hangno ha kane ka pyrthei ne ha kawei 
pat. 

U Simon fenkin Duncan u la iathuh ia ka jingsngew ka 
mynsiem jong u Men' Mali, ia ka rukom phong jaiS, ia ka 
iaid ke !eng jong u ruh. Ngi sngew ba yn ym don jingeh 
ban pynialeh drama ia ki jingshem u nongthoh ha kane ka 
lynnong. 

Ha ka buit iathuh, U S.J. Duncan u sdang na kaba ma 
u bad ki para khynnah ki pyrkhat diaphang u tymmen, 
bad u phai sha dien da kaba wad ban tip ia ka daw ba u 
im marwei; nangta pat u phai sha kaba u hi u tip bad u 
pynkut ia ka khana da kaba ieh ha Id nongpule hi ban pyp- 
khat la u Men Mali u la lap ne u diu phet • dmoqg. Ha 

kane ka jingpule, ngin ia khmth ia ar tylii ki mat; ki kam, 
bad ka jinglong u Men Mali da kaba thaw ia ka jingkylli 
bad ai ia ka jubab. 

Jingkylli. Uei u Men Mali ? lathuh lyngkot ia ki kam 
bad jinglong jong u. 

Jubdb. U nongthoh um kynmaw ne kwah ban tip ia ka 
kyrteng jong uwei u rangbah Khasi uba la im ha Shillong 
ia uba u la tip mynba u dang khynnah. Uta u rangbah u 
trei Mali ha ka bangla uwei u sah^b ha sor. Namar ba u la 
tyinmen ki shu sin ia u da u Men Mali (u tymmen uba 
sumar syntiew). U Mali u phong da ki jain ba la rim ia 
“kiba u la shu thied na ki dukan die sopti rim na iew.” Ka 
sopti lor ka heh bad jrong ban ia ka met jong u. la ka 
patlun u la khap lyngkot bad u la syrdep ia ka da ki iaih 
ba bun rong. la ka jaifikup u da khylliap lai dong kat ban 
pyiiwan ia kawei ka tduh sha dien bad ia ar pat sha khmat. 
"Haba u iaid lynti um ju peit sha kadiang ne sha kamon. 
U peit beit sha tbian surok ha khmat ki kjat la jong. Ka 
shyntur pat i kumba u ktah sah iaei re iaei khlem bniat." 
U Men Mali u shong ha i ling jot bad u sop ia ka da ki 
saddr, lape ia ka kynroh da ka khyndew bad u tynsad da 
ka saddr ia kaba pei. U Men Mali u im marwei, namar ka 
pyrsa kaba ju shong bad u ruh ka la phet noh ynda ka la 
samla. Ym slem shuh hi hadien kata une u tynirnen ruh u 
la jah na shnong. 

La kwah ruh ia ngi ban iadiuh lyngkot ia ki kam bad 
jinglong u Men Mali. 

Ki Kam. Kumba la iatbuh na neng, u tymmen u trd ia 
ba kam Mali ha bangla u sahdb. Kiba trei ia kata ka jidt 

kam, ki thung syntiew'ha phyllaw iing ki sah^, ki sumar 
ia kita ki syntiew da kaba ai urn bad ot nob ia ki sla bad 
tnat ba la pyut. U Men Mali u leh ia kata ka kam tang 
mynsngi. Ngi ngeit ba u la pyndep hok ia la ka kamram 
namar ngim iohi ba u kynrid jong u. u la bitar ne pyn- 
shitom ia u. Nalor katei ka kam, ngi pule ba u la don ka 
kp^ baheh. Don ha ka ki sohbrap, ki soh phareng, ki soh 
krap kat ban pynjaw dud ia ki khynnah shnong kiba, 
ryngkat bad u nongthoh, ju leit tuh soh. Don sa ki jhur 
kiba ibang bam. U nongthoh u iohi “kumba u Men Mali 
u la pynleit lut ka jingpyrkhat baroh ha kane ka kp£r.” 
Kine, ngi lah ban ong, ki dei ki kam jong u Men Mali. 
Hynrei ynda shwa ba un jah na shnong, u la leh ruh ia 
kawei ka kam : u la pom ia bun ki diengsoh bad hadien 
kata u la die noh ia ka kp£r baroh. U nang ruh ban rwai 
bad tern duitara; u iathuh khana de ia ki khynnah sha- 
phang ka jingim ba la dep jong u. 

Ka jinglong. Namar ba u im bad sah marwei ha la i 
iing rit, ki khynnah shnong ki ju suba mynshwa bun jait 
ia u tymmen. Don kiba suba ba u leit tuh ne leit shohnoh 
briew mynmiet. Don ruh kiba pyrkhat ba u dei u riew- 
sniew. Ngi ioh jingtip shaphasg ka jinglong bashisha jong 
u na u nongthoh hi uba la mfid ia u. Dei ka jinglong u 
briew hi kaba pynlong ia u, u basmat basting ban trei kam 
ne u ba-alhia. Na ka jingminot u Men Mali ban leit trei 
ban pynkhUid ia ka kper bad ia ka iing, ki khiew ki pliang 
ruh ngi sngewthuh ba u long u basmat basting. Tang ba 
um ju rung kai sha ki para marjan na ki daw iing kiba la 
pynlong ia u ban kham jied ia ka jingim marwei. Haba ka 
miet ka wan, u theh la ka dohnud bakhia lyngba ki ummat 
bad ki sur ha ka duitara. Kane pat ka pynpaw ba u long 

uba kid ban khlei ia kaba u sngew shon ha ka mynsiem 
la jong. Namar ba u long kumtei, u nongthoh nih u la pyr- 
khat ba u Men Mali urn dei u kynja dukhi. Kane ka lam 
pynshisha shuh shuh haba u la pynap da u sdm ha pyr* 
shah jrnig u nongthoh hyntei kata ka jingleh u tymmen ka 
long tang ban pyntieng ia ki khynnah ba kin ym mlien ban 
tuh soh, namar ka jingtuh ka long ka basniew. U Men 
Mali u la leh ia ka badei eh; u don ka jinglong kaba kwah 
pynbeit ia ki khynnah. 

Kat kita ki jingpyrkhat na ka liang kiwei pat, u nong- 
thoh u lap ia ka jingshisha shaphang ka jinglong u tymmen 
naduh ka sngi ba u la shah kem ha u ba ki sa iakyiia long 
para lok noh. U Men Mali u la phah wan kiti ia u man ka 
miel bad u ju ai soh ban bam. Nalor kane, u ai tyngka ruh 
ia u nongthoh ha ka miet shwa ba un leit sha Calcutta 
ban pule. U nongthoh u ioh tyngka biang na u ha ka jing- 
iakynduh bakhatduh. Kine ki jingleh ki pynpaw ba u Men 
Midi u ieit ia ki khynnah bakohnguh bad ba ialeh ban 
w4d jingstdd. Ka jingdie jong u ia la ka kper pat ka pyn- 
paw ba um shym la map satia ia ki kur kiba la Slew beiii 
ia u mynba u dang long u kni kur. Lehse, da ka jingsngew 
khia ka mynsiem, u Men Mali u la khreh ban leit noh sha 
kawei pat ka ri. U ai jingkhein ia ka jingim ha pyrthei bad 
u la kyndd kumne bad la ka duitara : 

Nga wan marwei, ngan leit marwei, 

Ngan leit shaba ym don shuh ba tip. 

Ngan leit shaba ym don shuh ba wad, 

Ngan sa leit, ngan sa leit. 

Khublei ko jingim. 

Khu-bMei, ngan sa leit. 

U Men Mali u long u baskhem jingmut. Kumba u la 
rai, u la leh rub. U la jah na ka Sng aha kaba ym don ba 
lep shuh. 

2. Kiel ki daw kiba la pyniong ia u Men Mali ban wan 
ttei ha Shyllong ? lathuh katba phi lah ban idh jingtip 
na ka khana shaphang jong u. 

Jubdb. U nongthoh ia ka khana “U Men Mali” u iathuh 
tang khyndiat eh ia ka daw kaba la pynwan ia uta u 
rangbah sha sor Shyllong ban ttei kam shakri noh. U la 
long shisien ka sngi u kfii rangbah jong kawei ka kur ha 
ka hitna Maram ne Lyngngam. Ha ka dustur Khasi, ka 
kyntien na u kni rangbah ka long ka kyntien shong blei 
bad namarkata ka long ka aiii. U Men Mali, kum u kSi u 
la sumar bha ia ki bri bad ka khyndew kur la bdn snem. 
Don ha ka khlaw kur ki diengblei suda. Katba dang iadap 
iabiang ka bam ka sa, ki kam ki dang laid belt. Hynrei ka 
thngan ka k^duh ka leit lap ia ki kum ka jingtynjuh ia ka 
kur bart^ kawei. Ki kur ki kwah ban die noh ia ka khlaw 
ban ioh tyngka shisien ioh. U kfii pat u pyni ba kan kham 
bha ban shu ai wai katto katne snem; hynrei u para jcmg 
u hi u pynshoi ia ki kur ba u tymmen u pyrkhat kumtei 
namar ba u kwah kldn noh ia ka bri sha lade. Kumta ki la 
kohnguh ia uta u para jong u, bad ki la die noh bartdi. 
”Haba u la iohi ba ki kur kim sngap shuh ia ka ktien jong 
u, u sngew rem sngew jem mgiew la ka jinglong kfii 
rangbah, u pait ka dohnud, bad u mih thiaw na shnong 
khlem da leit shuh artat.” Dei kata ka daw ba u shem 
sngewsih : haba u dang pyrkhat ia ka lawei babha ka kur, 
ki dkhot jong ka pat ki ang tang ia ka ban kdt thq> pla noh 

kloi ban duh artat ia la ka ri kynti shi rta jingim. Na kata 
ka jingjia u la wan poi ban trei Mali ha sor. 

Um shym la duk ne kyrduh hadien kata namar u 
nongthoh u iathuh ba ki soh bad ki jhur ki long bha ha ka 
kp^r jong u. U la dei ban klet noh syndon ia kata kaba la 
dep; hynrei namar ba um sngew suk ban im marwei u hap 
ha ka sngew buhkhoh ia lade. Ka jingphet noh ka pyrsa 
jong u ynda ka la samla ka la long sa kawei pat ka jingkit 
bakhia ia ka dohniid balung jong u. U lah ban pyrkhat ba 
sa kata ruh kam niew briew satia ia u. Katba ka rta jong 
u ka nang noh, u nang sngewthuh ba ka jingkut ka jingim 
ka la jan, bad ka jingsngcw dukha mynsiem ka nang jur. 
Um kwah shuh ban don mano ban ioh pateng ia kaba u la 
buh la seng. U la die lut bad u la leit noh kumba u la kut 
jingmut. U nongthoh um shym iathuh shai shano u Men 
Mali u la jah namar ym don ba tip shano u leit. "Ha 
shnong ha thaw ki iawdd ia ki wah, ki khlaw, ia ki thliew, 
ia ki kharai, ia ki trai siej kat haba don; ki la iatohkit 
kylleng sawdong hajan bad sha jngai, hynrei ym lap. U 
Men Mali u la leit." U nongthoh u shu ngeit ba "Ichsc u 
la sumar ia kawei pat ka kp6r soh ha kaba ym don shuh 
kiba wan tuh soh." Ha kajuh ka sur, ngi lah ban pynkut 
nia ruh ba lehse u la sumar ia kawei pat ka khyndew kur 
ia kaba ym don shuh ba kwah ban die ban ioh spah, 
namar ym don ba thngan shuh hangta. Ngi sngew kumba 
u Men Mali u la leit noh iap ia lade sha bym don ba nud 
leit wad. 


11 

20. KA SONNET 


Ka Sonnet ka long ka jait poitri kaba mih bad san na 
ka Lyric. Haba shu kren lyngkot, ka lyric ka pynpaw 
shabar ia ka jingsngcw jong u nongrwai kaba u don ha ka 
jingmut la jong, bad rwai tang ia kata ka pbang; hynrei ha 
ka jingpulc bathikna pat ka dang don la ki jinglong ba- 
kyrpang. Ha ka sonnet ruh u myllung u leh kumta hi. Ka 
phang jong baroh ar ka long hi ka jingsngcw baktah bad 
baneh stem ha ka jingmut u nongrwai. 

Kham bunsien hi, ka phang pdeng jong ka Sonnet ka 
long ka jingieit. Kane ka jingieit pat ka pait pnat shuh, 
bad lah ban phiah ia ka kat kum na ki dur ba la pynpaw 
da ki nongthoh Sonnet hi. (I) Ka jingieit samla. Kaba 
sngewtynnat shisha ban pyrkhat ba ka jingieit samla ruh 
ka pynmih ia ka poitri thynunai, kata ruh tang da ka jing- 
rhem ka jingieit ha uwei u briew ia kawei ka briew, 
(2) Ka jingieit paratok, (3) Ka jingieit blei, (4) Ka jingieit 
ri, (3) Ka jingieit niam, bad (6) ka jingieit ia kano kano ka 
kam. Ki nongthoh sonnet mynta te ki la pynrung ruh ia 
kano kano ka mat puson ba ki don ha ka dur ka poitri. 
Hynrei ngi dei ban thikna bha ia kawei, ba, ka sonnet kam 
ju pdiang ia ka jingisih, ka jingbishni, ne kaba kum kata 
ka jinglong kum ka phang pdeng jong ka. Ngin leh bha 
ruh ban kynmaw ba ia kata ka phang ne mat la dei ban 
pynpaw tang ha ki khatsaw lain, bad lada tarn nangta, kam 
long sonnet shuh. ^ 

la kawei pa kawei ka sonnet la synshar da ki katto 
katne ki kynja rul ba kam dei ban laid lait. Bad kine ki ml 
ki pynph6r ia ka na kano kano kawei pat ka jait poitri. 
Yn kdew lyngkot ia lai tylli na kine ki rul. 

WeL Ka sonnet, la ha kano kano ka ktien, ka ju don 
tang 14 lain. la kine pat u myllung u phiah hi sha ki bynta 
katba u sngew dei. Don kiba pynbynta ia ka sha ki ar 
bynta. Ki phra lain banyngkong ia kiba la khot kyllum 
octave, bad ki hynriew lain babud ia kiba la khot kyllum 
sestetie. Haba u nongthoh u jied kumta, kaba u Icli ka long 
ban kren ia ka phang jong ka jingrwai jong u ha ki phra 
lain banyngkong; bad pynpaw ia kaba u sngew ha lade 
halor kata ka phang ha ki hynriew lain ba dang sah. Ia 
kitei ki phra lain pat la ju phiah shuh shuh ia ka phang sa 
sha ar bynta, mar saw lain, bad ia kita ki saw lain baroh 
ar la khot quatrain. Don pal ki myllung kiba jicd haduh 
lai tylli ki quatrain ruh, kata lai sicn saw lain, bad ki pyn- 
paw ia kaba ki sngew halor ka phang ba ki la rwai tang 
ha ki ar lain bakhatduh. Khyndiat ruh shaphang kiia ki 
hynriew lain. Don kiba phiah ia ki sha ki lai lai, bad ia 
kita la khot tercet, Lada u nongthoh u jicd ar tylli ki 
tercet, kata ha neng u la ioh tang ar tylli ki quatrain. 

Ar, Ka sonnet ka don shiphew kynnoh shi lain. Ia 
kawei pa kawei ka lain pat la phiah sha ki san phut ne 
kamra. Kane ka mut ba dei ban iaid rynlih ar kynnoh shi 
phut. Ka kynnoh baar ka khia ban ia ka banyngkong. Ki 
khot ia kane ka jingthew phut da ka iambid pentameter. 

Lai. Ha ka hapkyntien ne rime pat ym don jingiaid 
ryntih satia. Don kiba pynhap abba, abba, abba, eded; don 

Kat kunt ka jinglum jingtip u Bevan Lionel Swer ka ri 
ha kaba la lap nyngkong ia ka sonnet dei ka Italy. U la kdew 
ruh ba don ki riewstad kiba niew ia u Francesco Petrarch 
kum u kpa ka sonnet. Ka jinglap ki riewstdd ka pher kawei 
na kawei pat, namar ba don kiba hiew ia u Arezzo ba dei 
u nongthaw sonnet banyngkong. Don pat kiba iohi ba u 
Vigne pynban uba dei ban ioh ia ka burom long kpa ha ka 
kam thaw sonnet. La kumno kumno la hiew ia ka Italy 
kum ka ti ha kaba la lap nyngkong ia.kane ka jait poitri. 
Wat lada u Petrarch u kham paw ntim namar ba ki sonnet 
jong u ki don la ka dur bakyrpang, ka Italy ka la iohi ruh 
ia ka jingkhraw ki sonnet ba la thaw da u Dante Alighieri 
uba rwai ieit ia ka Beatrice. 


Ki Roman ki la long ki briew kiba ieit ia ka kot ka sla; 
bad ka thoh ka tar ki riewstad na Italy ki la poi sha 
kylleng ki ri sepngi. Kat shaba ki Roman ki poi bad la ki 
kot ki ala, ki hikai ia ki briew ban ioh ia ka jingnang jing- 
sUhl. Kumta ka la long shisien ka England ha kaba ia ka 
kden Latin la pyndon kam slem slem kum ka ktien ban 
hikai ha ki skul rit, skul bah, bad ki kashari jong kata ka 
ri. Kumta, ynda ki trai shnong ka England ki la sdang thoh 
kot, ki la bud ia ka rukom jong kita ki riewshai. U ba- 
nyni^ong na pdeng ki English kiba thaw sonnet dei u 
Thomas Wyatt (1503-43). Une u la thaw.haduh 31 tylli la 

ki jong bad u la pynkylla $ha ka English sa shiphew tylli 
ki sonnet u Petrarch. Ki nongpule poitri ruh ki sngew hang 
ia ki kyntien bad jingmut ba u nongthoh u pynpaw ha ki 
sonnet namar ki kren ia kaei kaei kaba u hi u ieit bad pyn< 
leit jingmut. Kawei na ki daw ba ki nongpule ki sngew 
tynnat ia ka sonnet ka long ba ma ki ruh ki don ki jingsngew 
kiba iasyriem bad kaba u myllung u la sei madan. Shisha, 
don kyrhai kiba sngew ba ka shadem jong ki ka iatyrha lang 
haba ki pule ia ki sonnet khamtam haba ka shim ia ka 
jingieit samla kum ka phang jong ka jingrwai. la uta u 
Wyatt pat la bud da u Henry Howard uba shim ia kijuh 
ki phang ba la lam da kito ia kiba la jer kyrteng ha neng; 
hynrei “ki kyntien ha ki sonnet jong u ki kham tuid bad 
riew ryntih sngewtynnat bha ban ia ki jong u Wyatt”, ong 
u David Daichies. U Edmund Spenser u la thoh 80 tylli ki 
sonnet kiba bun na ki ki iathuh ia ka jingieit jong u ia ka 
Elizabeth. U Philip Sidney, u Samuel Daniel, u Drayton 
bad kiwei ki la iabdd lem ha ka kam thaw sonnet; hynrei 
uta u William Shakespeare u ia thaw haduh 154 tylli halor 
ki phang baph^r ka jingieit, bad ha ki rukom bathikna. 
Uwei pat u myllung thaw sonnet dei u John Donne. U 
John Milton ruh u la thaw sonnet shaphang ki briew ba u 
ieit bad shaphang ki jingsngew jong u shi met. 

Ha ka juk ieit mariang ngi lap ia ki nongthaw sonnet 
ba kum u William Wordsworth, u John Keats, ka Elizabeth 
Barret Browning bad u Dante Gabriel Rosettl. Ha ki snem 
ba hadien ngi iohi ia ki sonnet jong u R.M. Rilke. 

Ha ka ktien Khasi ruh ngi la don ki sonnet. U Dewi 
Singh Khongdup u la thoh shiphew tylli; u Frank Maipna 
Pugh hynriew tylli; bad ia kiba thoh u Simon Jenkin 

Duncan ym pat lah ban ioh jingtip katno tylli ki don namar 
lah ban don kiba dang sah khlem pynmih. Uba thoh kham 
bun dei u Jerome Diengdoh. Ym pat lap thikna mano ba 
thoh sonnet nyngkong na pdeng ki Khasi, wat la ha ka 
rukom thaw dkhot ki dkhot pynkut ia Ka Jingiaid u Pil- 
grim ki long kum ka sonnet. Ha ka snem 1913 la mih 
kawei ka poem ia kaba u nongthoh u kam ba ka dei ka 
sonnet, ka kyrteng jong ka ka long, “Immanuel.” 


Text : KATTO KATNE SHAPHANG KA SONNET 


da u B.L. Swer. 



